
Introducere 


Istoria Regulilor 


Nimeni nu îşi mai poate aminti exact cum s-au născut Re- 
gulile. Probabil că începutul lor datează de prin 1910, din vremea 
când bunica Melaniei îi făcea pe bărbaţi s-o aştepte, tot mai ne- 
răbdători, în salonul casei părinţilor ei de pe strada principală a 
unui orăşel de provincie. Pe atunci Regulile se numeau «jocul 
de-a te lăsa greu». Numele n-are însă nici o importanţă. Important 
e că bunica a avut mai multe cereri în căsătorie decât batiste... 
Ea şi-a transmis ştiinţa mamei Melaniei, care a transmis-o apoi 
fiicei ei. Aproape un secol a rămas o comoară de familie. Abia 
prin anii '80, când s-a căsătorit, Melania a început, generoasă, 
să-şi ofere sfaturile de modă veche prietenelor ei nemăritate și 
colegelor de serviciu, printre care ne numărăm. 

La început Melania a povestit despre Reguli în şoaptă. La 
urma urmei, nu se cuvine ca femeile moderne să vorbească în 
gura mare despre dorinţa lor de a se căsători. Am crescut — mă- 
car cele mai tinere dintre noi — cu visul de a deveni directoare 
de firmă, nu soţii de directori. Aşa că am transmis Regulile fără 
mare tam-tam, din prietenă în prietenă, oarecum stânjenite că 
ele păreau să aibă... un parfum al anilor '30. Dar trebuia s-o 
recunoaştem: oricât ne-ar plăcea să devenim femei de afaceri, 
asta nu ne ajunge. La fel ca altădată mamele şi bunicile noastre, 
tânjim și noi după un soţ cu care să ne înțelegem mereu ca-n 
prima zi. Să spunem adevărul până la capăt: în străfundul su- 
fletelor noastre dorim de fapt căsătoria — povestea de dragoste, 
rochia de mireasă, florile, darurile, luna de miere... pe scurt, tot 

tacâmul. Nu vrem să renunţăm la independenţa câştigată, dar 
nici nu dorim să găsim, venind acasă, un apartament pustiu. Şi, 
de fapt, cine spune că nu putem avea tot? 

Dacă Regulile ţi se vor părea deplasate, nu te neliniști — şi 
nouă ni s-au părut la fel. Dar după îndelungi frământări sufleteşti 
am căpătat convingerea că ele nu sunt nici imorale, nici retro- 
grade. Sunt doar un simplu «instrumentar» de comportamente 
Şi reacții care, odată urmate, le fac fără greş pe majoritatea fe- 
meilor să devină irezistibile în ochii bărbaţilor doriți. De ce 
să n-o admitem? Avem nevoie de Reguli! Femeile anilor 2000 
nu au primit, pur şi simplu, educaţia de bază: Regulile pentru 
a-şi găsi un soţ sau măcar pentru a avea mare succes la bărbaţi. 

Curând am devenit mai îndrăzneţe şi am început să vorbim 
mai tare. Într-adevăr, Regulile cu pricina funcționau! Deşi de 
modă veche și inflexibile, erau nemaipomenit de eficiente. 

La început, cele câteva premise care păreau să sfideze tot 
ce învăţaserăm înainte despre relațiile dintre bărbaţi şi femei 
ne-au făcut să ne simţim stânjenite. Dar — şi peste asta nu se 
putea trece — succesul vorbea de la sine. Ne-am înăbușit deci 
teoriile preconcepute, am urmat cu încredere Regulile şi am 
văzut cum multe dintre noi reuşesc să se căsătorească (nerenun- 
țând deloc la carieră sau la vreun alt ideal). 

Şi iată-ne într-o conspirație, împărtăşindu-i magia, trans- 
miţând-o mai departe, făcând ceea ce femeile au făcut una 
pentru alta de când lumea — croindu-ne drum spre victorie. 
Însă de data asta miza era mai importantă și succesul mai dulce 
decât cel dobândit în urma unei afaceri reuşite. De data asta 
era vorba — este vorba — despre căsătorie: căsătoria adevărată, 
durabilă, nu simpla asociere lipsită de iubire. Căsătoria ca re- 
zultat al aplicării Regulilor. Câteva Reguli simple care te în- 
vaţă cum să-ţi găsești soțul visat dintotdeauna... 

Ani de-a rândul, acasă şi la serviciu, am destăinuit Regulile 
femeilor pe care le cunoşteam. Ani de-a rândul am fost căutate 
de femei care voiau să le verifice: «Cum spuneai, că nu-mi mai 

amintesc, eu trebuie să dau semnalul că întâlnirea s-a termi- 
nat — sau el?» 

Pe urmă, într-o după-amiază, pe când stăteam la o cafea cu 
câteva dintre prietenele noastre nemăritate, am auzit-o pe Cora 
zicând ceva despre nişte... Reguli pe care le aflase de la o ve- 
rişoară a ei din provincie. Și atunci am știut! Nu mai încăpea 
nici un dubiu: erau aceleași Reguli pe care le urmase una dintre 
noi aici, în capitală, găsindu-şi astfel un soţ minunat. Regulile 
traversaseră ţara, trecând de la femeie la femeie, din suburbii 
în centrul oraşului, până când reveniseră la noi în clipa când 
ne beam cafeaua, stând la taclale... 

Dar — şi aici e aici — Cora le înţelesese pe dos! 

— Regula, spunea ea, e ca bărbatul să dea semnalul că în- 
tâlnirea s-a terminat ca să pară el şeful. 

— Nu, nu, NU E AŞA! Regula este ca tu să dai semnalul, 
pentru că aşa el te va vrea şi mai mult, i-am explicat. 

În clipa aceea ne-am hotărât să scriem Regulile. Aşa, nici 
o femeie nu va mai face vreodată greşeli. 


Ce sunt Regulile? 


De câte ori n-ai auzit spunându-se: «E frumoasă, e deşteaptă, 
e simpatică... oare de ce nu s-o fi măritat?» Nu cumva era vorba 
chiar despre tine? Te-ai întrebat vreodată de ce anumite femei 
mai puţin frumoase sau inteligente decât tine atrag bărbaţii 
aproape fără nici un efort? 

Să fim sincere: multora dintre femeile pe care le cunoaș- 
tem le este mai ușor să se mute în altă casă, să-şi schimbe pro- 
fesiunea sau chiar să se lase de fumat decât să-şi găsească 
bărbatul potrivit, care pe deasupra să se şi însoare cu ele. Dacă 
acum îți spui în sinea ta «parc-aș fi eu!», atunci ai nevoie de 
Reguli. 

Ce sunt Regulile? Sunt un simplu cod de comportament faţă 
de bărbaţii din jur, cu ajutorul căruia orice femeie are şansa să 

câştige inima celui la care visează. Sună prea frumos ca să fie 
adevărat? Citeşte atunci mai departe! 

Scopul Regulilor este să-l facă pe «bărbatul ideal» complet 
obsedat de gândul că trebuie să fii numai a lui. Cum? Dându-i 
impresia că ești imposibil de obținut. Pe limba tuturor, asta în- 
seamnă «să te laşi greu». Urmează Regulile, şi el nu numai că 
se va căsători cu tine, dar va mai fi şi nebun după tine — pentru 
totdeauna. Ceea ce îți promitem este «...şi au trăit fericiți până 
la adânci bătrâneţi». O căsătorie cu adevărat ca-n poveşti. 

Dacă urmezi Regulile poţi trăi liniştită, având certitudinea 
că soţul tău te va trata ca pe o regină chiar şi atunci când l-ai 
supărat. De ce? Pentru că a investit prea mult încercând să te 
obţină. Ai căpătat în ochii lui o astfel de valoare, încât nu te 
consideră ceva firesc. Dimpotrivă, te are în minte tot timpul. E 
prietenul tău cel mai bun, stânca de care te poţi agăța în vre- 
murile tulburi. Se simte rănit dacă nu-i împărtășeşti probleme- 
le tale. Îţi este mereu alături — când începi noul serviciu, când 
eşti bolnavă sau ai un necaz. Ba chiar îi place să participe la 
treburi «terestre», cum ar fi, de pildă, achiziția unei noi cuverturi 
de pat. Vrea întotdeauna să faceți totul împreună. 

Când aplici Regulile, nu trebuie să fii neliniştită că umblă 
după alte femei, chiar dacă e vorba de vecina cea ademenitoare 
sau de noua lui secretară cu sâni generoși. Pentru că atunci când 
aplici Regulile, el crede — nu se ştie cum — că ești femeia cea 
mai sexy de pe pământ. Dacă aplici Regulile, nu trebuie să ai 
grija că te părăseşte, te neglijează sau pur şi simplu te ignoră. 

O cunoștință de-a noastră, adeptă a Regulilor, este căsătorită 
acum cu un bărbat extraordinar, care nici măcar nu încearcă 
să scape, din când în când, de ea ca să iasă în oraş «cu băieţii». 
Dimpotrivă, devine puţin gelos când femeia își vede şi ea de 
ale ei. Mai mult, se înţeleg perfect în toate, îi leagă o prietenie 
de invidiat. 

Bărbaţii sunt altfel decât femeile. Femeile care îi caută ele 
pe bărbaţi, le cer să iasă împreună, au «ca din întâmplare» două 

bilete la un spectacol sau se arată disponibile sexual de la prima 
întâlnire distrug ambiția şi pornirile senzuale masculine. Băr- 
baţii au venit pe lume ca să răspundă provocărilor. Răpește-le 
provocarea — şi vei vedea cum interesul lor se volatilizează. 
Iată, în câteva cuvinte, premisa Regulilor. Desigur, este posibil 
ca un bărbat să se însoare cu tine şi dacă nu aplici Regulile, 
dar nu-ţi putem garanta atunci o căsătorie fericită. 

lar dacă bărbaţilor le place provocarea, asta şi trebuie să 
devenim! Dar nu care cumva să întrebi un bărbat dacă îi place, 
într-adevăr, provocarea... S-ar putea să creadă — sau să spună — 
că nu. S-ar putea ca nici măcar să nu-şi dea seama cum reac- 
ționează. Fii atentă la ce face, nu la ce spune. 

Citind cartea de faţă, e posibil să te gândeşti că Regulile astea 
sunt mult prea «calculate» şi, prin urmare, să te întrebi: «Cât 
de greu trebuie să mă las? N-am să ajung niciodată să-i pregătesc 
ceva bun de mâncare sau să-l duc la un spectacol? Iar dacă simt, 
pur şi simplu, nevoia să stau de vorbă cu el — ce-am de făcut? 
Când o să-i pot vorbi deschis despre mine însămi?» 

Răspunsul este: citește Regulile. Urmează-le în totalitate (nu 
pe alese) şi vei fi fericită că ai făcut-o. Câte dintre noi nu cunosc 
femei care n-au avut niciodată deplină încredere în soţii lor și 
care simt permanent o neliniște surdă în adâncul sufletului? Ba 
uneori recurg şi la un medic — sau la psihologii anumitor emi- 
siuni de radio şi televiziune — ca să-şi descarce inima, destăi- 
nuindu-le cum le neglijează soții. Regulile te vor scuti să ceri 
ajutorul profesioniştilor. 

E foarte uşor să aplici Regulile cu bărbaţii care nu te in- 
teresează. Desigur că pe ei nu îi suni, lor nu le returnezi imediat 
apelurile, nici nu le trimiţi scrisori de dragoste. Câteodată 
indiferența ta îi înnebuneşte atât de tare, încât — în cele din 
urmă — te căsătoreşti cu unul dintre ei. Dar asta s-a întâmplat 
pentru că (fără să-ţi dai seama!) ai aplicat Regulile, iar el te-a 
cerut în căsătorie... 

Cartea de faţă nu te învaţă însă să te mulţumești cu puţin. 
Rostul ei e să aplici Regulile cu bărbatul după care tu eşti în- 
nebunită. Pentru asta ai nevoie de efort, răbdare şi stăpânire 
de sine. Dar oare nu merită? De ce să faci compromisuri, căsă- 
torindu-te cu cineva care te iubeşte, dar de care tu nu eşti în- 
drăgostită cu adevărat? Cunoaștem multe femei confruntate cu 
această dilemă. Fii însă fără grijă — în cartea asta nu e vorba 
despre compromisuri. 

Ceea ce ai acum de făcut este să-l tratezi pe bărbatul de care 
eşti cu adevărat îndrăgostită exact ca pe unul care nu te inte- 
resează deloc. Şi procedează astfel de la început — din prima 
zi. Procedează astfel chiar din clipa în care dai ochii cu el sau, 
mai bine zis, din clipa în care el dă ochii cu tine. Cu cât aplici 
mai bine Regulile de la început, cu atât se va îndrăgosti mai 
tare de tine. 

Întreabă-te mereu: «Cum m-aș purta cu el dacă nu m-ar in- 
teresa așa mult?» Şi poartă-te în consecinţă! Ai încuraja tot 
timpul un bărbat care nu-ţi place deloc? Ai sta cu el la telefon 
ore întregi? Cu siguranță că nu! 

Nu te teme că, părând ocupată şi neinteresată de el, o să-l 
îndepărtezi. Bărbaţii care nu-ţi plac continuă să te sune şi după 
ce i-ai refuzat, nu-i aşa? 

Ține bine minte: Regulile nu-şi propun să-l facă pe orice 
bărbat să te adore şi să te ceară de nevastă; îşi propun să-l de- 
termine să se însoare cu tine doar pe bărbatul la care visezi! 
E o schemă de modă veche, dar neînchipuit de eficientă. 

Este de înţeles de ce femeile foarte emancipate, al căror scop 
e numai cariera, ne-au disprețuit câteodată sfaturile. Au învăţat 
din anumite cărți «să treacă la acţiune», să fie «regizorii» pro- 
priei cariere. Însă relaţia cu un bărbat e altceva decât exercitarea 
unei profesiuni. Aici el trebuie să fie şeful — el trebuie să te 
ceară în căsătorie. N-am inventat noi asta: din raţiuni biologice, 
el este agresorul. 

Unele femei se plâng că Regulile le împiedică să-şi mani- 
feste personalitatea sau să se distreze. «De ce să fie o corvoadă 
întâlnirile cu un bărbat?» — întreabă ele. Dar când rămân până 
la urmă singure weekenduri în şir pentru că n-au aplicat Re- 
gulile, revin la noi spăsite, mărturisind: «M-aţi convins — în- 
văţaţi-mă ce să fac de-acum înainte...» 

A face exact ceea ce-ţi place nu e întotdeauna în interesul 
tău. La interviul pentru o angajare nu-ţi «manifești persona- 
litatea». Nu mănânci prăjituri dacă vrei într-adevăr să slăbești. 
Şi e la fel de neînţelept ca, de îndată ce-ai început să te vezi 
cu un bărbat, să arunci totul în aer, încălcând Regulile. 

Iar pe termen lung nu mai e deloc distractiv să le încalci. Pen- 
tru că este foarte posibil ca până la urmă să rămâi singură. 
Gândeşte pe termen lung. Închipuieşte-ţi un soț pe care-l iubeşti, 
o viaţă sexuală minunată, apoi copiii, căldura celor apropiați... 
Închipuieşte-ţi că vei îmbătrâni împreună cu cel care te crede 
comoara lui nepreţuită. 

Gândeşte-te că n-o să mai fii niciodată singură la sfârşit 
de săptămână — sau că nu va mai trebui să apelezi la prietenele 
tale căsătorite ca să-ţi aranjeze şi ție ceva. Gândeşte-te ce în- 
seamnă să formezi un cuplu... Din păcate însă, pentru a atinge 
fericirea conjugală va trebui să suporţi, în primele luni ale 
relaţiei tale, o oarecare amânare a recompensei. Dar faptul 
că nu ţi-ai ascuns sentimentele te-a dus vreodată la ceva? 

Există multe cărți şi teorii pe tema asta. Toate fac promisiuni 
minunate — Regulile însă au rezultate concrete. E uşor să-ţi dai 
seama unde te găseşti când aplici Regulile. Totul e foarte simplu. 
Dacă te sună, te caută, îți propune să ieșiţi împreună, atunci e 
vorba de Reguli. Dacă trebuie să găseşti scuze pentru purtarea 
lui — să-ţi spui, de pildă, că nu te-a sunat după prima voastră 
întâlnire pentru că se mai simte încă legat de fosta lui priete- 
nă —, atunci nu poate fi vorba de Reguli. Nu te gândi prin ce trece 
(de exemplu: «se teme de obligaţii» sau «nu e copt încă pentru 
o relaţie»). Adu-ţi aminte că nu ne jucăm de-a psihologia când 

aplicăm Regulile. Dacă te sună şi-ţi propune să vă vedeţi, e 
vorba de Reguli. Orice altceva este conversaţie. 


Fă cunoștință cu 
o adeptă a Regulilor 


Dacă ai fi cunoscut-o pe Melania, nu ţi s-ar fi părut nici 
extraordinar de frumoasă, nici foarte deşteaptă şi nici măcar 
ieșită în vreun fel din comun. Dar ai fi remarcat că avea un stil 
al ei de a se comporta cu bărbaţii, prin care pur şi simplu eclipsa 
toate femeile din jur. Melania ştia să pună în valoare tot ce 
poseda: se farda şi își purta minunat îmbrăcămintea, dar mai 
ales dădea impresia că e o ființă intangibilă. În timp ce alte 
fete, adesea mai frumoase ca ea, alergau după bărbaţi și se ară- 
tau dispuse să iasă cu oricine le-ar fi sunat, Melania se purta 
cu indiferenţă — fiind uneori distantă, alteori drăguță, dar părând 
mereu fericită și foarte ocupată. Nu-i suna niciodată pe cei care 
o căutaseră la telefon, nu-i privea niciodată cu atenţie pe bărbaţi 
(dovadă fatală de interes, vezi Regula nr. 3) şi încheia întot- 
deauna ea convorbirile telefonice. «Am o mie de lucruri de 
făcut!» — era fraza ei de încheiere preferată. Astfel că până la 
urmă, de teamă că n-o va avea niciodată, prietenul Melaniei 
o cerea de nevastă... 

Oricine a întâlnit în viață o Melanie. N-am cunoscut fie- 
care dintre noi femei care posedă arta de a atrage bărbaţii? lar 
ei nu reuşesc să le intimideze, nici să le descopere trucurile. 
Asemenea femei au o anume siguranță de sine în faţa bărba- 
ților, care nu are nimic de-a face cu atuurile fizice sau reușita 
lor profesională. Melaniile se simt pur şi simplu împăcate cu 
sine — libere să aleagă sau să părăsească un bărbat — şi de aceea 
bărbaţii vor să le aibă cu orice preţ. Numeşte-o «psihologie 
inversă» ori cum vrei tu, fapt este că Melaniile obțin întotdeauna 
bărbaţii pe care-i vor. 

Când întâlneşti o Melanie, mai ales una sinceră şi neso- 
fisticată, îţi vine s-o întrebi: «Spune, cum faci de toţi bărbaţii 

aleargă după tine? Care-i secretul tău?» O Melanie autentică 
o să-ți răspundă probabil (fără să stea prea mult pe gânduri): 
«De fapt, n-am nici un secret.» Însă Melaniile re-născute — cele 
care încălcau Regulile, dar au învăţat lecţia după ce s-au ars, 
alergând ele după bărbaţi — probabil că o să-ţi spună: «Sigur 
că există un secret. Bărbaţilor le place provocarea. Așa că nu-i 
aborda tu prima, arată-te uneori ocupată, refuză-i (drăguţ!) din 
când în când.» 

Vei găsi Melanii peste tot. Urmărește-le cu atenție. Obser- 
vă-le — şi vei vedea cum şi-au prefăcut mulțumirea de sine şi 
independenţa într-un fel de artă. Nu aruncă priviri disperate în 
jur, doar-doar vor atrage atenţia vreunui bărbat. Nu se bagă 
niciodată în vorbă. Își văd pur şi simplu de treabă. 

Când vei merge data viitoare într-un loc unde e invitată 
multă lume, ar fi un bun exerciţiu pentru tine să stai deoparte 
şi să urmărești atât Melaniile, cât şi pe cele care încalcă Regulile. 
Fii atentă cum se comportă cu bărbaţii aceste două tipuri de 
femei, compară-le stilurile şi observă rezultatele. Remarcă fap- 
tul că Melaniile nu au niciodată — cu bună ştiinţă! — un pix în 
poşetă, cu care să-şi scrie, pentru un bărbat, numărul de tele- 
fon; nici nu se grăbesc să-și ofere, în dreapta şi-n stânga, cartea 
de vizită de la serviciu. Remarcă felul în care se mișcă de jur-îm- 
prejurul încăperii, în vreme ce femeile care încalcă Regulile 
întârzie prea mult într-un loc, par mereu neliniștite sau vorbesc 
excesiv de mult cu acelaşi bărbat. Se poartă în așa fel încât ajută 
bărbaţii să le propună o întâlnire — ceea ce este, cum vei vedea 
mai încolo, o imensă greşeală. 

Ani de-a rândul, am privit neputincioase cum femeile din 
rasa Melaniei ne fură bărbaţii visaţi... Și într-o bună zi am 
întrebat-o pe Melania însăşi cum a reușit ea să-şi împlinească 
visul. I s-a făcut milă de noi şi ne-a vorbit despre Reguli. Ne-a 
spus că suntem foarte drăguţe, numai că vorbim prea mult, 
suntem nerăbdătoare și încercăm — mare greșeală! — să devenim 
«prietenele» bărbaţilor în loc să fim niște creaturi suave și 

intangibile sau, cu vorbele ei, niște «făpturi altfel-decât-toate- 
celelalte» (vezi Regula nr. 1). 

Am fost, bineînţeles, jignite în simţămintele noastre cele mai 
adânci: ni se părea că totul nu e decât înşelătorie şi manipulare 
crasă. Regulile ar trimite femeile la ce erau în urmă cu 50-60 
de ani. Ce ar spune feministele?! Pe de altă parte, Melania avea 
exact ceea ce vrem şi noi: soțul visat, îndrăgostit de ea ca-n 
prima zi... Aşa că merita să regândim puţin jignirea ce ne um- 
plea sufletul. 

Melania ne-a asigurat că şansa unei căsătorii fericite o au 
mai degrabă femeile urâte care urmează Regulile decât femeile 
frumoase care nu le urmează. Reamintindu-ne propria expe- 
riență, ne-am dat seama că bărbaţii pe care i-am dorit cu ade- 
vărat nu ne-au dorit neapărat şi ei. Am vrut să ne arătăm așa 
cum suntem, am fost prietenele şi sprijinul lor, iar ei ne-au con- 
siderat extraordinare — şi cu asta s-a terminat. Și dacă stăm să 
ne gândim, cei de care nu ne-a păsat prea mult, cei pe care nu 
i-am remarcat sau cei pe care i-am disprețuit chiar — ei bine, ei 
n-au încetat să ne caute şi ne-au iubit nebunește... De parcă 
în toate astea se ascundea un mesaj: poartă-te cu bărbații pe 
care-i doreşti ca şi cum nu i-ai dori. 

Simplu de spus, greu de făcut. Dar aveam altă soluţie? 
Voiam ceea ce are Melania. Deci am făcut ca ea — şi totul a 
mers strună. 


Înainte de toate, miza: tu însăți 


Înainte ca Regulile să poată fi puse în aplicare, cu rezul- 
tate incredibile — cererea în căsătorie din partea bărbatului vi- 
sat —, trebuie să-ţi atingi nivelul maxim. Asta nu înseamnă să 
fii perfectă ori de o frumuseţe ameţitoare, ci exact ce am spus: 
să fii la nivelul tău cel mai bun. 

Prin urmare, arată cât poţi tu de bine. Cu cât arăţi mai bine, 
cu atât o să te simţi mai bine, iar el te va dori mai mult. S-ar 
putea ca și alți bărbaţi să fie atraşi de tine şi să încerce o 

apropiere. N-o să mai ai impresia că cel cu care te întâlneşti 
de obicei e singurul bărbat de pe pământ. Vei fi mai destinsă 
şi mai încrezătoare în tine însăţi. Iar când arăţi bine şi te simţi 
bine, şansele să încalci Regulile scad. 

Chiar dacă nu suntem medici, ştim că o alimentaţie corec- 
tă — cu proteine, legume și fructe — te va ajuta să fii în formă. 
Și mai ştim că exerciţiul fizic duce la eliberarea endorfinelor, 
grație cărora devii mai veselă şi capeţi energie. Așa că te sfătuim 
cu toată seriozitatea să laşi lenea deoparte şi să te mişti! Du-te 
la nişte ore de gimnastică, mergi să faci jogging în parcul de 
lângă casă (unde ai ocazia, pe deasupra, să întâlneşti bărbaţi 
care aleargă și ei sau îşi plimbă câinele). Gimnastica e mai plă- 
cută pe muzică: dă drumul la radio când îţi faci flotările. 

Regimul alimentar, exerciţiul fizic şi Regulile au multe în 
comun. Toate presupun să pui scopurile pe termen lung înaintea 
satisfacțiilor imediate. Vrei, nu vrei, o să resimti o oarecare ne- 
plăcere şi când te vei abţine să mănânci fursecuri, şi când vei 
renunţa să telefonezi unui bărbat. Dar vrei să fii în formă şi 
vrei să te căsătoreşti, așa că vei face exact ce trebuie. Împriete- 
neşte-te cu o persoană de sex feminin dispusă să sufere pentru 
aceleaşi idealuri: faceţi jogging împreună, mergeţi împreună 
la discotecă, opriţi-vă una pe cealaltă când vreuna din voi este 
tentată să încalce Regulile. La urma urmei, nu eşti obligată să 
înduri totul singură! 

Dacă vrei într-adevăr să-ţi găsești un soţ, va trebui să dai 
alt sens noţiunii de satisfacție. «Satisfacţie» înseamnă ca un 
bărbat să te caute, să te «vâneze» chiar, şi la un moment dat 
să te ceară în căsătorie. «Satisfactie» nu înseamnă o plăcintă 
aurie, mirosind îmbătător, și nici o întâlnire la fel de îmbătătoare, 
unde vei încălca în mod sigur Regulile. 

Ameliorarea propriului caracter te va ajuta nu numai să 
cucerești un bărbat, dar şi să-l păstrezi. Așa că schimbă-ţi de- 
prinderile rele (neglijenţa şi delăsarea, de pildă) dacă speri să-ţi 
găsești soţul visat. Bărbaţilor nu le plac femeile dezordonate 

şi murdare. Genul acesta de persoane cu siguranţă n-or să le 
crească aşa cum trebuie copiii... 

Şi acum, câteva cuvinte despre felul în care te îmbraci. Dacă 
porţi orice vechitură, convinsă fiind că important este ce ai pe 
dinăuntru, nu pe dinafară, revizuieşte-ţi radical ideile! Bărbaţilor 
le plac femeile îmbrăcate modern și sexy, în culori atrăgătoare. 
De ce n-ai corespunde acestor aşteptări? 

Dacă nu te pricepi la modă, citeşte cărți şi răsfoieşte reviste 
pe această temă (există în momentul de faţă o mulţime). Sau 
cere sfatul unei prietene în gustul căreia ai încredere. Mergeţi 
împreună la cumpărături. Când probezi haine de una singură 
într-o cabină de magazin, poţi ajunge la confuzie şi disperare — 
mai ales dacă nu prea ești în formă —, așa că e bine să ceri şi 
părerea altcuiva. O cunoştinţă cu «ochi bun» te poate ajuta să 
descoperi acele lucruri care ţi se potrivesc şi îţi ascund defectele, 
spre deosebire de hainele atrăgătoare — când stau pe umeraș —, 
dar care nu te avantajează. 

Adu-ţi întotdeauna aminte, când îți cumperi ceva, că ești o 
persoană unică, o fiinţă altfel-decât-toate-celelalte; pe scurt, o fe- 
meie. Nu năzui, prin urmare, la stilul unisex. Cumpără-ţi o 
îmbrăcăminte care arată feminin, fie că este pentru ocazii spe- 
ciale sau pentru serviciu. Nu uita că te îmbraci ca să placi băr- 
baţilor, nu altor femei, aşadar străduieşte-te să-ți pui întotdeauna 
în valoare feminitatea. 

Deşi e bine să ţii pasul cu stilul vremii, nu deveni sclava 
modei. Nu-ţi cheltui un salariu întreg pe pantaloni evazaţi sau 
pe ghete cu tălpi uriaşe de lemn numai pentru că se întâmplă 
să fie foarte la modă pe moment. În primul rând, e foarte posibil 
ca în sezonul viitor să nu se mai poarte, apoi — şi mai ales — poa- 
te că nici nu-ţi vine bine aşa ceva! Cunoaştem femei care întrec 
măsura încercând să adopte câte un stil (indiferent că este vorba 
de stilul taioarelor cu croială masculină sau al puloverelor până 
la genunchi), iar rezultatul este că arată... ciudat, sunt stridente 
şi nicidecum sexy. Fii o cumpărătoare inteligentă, nu-ţi risipi banii 

prosteşte. Cumpără-ţi câteva piese clasice de foarte bună calitate 
şi combină-le cu lucruri mai ieftine, dar de efect. 

Gândeşte-te mereu că simplul fapt de a fi foarte modern nu 
transformă automat un obiect de îmbrăcăminte în ceva care-ţi 
vine bine și atrage bărbaţii. Lor nu le place neapărat stilul «de- 
contractat», nici nu se omoară după femeile care poartă rochii 
lungi de bunică și bocanci militari, oricât de populară ar fi — prin- 
tre femei — moda asta. Bărbaţilor le plac femeile îmbrăcate fe- 
minin. Poartă mai degrabă fuste scurte (dar nu exagerat de 
scurte!) dacă ai picioare care merită arătate... 

De asemenea, să nu crezi că trebuie să-ţi cumperi hainele 
de la cine știe ce mare casă de modă ca să atragi bărbaţii. Puțin 
le pasă lor de etichetă dacă rochia pe care-o porţi arată şi îţi vine 
bine! E preferabil să cumperi o marcă de care n-a auzit nimeni, 
însă ia ochii şi îţi maschează şoldurile prea late, decât creaţia 
unui mare designer, care-ţi dezvăluie defectele. 

Dacă tot ai plecat la cumpărături, opreşte-te la un salon de 
cosmetică şi cere să ţi se facă un machiaj. Oricare dintre noi 
putem arăta mai bine. Şi cele mai multe dintre noi ne ignorăm 
total potenţialitățile până în clipa când suntem machiate de o 
profesionistă. Fii atentă la culorile care ţi se potrivesc şi fii tot 
atât de atentă la modul în care cosmeticiana aplică aceste culori. 
Cumpără-ţi apoi, pe cât îți poţi permite, produsele care ţi-au fost 
indicate, du-te acasă şi exersează aplicarea fardului. Nu pleca 
niciodată în oraş fără să te fi machiat. Rujează-te (discret!) chiar 
şi când mergi să faci jogging... 

Fă tot ce-ţi stă în puteri ca să arăţi lumii cel mai frumos 
chip al tău. Dacă ai nas urât, nu ezita să-ţi faci o mică operaţie 
estetică. Vopseşte-ţi părul, dacă e cenușiu. Și lasă-l să crească! 
Bărbaţii au o predilecție pentru părul lung — motiv de joacă amo- 
roasă şi de mângâieri. Nu lua în seamă părerea coafezei ori a 
prietenilor, căci nu pe ei încerci să-i cucereşti. Să spunem lu- 
crurilor pe nume: coafezele, ştie toată lumea, încearcă din răs- 
puteri să-şi convingă clientele să se tundă scurt... aranjarea 
părului lung e cea mai mare plictiseală pentru ele. Faptul că 

părul scurt e mai uşor de spălat şi uscat — sau că ai firul foarte 
subţire — nu are nici o importanţă. Important este că suntem 
femei şi nu dorim defel să arătăm precum băieții. 

Dacă te îngrijeşti aşa cum trebuie, îţi va fi mai uşor să te 
simţi o făptură altfel-decât-toate-celelalte. Manichiura, pedi- 
chiura, un tratament cosmetic periodic și chiar un machiaj — dacă 
îți poţi permite — trebuie să intre de-acum înainte în programul 
tău obișnuit. Şi nu uita să-ţi dai, când ieşi din casă, cu un parfum 
devastator! (fireşte, fără să exagerezi cu cantitatea). 

Acum, de vreme ce arăţi pe potriva rolului, îţi mai rămâne 
să-l şi joci. Bărbaților le plac femeile. Deci nu te purta ca un bărbat 
nici dacă eşti directorul propriei tale firme. Lasă-i să te salute şi 
să-ţi deschidă uşa. Fii feminină. Nu face glume sarcastice. Nu fi 
o tipă «nostimăy la modul isteric, gură-spartă și stricându-se de 
râs la orice. N-ai decât să fii aşa când ești doar cu prietenele tale. 
Dar când te afli în prezenţa unui bărbat care-ţi place, fii calmă 
şi misterioasă, poartă-te ca o doamnă, stai pe scaun picior peste 
picior şi zâmbeşte. Nu vorbi prea mult. Poartă dresuri negre trans- 
parente şi trage-ți uşor fusta în sus pentru seducţia sexului «tare»... 
Știm, e posibil ca sfaturile astea să te jignească şi să sustii că in- 
teligenta (sau personalitatea ta cea tumultuoasă) e pusă astfel în 
umbră. Mai e posibil să crezi că n-ai să fii cu adevărat tu însăți, 
dar... crede-ne, bărbaţii vor fi încântați! 

Ai grijă, de asemenea, să nu pari cinică sau deprimată (şi 
deprimantă) povestind la nesfârşit despre nenumărații oameni 
care te-au chinuit şi trădat de-a lungul vieţii tale. Nu-l trans- 
forma pe soţul tău potenţial într-un salvator sau un psihiatru. 
Poartă-te, dimpotrivă, de parcă te-ai născut ca să fii fericită. Nu 
spune tot despre tine. Spune doar «mulțumesc» şi încearcă să 
placi. Exersează acest comportament aristocratic cu portarii, 
cu chelnerii, cu vânzătorii... chiar şi cu şoferii de taxi, mai ales 
cei care ocolesc în loc s-o ia pe drumul cel mai scurt spre des- 
tinație. Procedând astfel, o să-ți fie mai ușor să te porți femi- 
nin — sau, altfel spus, ca o doamnă — când ai o întâlnire. 

Dacă în viaţa ta curentă nu ţi se prea întâmplă să cunoşti 
bărbaţi, mergi peste tot — la discotecă, în baruri, pizzerii, 
fast-food-uri; frecventează diverse asociaţii sau cluburi (chiar 
dacă nu te interesează deloc scopul propriu-zis al clubului). 
Mişcă-te, circulă, arată-te în lume! Nu te sfii să dai un anunţ 
la rubricile de «matrimoniale» din presă, răspunde la rândul 
tău anunţurilor, cere prietenilor să-ţi aranjeze ceva. Nu te feri 
de reuniunile pentru celibatari sub motivul că «bărbaţii care 
frecventează așa ceva nu sunt genul meu». La urma urmei, nu 
vrei să găsești o mulțime de bărbaţi care să fie «genul tău», ci 
doar unul! Nu uita această idee fundamentală. Te va ajuta să 
depăşeşti acele zile nefericite în care vei fi convinsă că pentru 
tine marea iubire n-o să mai vină niciodată. 

În sfârşit, dar nu în ultimul rând, nu-ți pierde încrederea în 
viitor. E posibil să nu-ţi întâlneşti soţul de îndată ce ai făcut 
tot ca să fii în formă, ţi-ai cumpărat câteva piese de îmbrăcă- 
minte nemaipomenite și ai exersat Regulile cu trei «aleşi» po- 
tenţiali. E posibil ca vremea ta să nu fi venit încă. Dar experienţa 
noastră arată că, atunci când continui să aplici Regulile în orice 
ocazie favorabilă şi când nu-ţi pierzi răbdarea, o să-l întâlnești, 
până la urmă, pe bărbatul visurilor tale şi te vei căsători cu el. 


Regula nr. 1 


Fii o făptură altfel-decât-toate-celelalte 


A fi o făptură altfel-decât-toate-celelalte este o stare de spirit. 
Ca să te simţi aşa nu e nevoie să fii bogată, frumoasă ori neobiş- 
nuit de inteligentă. Și nici măcar nu trebuie să te fi născut cu 
acest sentiment. Poţi să-l înveţi, să-l exersezi și să-l stăpâneşti 
exact ca pe orice altă Regu/ă din cartea de faţă. 

A fi o făptură altfel-decât-toate-celelalte este de fapt o ati- 
tudine. Este acea senzaţie de încredere şi de iradiere care îţi 
traversează ființa din creştet până-n tălpi. Este felul în care 
zâmbeșşti — iluminând spaţiul din jur. Felul în care intercalezi 
pauze între propoziţii — nelăsându-te pradă, din nervozitate, unei 
trăncăneli fără capăt. Felul în care asculţi — cu atenție. Felul 
în care priveşti — difuz, niciodată scrutător. Este felul în care 
respiri (lent), felul în care stai (dreaptă) şi păşeşti (cu vioiciune 
şi ţinându-ţi umerii trași puţin înapoi). 

Nu contează că n-ai câştigat nici un concurs de frumuseţe. 
Nu contează că n-ai reușit să-ţi termini facultatea sau că nu eşti 
deloc la curent cu ce se întâmplă în lume. În sinea ta, eşti 
împăcată. Ai mai multă încredere în tine însăţi decât o femeie 
cu licenţe şi doctorate sau una cu bani serioşi în bancă. Tu nu 
te umileşti. Nu eşti disperată ori anxioasă. Tu nu ieși cu băr- 
baţi care nu te doresc cu-adevărat. Ai încredere în bogăţia și 
generozitatea acestei lumi: dacă n-a fost să fie el, îţi spui, atunci 
va fi altul mai bun. Tu nu te resemnezi; nici nu «vânezi» 
bărbaţii. Nu te foloseşti de sexualitate ca să-i determini să te 
«iubească». Crezi în dragostea adevărată şi în căsătorie. Nu ești 
cinică. Dar nici nu clachezi atunci când o relaţie nu merge: te 

duci la coafor şi ieși, pe urmă, cu altcineva; sau mergi pur și 
simplu să dansezi. Eşti o optimistă. Îţi ştergi repede lacrima care 
amenință să-ţi strice machiajul și... treci mai departe. E ade- 
vărat că nu asta şi simți. Dar aşa te prefaci că simţi — până când 
sentimentul devine realitate. Te comporţi de parcă aşa ar fi... 

Când te întâlneşti cu un bărbat, nu-i arăţi defel că marele 
tău vis este căsătoria. Eşti rezervată. Iar el s-ar putea să-şi în- 
chipuie că ai refuzat deja mai multe cereri în căsătorie. Tu îţi 
savurezi cu înghiţituri mici (niciodată nu bei pe nerăsuflate!) 
băutura pe care ţi-a oferit-o şi-l laşi pe el să descopere totul 
despre tine, nu te dezvălui singură. Dai răspunsuri scurte, amu- 
zante şi pline de subînţelesuri. Gesturile îți sunt grațioase şi 
feminine. Când părul îți acoperă faţa, îţi dai puţin capul pe spate 
şi-ţi piepteni şuviţele cu degetele, pornind din creştet, într-o 
mișcare lentă și amplă. 

Toate mișcările tale — de pildă felul în care te scuzi ca să 
mergi la toaletă sau te uiţi la ceas, spunând că e momentul să 
plecaţi — sunt fluide şi sexy, nu sacadate ori dând impresia de 
autocontrol. Te-ai mai întâlnit cu bărbaţi de nenumărate ori, 
eşti o «expertăy. De aceea ştii să ai grijă de tine însăţi. N-ai ză- 
cut în pat, deprimată şi ronțăind fursecuri, înainte de a te întâlni 
cu el. Te-ai cufundat într-o baie cu spumă, ai citit din cartea 
asta şi ţi-ai întărit sufletul cu sloganuri pozitive, precum: «Sunt 
o femeie minunată. Sunt împăcată cu mine însămi.» Ţi-ai spus 
că n-ai de făcut, la întâlnirea care te așteaptă, decât să te arăţi, 
nimic mai mult. lar el te va iubi sau nu. Nu ești de vină dacă 
pe urmă nu te mai caută. Eşti minunată, pe dinăuntru şi pe din- 
afară. Dacă nu el, atunci altcineva te va iubi, asta e sigur. Uni- 
cul lucru într-adevăr important este ca fu să dai semnalul că 
întâlnirea s-a terminat (vezi Regula nr. 11). 

Să presupunem că mergi la o petrecere unde vine multă lume 
necunoscută. Eşti persoana capabilă să-ţi aduni, într-o aseme- 
nea situaţie, toată energia de care dispui. Îţi închipui că eşti un 
star de cinema. Intri cu capul sus, dând impresia că tocmai ai 
descins dintr-un superb avion Concorde, venind de la Paris. 

Te afli aici doar pentru o noapte şi dacă vreun băștinaş isteţ 
nu se grăbeşte să pună mâna pe tine, el are de pierdut! 

Îți iei ceva de băut, un pahar cu apă minerală să zicem, chiar 
dacă nu ţi-e sete: ai astfel ce face cu mâinile şi prin urmare 
nu-ţi rozi unghiile, nici nu-ţi răsuceşti nervoasă șuviţele de păr. 
Nu-ţi arăţi oricum nervozitatea, indiferent cât eşti de neliniştită. 
Secretul este să te porţi de parcă totul merge strună, chiar dacă 
eşti pe cale să-ţi ratezi facultatea ori să fii concediată. Dar tu 
te mişti cu vioiciune printre invitați ca şi cum ai şti exact unde 
mergi... Și de fapt, chiar știi: trebuie să mergi neapărat de jur-îm- 
prejurul încăperii. Mergi încontinuu. Nu stai în vreun colţ, aștep- 
tând să apară cineva. Prada — bărbaţii o ştiu prea bine — trebuie 
surprinsă în mișcare. 

Dacă îţi închipui că nu ești destul de drăguță, dacă îţi spui 
că alte femei sunt mai bine îmbrăcate sau mai zvelte, sau mai 
interesante, nu lăsa să se vadă nimic în afară. Repetă-ţi fără 
încetare: «Orice bărbat ar fi fericit să mă aibă» — până când fraza 
se absoarbe în tine şi începi să crezi în ea. Când te abordează 
cineva, zâmbeșşte-i și răspunde-i la întrebări foarte drăguţ și 
amabil, fără să vorbeşti însă prea mult. Fii rezervată şi oarecum 
misterioasă. Lasă-l puţin înfometat, vrând mai mult — ceea ce 
reprezintă contrariul plictiselii. După câteva minute, spune-i: 
«Îmi pare rău, dar aş vrea să mă mai învârt un pic pe-aici...» 

Multe femei dau târcoale bărbaţilor toată seara, așteptând 
să fie invitate la dans. Tu însă aplici Regulile. Dacă cineva vrea 
să stea cu tine sau să-ţi afle numărul de telefon, n-are decât să 
te caute în aglomeraţie până te găsește. Tu nu-i dai pixul tău 
sau cartea de vizită de la serviciu. Nu îl ajuţi în nici un fel. Nici 
măcar nu le purta la tine, ca să nu fii tentată să-i «ușurezi calea». 
El trebuie să facă totul. În timp ce se agită, implorând-o pe fata 
de la garderobă să-i dea ceva de scris, tu stai deoparte, tăcută. 
În sinea ta, îţi spui: «Uite că Regulile încep să funcţioneze...» 

Vezi cât este de simplu? Aplici Regulile şi ai toată încre- 
derea că într-o bună zi un prinţ ca-n poveşti va observa că ești 
complet diferită de toate femeile pe care le-a cunoscut — şi de 
aceea îţi cere mâna. 


Regula nr. 2 


Nu te adresa tu prima unui bărbat 
(și nu-l invita la dans) 


Niciodată? Nici măcar cu o frază de genul: «Nu vrei să bem 
o cafea?» sau «Vii des pe-aici?» Da, nici măcar cu asemenea 
formule de deschidere, aparent inocente. Altminteri cum o să 
ştii că el te-a remarcat primul, că l-ai atras şi că a vrut să te 
cunoască? Cum o să-ţi dai seama că nu e vorba doar de politeţe? 
Știm ce gânduri îţi trec acum prin minte. Știm cât de exagerată 
poate părea o astfel de regulă — şi în același timp cât de snoa- 
bă, de rigidă şi de chinuitoare. Dar în contextul Regulilor e plină 
de sens. La urma urmei, premisa Regulilor este să nu intervenim 
niciodată, să avem încredere în ordinea naturală a lumii (după 
care bărbatul este urmăritorul femeii, nu invers). 

Adresându-te tu prima unui bărbat, influenţezi ceea ce tre- 
buia (sau nu) să se întâmple. Poţi determina producerea unei 
conversații — sau chiar a unei întâlniri — care în mod natural 
n-ar fi avut loc, fiind inevitabil rănită sufletește în cursul acestui 
proces. Căci până la urmă el se va adresa (primul!) femeii pe 
care o dorește cu adevărat, iar pe tine o să te părăsească. 

Adesea ne raționalizăm comportamentul, spunându-ne: «Dar 
e aşa de timid!» sau «N-am vrut decât să fiu drăguță cu el...» 
Sunt însă bărbaţii cu adevărat timizi? Mai bine să rezolvăm 
acum problema asta. Deşi e posibil ca psihologii să aibă altă 
părere, noi credem că majoritatea bărbaţilor nu sunt deloc ti- 
mizi. Sunt pur şi simplu neinteresaţi de tine când nu te abor- 
dează ei! E tare greu, ştim, să admiţi asta. Și este tot atât de 
greu să-l aştepţi pe omul potrivit — cel care ţi se adresează pri- 
mul, care te sună şi care, în genere, se ocupă de toate la 

începutul relaţiei voastre, pentru că, vrând să te aibă, se simte 
constrâns dinduntru să facă aşa. 

Comportamentul agresiv al femeilor din ziua de astăzi are 
o explicație simplă. Altădată, femeile îi întâlneau pe bărbaţi 
doar în ocazii speciale şi așteptau, răbdătoare, ca unul dintre 
ei să le remarce în mulțime şi să le abordeze. Astăzi, cele mai 
multe exercită aceleași profesiuni ca sexul opus — sunt medici, 
avocaţi, contabili, ingineri ș.a.m.d. — şi au adesea funcții de 
conducere. Lucrează cot la cot cu bărbaţii şi lucrează pentru 
bărbaţi, iar aceștia lucrează, la rândul lor, pentru ele. Bărbaţii 
sunt pacienţii, clienţii, subordonații lor. Şi atunci, de ce femeia 
nu li s-ar adresa ea prima? 

Regulile spun să te porţi cu bărbaţii după care suspini exact 
la fel cum te porţi cu orice client, pacient ori coleg. Știm cât 
de greu îți este... De ce n-am recunoaște-o? Când o femeie 
întâlneşte un bărbat care-i place, în ea se declanșează un me- 
canism independent de voinţă care o face mai vorbăreață, mai 
apropiată, mai caldă decât trebuie. Sperând într-o viitoare 
relaţie sentimentală, ea propune de pildă o întâlnire în care ei 
doi să discute ceea ce s-ar putea rezolva foarte bine la tele- 
fon — e un tertip bine ştiut. Femei dintre cele mai inteligente 
încearcă să intervină în mersul firesc al lucrurilor folosindu-se 
de pretexte profesionale. Asemenea persoane se cred prea cul- 
tivate — sau dăruite de natură — ca să rămână pasive, să «joace 
teatru» ori să urmeze Regulile. Ele îşi imaginează că diplomele 
lor (sau responsabilităţile înalte, sau banii pe care-i manevrea- 
ză) le îndreptăţesc să facă mai mult în viaţă decât să stea cu- 
minţi, așteptând soneria telefonului. Femeile acestea ajung 
întotdeauna, fii sigură de asta, să sufere cumplit când initia- 
tivele le sunt refuzate. Şi de ce n-ar fi refuzate? Un bărbat 
ştie perfect ce vrea. Nimeni nu trebuie să-i răpească plăcerea 
de a avea el iniţiativa. 

Pe scurt, ideea este să aplici Regulile chiar și cu bărbaţii 
cu care ai de-a face pe linie strict profesională. Trebuie să aștepți 
ca — neapărat în afara relației voastre profesionale! — el să te 

invite la o cafea sau în altă parte. Așa cum vom arăta în Regula 
nr. 17, invitaţia trebuie să aparţină obligatoriu bărbatului. Chiar 
dacă ai note mai bune ca el, chiar dacă posezi o licenţă pe care 
el n-a reușit s-o obțină, chiar dacă ai un salariu mai mare — tot 
el trebuie să te invite la o cafea. Dacă refuzi ideea că în iubire 
nu există egalitate a sexelor, deși pe plan profesional egalitatea 
asta poate exista, o să te porţi exact ca un bărbat: îi vei vorbi 
tu prima, îi vei cere tu numărul de telefon, îl vei invita să discuţi 
cine ştie ce la tine acasă, îi vei chema, când se face târziu, un 
taxi şi-l vei conduce grijulie până în stradă. Genul acesta de 
comportament e extrem de riscant. Se întâmplă să aibă şi efecte 
bune, însă de cele mai multe ori are consecinţe dezastruoase 
şi pune intotdeauna la grea încercare sufletul feminin. Neac- 
ceptând ideea că bărbatul trebuie să le «vâneze», femeile riscă 
să fie respinse ori ignorate; dacă nu imediat, cu siguranță mai 
târziu. lată două întâmplări reale, soldate cu un chin sufletesc 
pe care nu-ţi dorim să-l încerci vreodată: 

Prietena noastră Paula, studentă la stomatologie, l-a invitat 
la un pahar de cola pe Robert, colegul ei, cu speranţa secretă că 
vor deveni prieteni. Aşadar, i s-a adresat ea prima. Chiar dacă 
au devenit într-adevăr prieteni mai târziu, ba chiar au locuit 
împreună, Robert nu se purta ca un bărbat îndrăgostit, iar Paula 
n-a scăpat nici o clipă de senzaţia că legătura lor se poate destrăma 
oricând. Şi de ce să nu se destrame? La urma urmei, ea făcuse 
primul pas... De curând, sub un pretext oarecare, Robert a pă- 
răsit-o. Adevărul este că n-a iubit-o niciodată. Dacă Paula ar fi 
urmat Regulile, fireşte că n-ar fi avut ea iniţiativa şi ar fi întâlnit, 
probabil, pe cineva care să o dorească realmente. Nu şi-ar fi 
pierdut vremea. Adeptele Regulilor nu fac aşa ceva... 

Cel de-al doilea exemplu de femeie inteligentă care a în- 
călcat Regulile se referă la Claudia, o tânără economistă foarte 
apreciată de patronii firmei la care lucra. Claudia a pus ochii 
pe viitorul ei soţ într-o discotecă bine cunoscută de toţi tinerii 
din oraş. El se afla pe ringul de dans, iar ea, foarte sigură pe sine, 
s-a postat în imediata lui apropiere. Când, după vreo cinci mi- 

nute, el nu făcuse nici o mișcare, fata s-a gândit că o fi timid — 
şi l-a invitat la dans. Relaţia lor a fost plină de poticneli. Claudia 
se plânge adesea că soţul ei e tot atât de «timid» în dormitor 
pe cât fusese în seara aceea pe ringul de dans. 

Câteva cuvinte despre acest ultim lucru: a devenit destul de 
obișnuit în zilele noastre ca femeile să invite bărbaţii la dans. 
Dacă mai ai vreun dubiu, află că un asemenea comportament 
este cu desăvârşire interzis de Reguli. Când un bărbat nu se 
ostenește să traverseze încăperea ca să te «intercepteze» şi să 
te invite la dans, e clar că n-ai trezit în el nici un interes. N-o să-i 
schimbi sentimentele invitându-l tu pe el. Se va simţi probabil 
flatat că-l inviti, va dansa cu tine din politeţe, poate va vrea chiar 
să se culce cu tine în noaptea respectivă... dar nu va fi în nici 
un caz înnebunit după tine, căci nu te-a remarcat el primul și tu 
i-ai înlesnit calea prea mult. N-a avut ocazia să te urmărească, 
să te caute, să te «vâneze», şi asta va marca negativ pentru tot- 
deauna relaţia voastră, chiar dacă îţi propune să vă mai întâlniți. 

Ştim la ce te gândeşti acum: «Şi ce-o să fac toată seara dacă 
nu vine nimeni să mă invite la dans?» Răspunsul s-ar putea să 
te dezamăgească. Du-te cât poţi de des la toaletă ca să-ţi refaci 
machiajul, bea încă un pahar cu apă minerală, gândește-te la 
lucruri vesele, fă turul încăperii până când cineva te bagă în 
seamă, telefonează prietenelor tale măritate ca să capeţi curaj... 
pe scurt, fă orice, numai nu invita vreun bărbat la dans! La urma 
urmei, în cazul tău dansul nu este o distracţie în sine. Să se 
distreze aşa femeile care nu urmăresc decât să iasă în lume şi 
să petreacă! Tu însă, cea interesată de dragoste şi de căsătorie, 
nu-ţi poți permite să faci doar ce ai chef. Ştii că trebuie să aplici 
Regulile, iar asta înseamnă că nu trebuie să inviţi tu la dans 
nici dacă mori de plictiseală sau îţi vine să urli de singurătate. 
Şi nici nu te posta pe lângă un bărbat care-ţi place, așa cum fac 
multe femei, în speranţa că el se va simţi obligat să te invite... 
N-ai de ales: trebuie să aștepți până vei fi remarcată. S-ar putea 
să fii nevoită să pleci acasă fără să te fi abordat nimeni care 
să-ți placă, ba chiar fără să fi dansat deloc. Spune-ţi atunci că 

ai avut, cel puţin, şansa de a exersa Regulile şi că ocazii să dan- 
sezi o să mai ai. Du-te acasă cu sentimentul bun că ai realizat 
totuşi ceva dificil: n-ai încălcat Regulile. 

Dacă treaba asta nu te prea consolează, adu-ţi aminte că n-ai 
o alternativă mai bună. Aflată la o petrecere, Sandra — una dintre 
prietenele noastre apropiate — s-a simţit brusc atât de revoltată 
că trebuie să danseze cu toţi fraierii, încât s-a hotărât să dea 
naibii Regulile (pe care le ştia foarte bine). A traversat încăperea 
şi l-a invitat la dans pe bărbatul cel mai bine de-acolo. El s-a 
simțit atât de măgulit, încât a dansat cu Sandra ore întregi și 
pe urmă a invitat-o, câteva seri la rând, să iasă împreună. «La 
urma urmei, poate că există şi excepţii de la Reguli» — şi-a spus 
ea, triumfătoare. Bineînţeles, n-a fost cazul. «Bărbatul ideal» 
venise din întâmplare singur la petrecere, prietena lui fiind 
plecată la rude. În seara aceea nu simţise nevoia, la drept vorbind, 
să invite la dans nici o femeie. Acceptase probabil să vină doar 
pentru distracţie, nu ca să-şi găsească viitoarea soție. Morala 
poveștii: nu încerca să explici aşa cum îți convine fie faptul 
că cineva nu te invită la dans; întotdeauna există un motiv 
temeinic... 

Crudul adevăr este că femeile care participă la petreceri şi 
la diverse evenimente sociale cu speranţa că își vor întâlni aici 
«alesul» sunt mult mai numeroase ca bărbaţii cu năzuinţe si- 
milare. Majoritatea acestor femei se lasă pradă nerăbdării şi 
anxietăţii — şi până la urmă cedează, abordând ele bărbaţii sau 
invitându-i la dans. lată de ce trebuie să-ţi inculci convingerea 
că n-ai nimic de aşteptat de la un dans. Priveşte-l pur şi simplu 
ca pe o ocazie să porţi pantofi cu toc, să încerci o nouă nuanță 
de fard sau să te cufunzi într-o «baie» de lume. Există şansa 
ca un reprezentant al sexului opus să ţi se adreseze el ție la un 
moment dat. Dacă şi când o face, presupunând că treaba asta 
nu te încântă deloc, nu o arăta. Nu face pe deșteapta sau pe 
cinica, spunându-i: «Cred că m-aş fi distrat mai bine dacă stă- 
team acasă şi mă uitam la un serial.» Bărbaţii nu sunt atrași 

de femeile sarcastice. Când cineva te întreabă dacă te simţi bine, 
spune pur şi simplu da şi zâmbeşte-i. 

lar dacă ai impresia că nu poţi face toate astea, nu mai ieși 
o vreme în lume. Stai acasă, fă gimnastică, uită-te la seriale 
TV şi recitește Regulile. E preferabil să stai acasă şi să citeşti 
Regulile decât să ieşi în lume ca să le încalci. 


Regula nr. 3 


Nu privi insistent bărbații 
și nu vorbi prea mult 


Să te uiţi tu prima la cineva înseamnă să-ţi trădezi interesul 
pentru persoana respectivă — ceea ce e periculos. Lasă-l pe el 
să se uite /a tine. Dacă nu te observă el mai întâi, probabil că 
nu-l interesezi. Treci mai departe, se va găsi cineva să te remarce! 

Ştiai că există în lume cursuri pentru femei care te învaţă 
cum se stabilește «contactul vizual» cu bărbaţii? Presupunând 
că ai avea acces la un astfel de curs, fii sigură că nu merită 
banii! «Contactul vizual» nu e deloc necesar. Mai bine dă celor 
din jur senzaţia că ești receptivă. Zâmbeşte, pur şi simplu, 
văzduhului — sau universului, dacă preferi —, arată-te relaxată 
şi abordabilă. Așa se atrage atenţia unui bărbat, nu uitându-te 
țintă la el. Nu privi anxioasă în Jur, căutându-l cu disperare 
pe «El». Este o cale sigură să-l faci pe cel vizat să-şi ferească 
privirea. Anxietatea n-are nimic atrăgător... 

Renunţă, la prima voastră întâlnire, să-l priveşti languros 
drept în ochi. Îşi va închipui că te gândești deja la luna de miere. 
Uită-te mai degrabă în jos, către faţa de masă, ori spre paharul 
(ceașca) din care bei. Sau fii pur şi simplu atentă la lumea care 
se perindă prin faţa voastră. Cel mai bun lucru este să te arăţi 
interesată de ceilalți oameni, de priveliștea din jur, de afişele 
de pe pereţi... de orice, cu excepţia prăzii tale. Dacă-l priveşti 
prea insistent, se va simți sufocat, și se va supracontrola. Abţine-te. 
Lasă-l să-şi petreacă seara încercând să-ți atragă el privirea. 

Una din marile probleme ale femeilor este ce trebuie să 
discute cu bărbatul care le-a propus o întâlnire. E bine să vor- 
beşti despre vreme sau despre politică? E bine să faci pe inte- 

lectuala ori să pari o fetiță inocentă? Dacă eşti cu adevărat in- 
teligentă, nu te ambala, stai în expectativă şi ascultă-l, pur şi 
simplu, pe el. Lasă-te condusă. Dacă el vrea, de exemplu, să 
vorbească despre discoteci, spune-i doar unde ai fost şi care 
ti-a plăcut mai mult. Să nu-ţi închipui că te învăţăm să n-ai pă- 
reri proprii — dimpotrivă! Trebuie să-i arăţi însă, de la bun în- 
ceput, că viaţa cu tine e uşor de trăit. Când va fi cazul, arată-i 
că ești la curent cu ce se petrece în lume și că ai propriile tale 
convingeri și pasiuni. 

Dacă sunteţi abia la începutul relaţiei voastre, nu e momentul 
să-i povesteşti despre problemele tale de la serviciu. Şi în ge- 
neral — nu fi sumbră, nu fi apăsătoare. Dar nici nu face haz în 
clipa când el devine serios. Secondează-l, fii mereu în armonie 
cu el. 

Vor exista cu siguranță momente, în cursul întâlnirilor voas- 
tre, când nici unul dintre voi nu va şti ce să spună. Nu te simţi 
obligată să umpli aceste goluri de conversaţie: vei ajunge să 
spui lucruri prostești şi forțate. Bărbaţilor le place uneori — mai 
ales când conduc mașina — să se cufunde în tăcere. Lasă-l s-o 
facă. Poate că se gândeşte cum te va cere de nevastă într-o bună 
zi. Nu-i distruge momentele de concentrare. 

Pe scurt, nu te simţi obligată să-l distrezi sau să întreţii o 
conversaţie mereu interesantă. Te va socoti nenaturală şi obo- 
sitoare. Fii acolo, nimic mai mult. Bărbaţii se îndrăgostesc, la 
urma urmei, de esenţa ta, nu de ceea ce se întâmplă să le spui. 

În orice caz, ei trebuie să-și scormonească creierii în cău- 
tarea unor fraze inteligente şi tot ei trebuie să-ţi pună întrebări, 
întrebându-se în acelaşi timp dacă-ţi menţin ori nu interesul 
treaz. Pe deasupra, majoritatea bărbaţilor găsesc că femeile vor- 
băreţe sunt plicticoase. Ştim cazul cuiva care a renunţat la o 
femeie — deși exercita asupra lui o extraordinară atracție fizi- 
că — pentru că pur şi simplu nu se putea opri din vorbit. Nu fi 
şi tu aşa. Probabil că, femeie fiind, îţi place să vorbeşti — mai 
ales despre relaţia voastră. Dar e imperios necesar să-ţi ţii gura. 
Așşteaptă să ajungi acasă, şi acolo n-ai decât să-ţi chemi zece 

prietene și să analizezi cu ele ceasuri în şir întâlnirea la care 
tocmai ai fost... 

Dar în timpul întâlnirii fii tăcută şi rezervată. El se va întreba 
la ce te gândești, dacă-l placi, dacă ţi-a făcut o bună impresie. 
Te va considera interesantă şi misterioasă, cu totul altfel decât 
majoritatea femeilor cu care a avut de-a face. Nu vrei să aibă 
astfel de gânduri minunate despre tine? 


Regula nr. 4 


Nu te întâlni cu el la jumătatea drumului 
și nu contribui niciodată la cheltuieli 


Bărbaţilor le place provocarea, de aceea fac sport, luptă în 
războaie şi se implică în bătălii economice. Cel mai stupid lucru 
pe care-l poţi face e să le uşurezi calea. Când un bărbat încearcă 
să fixeze o întâlnire cu tine, nu-i spune: «Oricum aveam de gând 
să trec şi eu pe-acolo!» şi nu-i indica — dacă nu ţi-o cere în mod 
expres — cafenelele, barurile, cofetăriile etc. care se află la ju- 
mătatea drumului dintre voi. De fapt, nu-i spune mai nimic. 
Lasă-l pe el să gândească, lasă-l pe el să vorbească, lasă-l pe 
el să se zbată (n-are decât să exploreze singur terenul ori să-și 
întrebe cunoscuţii) pentru ca finalmente să-ţi propună locul de 
întâlnire cel mai comod pentru tine. Bărbaţii se simt minunat 
când luptă din greu să te vadă... Nu-i lipsi de această plăcere. 

Regula spune că ei trebuie să-şi ajusteze programul după tine, 
să te «vâneze», să te «urmărească», să schimbe autobuze, me- 
trouri și taxiuri ca să ajungă la tine. La a doua lor întâlnire, de 
pildă, Adrian a fost nevoit să ia trenul ca s-o vadă pe Dana, 
care plecase în weekend la rudele ei de la ţară. Majoritatea fetelor 
şi-ar fi lăsat baltă unchii și mătușile ca nu cumva să-și pună 
iubitul la treabă... Dana avea însă şcoala Regulilor, aşa că ştia 
perfect ce trebuie făcut. Cu cât distanţa dintre ei a fost mai mare, 
cu atât dorinţa lui Adrian de a o vedea a devenit mai puternică... 

Doar prietenii sau colegii se întâlnesc la jumătatea drumului. 
Bărbaţii (bărbaţii adevăraţi!) vin să le ia pe femei de-acasă sau 
(eventual) de la serviciu. Indică întotdeauna locul de întâlnire 
care-ţi convine ție. N-are importanţă cât de departe de centru 
locuiești. 

Am constatat de fiecare dată că bărbaţii care insistă ca locul 
întâlnirii să fie la jumătatea drumului sau — şi mai rău! — în 
propriul lor cartier se dovedesc până la urmă niște catastro- 
fe — persoane lipsite de delicateţe și flexibilitate, dacă nu chiar 
meschine. Tina ne povestea cum, după ce a traversat cam ju- 
mătate din oraş ca să se întâlnească în barul lui preferat cu un 
tip, el i-a propus să facă nota de plată (destul de mărișoară) pe 
din două... 

Tina — o fată de cea mai bună calitate — a considerat ideea 
rezonabilă, mai ales că, la urma urmei, câștiga mai bine ca Alex. 
De ce-ar fi fost doar el bun de plată când era întâlnirea lor? 
Foarte drăguţ din partea ei, numai că poţi fi sigură de un lucru: 
dacă Tina ar fi insistat să se întâlnească mai aproape de casa 
ei, doar pentru o cafea (mai ales că se simţea jenată să-i cheltu- 
iască banii puţini), Alex ar fi tratat-o ca pe o prinţesă, nu ca pe 
o simplă colegă. Însă cum Tina îi uşura mereu calea, lui nu i 
s-a părut necesar să aibă prea mare grijă de ea. Încetul cu încetul 
şi-a pierdut interesul şi până la urmă n-a mai căutat-o deloc. 

Nu e vorba aici de vreo incapacitate a femeilor de a circula 
singure în oraş sau de a plăti pentru ce consumă. E vorba de ca- 
valerism şi, prin urmare, de Reguli: aşa se cade, ca bărbaţii să 
vină ei la tine şi să suporte toate cheltuielile. Egalitatea şi plata 
«nemţeascăy sunt bune la serviciu, între colegi, dar nu pe «terenul 
de joc» sentimental. Dragostea merge doar când bărbatul «vâ- 
neazăy femeia şi... plăteşte pentru ea. El are senzaţia că banii 
daţi pe mâncare, pe băutură, pe un spectacol sau un taxi intră 
în preţul pe care-l are de plătit ca să fie cu tine. Și se simte deplin 
răsplătit astfel. Iar tu ar trebui să te simţi fericită şi mândră, în 
nici un caz vinovată. 

Dacă o părticică din tine continuă totuşi să se simtă prost 
că el plăteşte tot, adu-ţi o contribuţie simbolică la cheltuială: 
lasă, de pildă, un bacșiș sau cumpără tu, când mergeţi la teatru, 
programul. Nu plăti însă absolut nimic la primele trei întâlniri! 
Mai târziu o să poţi contribui în felul tău — pregătindu-i ceva 
bun de mâncare când îl inviti la tine sau oferindu-i în dar o 

colonie. Dacă salariul lui e mic sau dacă, fiind student, ţi-e tea- 
mă că îşi cheltuieşte întreaga bursă cu tine, tot nu te oferi să 
participi la cheltuieli. Sugerează-i, cu delicateţe, un program 
necostisitor, iar dacă te duce, să zicem, într-un bar, nu comanda 
mai mult decât un suc sau o cafea. Preferă să luaţi pe stradă 
un sandvici ori un pateu decât să intraţi într-un restaurant unde 
totul este de câteva ori mai scump. Preferă să mergeţi la un 
film sau la o expoziţie în loc să alegi show-ul cine știe cărei 
vedete, la care biletul costă o avere. 

Dacă banii pe care-i cheltuiește cu tine îţi dau dureri de cap 
înseamnă că eşti o fată cumsecade... Nu uita însă că întâlnirile 
cu tine, programul vostru comun sunt pentru el o imensă plă- 
cere. De ce să-i răpeşti bucuria de a se purta ca un adevărat 
gentleman? De fapt, cel mai bun mod de a-l răsplăti este să îi 
arăţi cât preţuieşti ceea ce face. Mulţumeşte-i, sărută-l, expri- 
mă-ți încântarea. Nu critica locul în care v-aţi întâlnit, băutura 
prea caldă, fața de masă de-o curăţenie dubioasă... Vezi partea 
bună a lucrurilor. Nu fi chiţibuşară. Cunoaştem pe cineva care 
s-a îndrăgostit şi mai mult de fata cu care ieşea abia a doua oară 
numai pentru că ea nu s-a plâns deloc când, pe un ger năpraznic, 
maşina lui a făcut pană pe o şosea lăturalnică. În vreme ce schim- 
ba singur cauciucul, încurajat de vorbele ei vesele, îşi spunea: 
«Doamne, ce femeie extraordinară o să am alături!» 

O mulţime de lucruri pot merge anapoda când te întâlneşti 
cu un bărbat... mai ales că, străduindu-se să-ți placă, va ajunge 
adesea să facă gafe în serie: să uite acasă biletele de film, să-şi 
încuie cheile de la maşină înăuntru ş.a.m.d. Nu te folosi 
niciodată de asemenea boacăne ca să-l pui în inferioritate. Fii 
mai curând atentă la dorinţa lui ca totul să iasă bine și la energia 
pe care o cheltuieşte pentru asta. O fărâmă de bunătate şi 
simpatie te poate transforma — dintr-o prietenă trecătoare — în 
viitoarea lui soţie. 


Regula nr. 5 


Nu-l suna și 
returnează-i rareori apelurile 


Dacă urmezi cu religiozitate Regulile, n-ai nici un motiv 
să-l suni. Te va suna el, iarăşi şi iarăşi, până când reuşeşte să-ți 
smulgă o întâlnire. 

A telefona tu unui bărbat este echivalent cu a-l «vâna» — ceea 
ce contravine întru totul Regulilor. O să-şi dea imediat seama 
că-l placi şi e posibil să nu-l mai interesezi. Dar mai există un 
motiv: s-ar putea să-i telefonezi tocmai când se uită la un meci 
de fotbal, când stă de vorbă cu un vechi prieten, când plătește 
lumina, când abia a ațipit după o zi obositoare... când, în sfârșit, 
n-are nici un chef să discute cu tine. De ce să rişti? 

Ori de câte ori îl vei suna tu, conversaţia fie va fi încheiată 
de el, fie va dura — tot din cauza lui — prea puţin. Și e posibil 
ca felul în care îi vei interpreta graba sau lipsa de chef să fie 
complet greșit. E posibil să-ţi treacă prin minte că... este cu 
altă femeie! O să te simţi, pe bună dreptate, neliniştită şi fără 
căpătâi toată ziua, toată seara sau până ce îi auzi iarăși vocea 
la telefon. Iar stresul acesta s-ar putea să te facă să-l suni din 
nou, ba chiar să-l întrebi «Ce-i cu tine? Ai păţit ceva?» sau «Mă 
iubeşti? Ți-e dor de mine?...» Astfel că ajungi să încalci, până 
la urmă, alte şi alte Reguli. 

lată de ce, dacă nu vrei ca el să ştie cât îl iubești — sau cât 
de fără rost şi de nesigură te simţi —, nu-l suna. lar dacă te sună 
el şi îți lasă mesaj să-l chemi când vii acasă, încearcă să rezişti 
tentatiei. Nu-i returna cu promptitudine apelul decât când a in- 
tervenit o schimbare de program privind viitoarea voastră în- 
tâlnire. Dar dacă n-ai nimic special să-i spui, n-o face. 

Nesunându-l, el te va dori şi mai mult, va vrea şi mai tare 
să te vadă și, ca urmare, îţi va telefona iarăși. Pe de altă parte, 
în felul acesta n-o să poată afla prea repede totul despre tine 
şi interesul nu-i va scădea. În sfârșit, dacă telefoanele tale sunt 
rare, ele devin nepreţuite pentru el. 

Să nu-ţi fie teamă că vei părea nepoliticoasă. Dacă te iubeş- 
te — sau măcar dacă vrea cu tot dinadinsul să-ţi vorbească —, 
nu te va considera nepoliticoasă, ci doar foarte ocupată şi greu 
de prins. Iar bărbaţii își repetă întotdeauna apelurile telefonice... 

N-ai observat că ori de câte ori sună el conversaţia decurge 
mai bine? Motivul este că el a avut ideea, lui i-a fost dor de 
tine şi el a vrut să-ţi mai audă o dată timbrul vocii. Când el te 
sună înseamnă că este «agresorul»: s-a gândit ce-o să-ţi spună, 
a găsit timp pentru asta... este, prin urmare, la dispoziţia ta! 

Când el te sună, Regulile funcționează în avantajul tău: dacă 
nu eşti acasă, o să se întrebe pe unde umbli şi va fi nevoit să 
telefoneze din nou. Când el te sună, ești îndreptăţită să faci pe 
ocupata și să scurtezi — cu amabilitate — conversaţia. În fine, îti 
va fi mai uşor să aplici Regula nr. 6 (Întotdeauna încheie tu con- 
vorbirea voastră telefonică) atunci când el, nu tu, a sunat. 

Cum însă nimeni dintre noi nu e o sfântă, trebuie câteodată 
să returnăm apelurile bărbaţilor. Atenţie — doar să le returnăm 
apelurile, nu să-i sunăm! Dacă, din cine ştie ce motiv, eşti ne- 
voită s-o faci, încearcă să aştepţi puţin. Nu telefona imediat. 
Când, în sfârșit, suni, fii în acelaşi timp concisă şi dulce. Nu-i 
spune celui care-ţi răspunde — fie că este vorba de maică-sa 
ori de robot — în ce după-amiezi şi la ce oră poţi fi găsită, nu 
te repezi să dai informaţii (necerute de nimeni) despre progra- 
mul tău: căci dacă procedezi aşa el nu mai are de biruit obsta- 
cole, iar tu pari prea nerăbdătoare. Lasă-l pe el să găsească 
soluţii! Adu-ți aminte că, fiind o adeptă a Regulilor, nu dispui 
de nici un minut liber. Când ajunge, într-un târziu, acasă, o adeptă 
a Regulilor găseşte nenumărate mesaje de la bărbaţii care se 
străduiesc din răsputeri să-i umple sfârşitul de săptămână... 

Ce ai totuşi de făcut dacă mesajul a fost lăsat marţi du- 
pă-masă şi tu mori să-i smulgi o întâlnire pentru sâmbătă? Îi 
telefonezi chiar marţi seara? Regulile spun că nu, în nici un 
caz, pentru că atunci lui i-ar deveni clar de ce l-ai sunat. E 
preferabil să te sune el pe tine, din nou, miercuri seara (data- 
limită absolută!) pentru întâlnirea de sâmbătă. Şi este preferabil 
să nu ieşi nicăieri în weekend decât să capeti prostul obicei de 
a-i telefona. Regulile nu te învaţă cum să obţii o întâlnire, ci 
un soţ. Nu câştiga bătălia pierzând războiul... 

Adu-ţi aminte însă că tot Regulile te învaţă cum să te pui 
la adăpost de suferinţă şi de șocuri. N-am vrea să suporţi o du- 
rere inutilă. Viaţa presupune oricum destule dureri, nu e nevoie 
ca bărbaţii s-o facă şi mai dură. Nu ne putem împotrivi în nici 
un fel cancerului sau bețivilor care se urcă la volan, dar un lucru 
ne stă în puteri: să nu formăm noi numărul de telefon al unui 
bărbat. Dacă îl suni tu, iar el nu-ţi returnează apelul sau pur şi 
simplu nu-ţi cere să vă întâlniți, vei fi distrusă. Dacă îl suni, 
nu te va mai crede atât de greu abordabilă şi o să-şi imagineze 
că nu trebuie să se străduiască prea mult. Dacă îl suni, nu va 
mai învăţa să-ţi propună din vreme următoarea întâlnire — de 
fapt, chiar la sfârşitul celei anterioare. Pentru că trebuie să înveţe 
un lucru: dacă nu-ţi cere să vă întâlniți chiar atunci când te vede, 
s-ar putea să nu te mai prindă la telefon în timp util și să nu mai 
dea ochii cu tine o săptămână întreagă, dacă nu cumva două. 
Nu pentru că ai fi imposibil de prins, ci pentru că eşti greu de 
prins. Adu-ţi aminte că viaţa ta e plină de treburi şi de întâlniri, 
iar tu îţi stabileşti programul din timp. Dar nu-l certa că nu te-a 
căutat mai devreme, zicându-i: «De ce n-ai putut să mă suni 
acum o zi-două?!» Nu-i spune decât: «Mi-ar fi făcut mare plă- 
cere, dar nu pot...» (va înţelege singur că trebuia să sune mai 
devreme). 

Dacă e îndrăgostit de tine, îţi va telefona încă de luni sau 
marți pentru întâlnirea de sâmbătă seara. Dacă nu te iubeşte, 
n-o să insiste, sunând iarăşi şi iarăşi până când reuşeşte să dea 
de tine. 

Cu toate astea, nu te mira dacă, după prima voastră întâlnire, 
el te caută abia după o săptămână sau două. S-ar putea să fie 
prins cu mii de treburi — ori să se întâlnească (de ce nu?) cu 
alte femei. S-ar putea să se chinuie să-ţi facă loc în programul 
lui, fără să izbutească prea bine. La urma urmei, avea o viață 
proprie înainte să te cunoască... Nu ieși din scenă! Menţine-te 
doar ocupată, ca să nu visezi la el douăzeci și patru de ore pe 
zi. Lasă-l să respire, aşteaptă să te caute el! 

Iată un bun exemplu de rezolvare a unei astfel de situaţii. 
După prima ei întâlnire cu Gusty, prietena noastră Ofelia a avut 
de așteptat două săptămâni şi jumătate. Gusty abia divorțase 
şi voia să se gândească bine înainte să se arunce într-o nouă 
relaţie. Adeptă a Regulilor, Ofelia nici nu l-a sufocat, nici nu 
l-a grăbit. Spre deosebire de majoritatea femeilor, nu l-a sunat 
sub pretexte de genul: «Voiam să văd ce mai faci...» sau «Nu 
spuneai că ai avea nevoie de un contabil bun?» Fireşte că su- 
ferea, dar şi-a continuat programul obișnuit cu prietenii ei și 
a acceptat întâlniri de care nu avea în fond nici un chef. Ati- 
tudinea Ofeliei era cât se poate de pragmatică: dacă Gusty o 
plăcuse, îşi spunea, până la urmă tot o s-o caute; dacă n-o plă- 
cuse, el avea de pierdut, aşa că... să trecem la următorul! Când, 
în sfârşit, Gusty a sunat-o, Ofelia s-a purtat drăguţ şi prietenos. 
N-a vrut să afle de ce n-a telefonat mai devreme şi n-a vrut să 
discute îndelung despre asta. Urmarea? S-au văzut cu regularitate 
aproape un an şi acum sunt căsătoriți. 

O ultimă idee privind telefoanele: uneori vrem să-l sunăm 
pe bărbatul visurilor noastre nu ca să-i spunem ceva, ci ca să-i 
auzim vocea. Simţim că pur şi simplu vom muri dacă nu-i au- 
zim pe loc glasul atât de sexy! Nu e nimic grav în asta. Doar 
că te sfătuim să-i suni robotul telefonic de-acasă în orele când 
el e la serviciu. Închide înainte de semnalul sonor. Şi crede-ne 
că este o metodă eficace! 


Regula nr. 6 


Întotdeauna încheie tu 
convorbirea voastră telefonică 


Nu telefona bărbaţilor (vezi Regula nr. 5) decât pentru a le 
returna — dar numai uneori! — propriile lor apeluri. Când sună 
ei, nu sta la telefon mai mult de zece minute. Foloseşte un ceas 
cu avertizor dacă nu poţi altfel: când se aude soneria, gata! În 
felul acesta pari ocupată și n-ai posibilitatea să i te dezvălui 
în prea mare măsură — nici ca persoană, nici ca intenţii (chiar 
dacă n-ai nici o intenţie...). Încheind tu convorbirea, îl laşi cu 
o senzaţie de insatisfacţie — îl laşi dorind mai mult. Iată câteva 
fraze de încheiere adecvate: «Am o mie de treburi de făcut!», 
«Mi-a făcut mare plăcere să stăm de vorbă, dar...», «Drept să-ţi 
spun, sunt ocupată în clipa asta», «Îmi pare rău, dar trebuie să 
fug acum! Nu uita să le spui în modul cel mai drăguţ cu putință. 

Femeilor le place la nebunie să vorbească, iar una din gre- 
şelile lor cele mai mari este că vorbesc cu bărbaţii de parcă ei 
ar fi prietenele, consilierii sau (măcar) vecinele lor de palier. 
Nu uita (dacă e vorba de cineva care îţi place cu adevărat) că 
bărbatul este, în prima fază a relaţiei voastre, adversarul. Este 
fiinţa capabilă să te rănească — nemaisunându-te niciodată, pur- 
tându-se urât cu tine sau arătându-se, chiar dacă nu te părăsește, 
indiferent. Deşi e adevărat că îl poţi respinge, este la fel de ade- 
vărat că el, bărbatul, e cel care te remarcă, te invită să ieşiţi îm- 
preună şi în cele din urmă te cere în căsătorie. El dirijează, el 
conduce jocul. Şi calea cea mai eficientă de a te feri de chinuri 
sufleteşti este să nu te implici afectiv prea curând. 

Prin urmare, nu sta cu el la telefon ceasuri întregi, descriin- 
du-ți în amănunt sentimentele şi povestindu-i ftot ce ţi s-a 

întâmplat în ziua respectivă: rişti ca el să descopere prea repede 
ce se află în tine. Și rişti să-l obosești ori să-l plictiseşti. Bărbatul 
de la celălalt capăt al firului nu e interesat de o surioară aiurită, 
de o mamă vorbăreaţă sau de o vecină bârfitoare. El vrea să 
stea de vorbă cu o fată nostimă, tandră, interesantă. Când închei 
tu convorbirea, nu mai trebuie să te întrebi dacă nu cumva l-ai 
ținut prea mult la telefon, dacă nu l-ai plictisit sau ai spus prea 
multe lucruri despre tine. Cum este foarte greu, când iubeşti 
sau placi pe cineva, să-ți calculezi timpul petrecut cu el la tele- 
fon, te sfătuim încă o dată să foloseşti un cronometru sau un 
ceas deșteptător. Când se declanșează soneria, spui dulce: «În 
clipa asta trebuie să fug!» Cronometrul, spre deosebire de tine, 
e obiectiv. 

Nu contează că tocmai atunci vă înţelegeați de minune și 
că aveai intenţia să-i spui pe îndelete cum întâmplările prin care 
ai trecut între cinci şi şase ani ți-au schimbat fundamental viaţa. 
Când sună ceasul, conversaţia s-a terminat. Adu-ţi aminte că 
vrei să-ți păstrezi de-a pururi magia. Faptul că tu ai vrut să în- 
trerupeţi convorbirea îi va crea impresia unui mister. O să se 
întrebe de ce a fost nevoie să închizi aşa repede, ce lucruri ai 
de făcut și dacă nu cumva te vezi cu altcineva. Îi prinde bine 
să-şi pună întrebări în privinţa ta... Regulile (şi un ceas cu 
avertizor) îl vor face să-şi pună nenumărate întrebări. 

S-ar putea să-ţi închipui că bărbaţii, considerând nepoliticos, 
ba chiar grosolan, modul tău de a sfârşi brusc convorbirea, n-or 
să te mai sune. Dar adevărul este că de obicei se întâmplă exact 
pe dos, pur şi simplu pentru că sexul masculin este irațional 
când e vorba de iubire. Prietena noastră Gilda, de pildă, a re- 
glat într-o seară ceasul pentru patru minute. «lartă-mă, trebuie 
neapărat să închidy, a spus când s-a declanșat soneria. Peste 
cinci minute, interlocutorul ei a telefonat din nou, implorând-o 
să se întâlnească de-acum înainte nu o dată pe săptămână, ci 
de două ori. Convorbirea de numai patru minute avusese un 
efect magic: îl apropiase de Gilda (nu îl îndepărtase, cum te-ai 
fi aşteptat). 

Dacă ești o persoană drăguță şi amabilă din fire, te vei simţi 
probabil crudă când aplici o asemenea Regu/ă. O să-ţi închipui 
că bărbaţii suferă cumplit din cauza ta... Nimic mai fals! În 
realitate, le faci o favoare: tânjind, în urma aplicării Regulilor, 
să-şi petreacă tot mai mult timp cu tine (la telefon sau în per- 
soană), ajung şi ei să înveţe ce înseamnă dorul! 

Alt truc pentru a înnebuni un bărbat este să nu ridici recep- 
torul duminică după-masă, oricât de îndelung ar suna telefonul. 
Gilda a folosit cu prietenul ei şi această tactică. Când în sfârşit 
a răspuns, seara târziu, după ce telefonul sunase din sfert în sfert 
de oră toată după-masa, el a întrebat-o pe un ton posesiv: «Unde-ai 
umblat? Voiam să te duc cu mașina afară din oraș!» E minunat 
când un bărbat îşi iese din fire... Înseamnă că tine la tine. Dacă 
nu e furios înseamnă că nu-i pasă şi dacă nu-i pasă înseamnă 
că e pe punctul de a ieşi din viaţa ta. Să întrerupi convorbirea 
telefonică după câteva minute nu e deloc uşor. Este, în schimb, 
foarte eficient. 

Prietena noastră Laura era de trei luni cu George când a simţit 
că-i «scapă din mână»... La ultima lor întâlnire, după ce îi arun- 
case un «la revedere» camaraderesc, George îi zisese: «O să te 
sun să-ţi spun în ce zi îmi convine să ne vedem săptămâna 
viitoare.» Laura a simţit că i se clatină pământul sub picioare 
şi a recurs la una din măsurile extreme — dar absolut necesare — 
prevăzute de Reguli. N-a ridicat deloc receptorul în după-masa 
zilei în care el obişnuia să-i telefoneze. A stat cu braţele încru- 
cișate, lăsând aparatul să sune în neştire. A doua zi, când a reușit 
să dea de ea la serviciu, George nu mai era așa de sigur pe sine, 
ba chiar părea puţin nervos. A întrebat-o în ce seară i-ar conveni 
ei să se vadă. Tactica telefonului avusese succes: tendinţele lui 
«centrifuge» s-au oprit aici. 

Iată alt truc: dacă, fiind obosită sau neavând cu cine să ieși, 
stai acasă vineri seara, nu răspunde la telefon (iar dacă stai cu 
părinţii, instruieşte-ţi mama să spună că nu eşti acasă). În felul 
acesta, dacă se întâmplă ca el să te sune vineri seara tocmai 
pentru că n-are nici un program, va descoperi că tu, în schimb, 

ai unul. Cea mai mare prostie pe care o poţi face este să-i dai 
impresia că nu ești ocupată şi nu ești «vânată» de alţi bărbați. 
Nu-l lăsa să creadă că eşti o femeie legată de casă (chiar dacă 
eşti). Și nu-ţi imagina că e rău să joci teatru. Câteodată, teatrul 
are efecte pozitive: bărbaţilor le place să creadă că au dobândit-o 
pe însăşi «Regina balului». Arată-i că ai o viaţă plină și nu 
depinzi de nimeni. 

În orice altă zi a săptămânii în care el sună şi tu ridici re- 
ceptorul, nu te simţi obligată să-i zici exact ce făceai atunci. 
Vorbiti câteva minute şi apoi spune-i (drăguţ!) că ești ocupată, 
aşa că nu mai puteţi vorbi. N-ai să minţi, pentru că uneori chiar 
eşti ocupată — speli rufe, să zicem (dar nu cumva să-i spui că 
asta faci!). Nu-l lăsa niciodată să-și imagineze, chiar dacă e ade- 
vărat, că stai acasă visând la el şi făcând lista de invitaţi la nun- 
tă... Bărbaţilor le plac femeile care par imposibil de obţinut. 

Cu riscul să consideri acest sfat demodat, amintește-ţi că 
eşti o persoană perfect împlinită — o ființă echilibrată, activă, 
fericită —, cu cariera ta, cu prieteni şi preocupări proprii, capabilă 
să trăiască la fel de bine şi cu, şi fără el. Nu eşti un recipient 
gol, așteptând ca el să te umple, să-ţi dea consistenţă și viață. 
Eşti, dimpotrivă, plină de viaţă şi de entuziasm, ești angajată 
cu toată fiinţa ta în treburile pe care le faci, într-o existenţă bo- 
gată ce-ţi aparține doar ţie. Bărbaţilor le plac femeile capabile 
să stea pe picioarele lor, nu lipitorile lipsite de resurse, care-și 
aşteaptă salvatorul. Regulile nu te învaţă cum să fii «salvată»! 

De fapt, greşeala cea mai gravă pe care poate s-o facă o 
femeie când întâlnește bărbatul dorit ca soţ este să-l aşeze în 
centrul vieţii ei. E posibil să-şi rişte slujba stând la birou şi visând 
cu ochii deschişi la alesul inimii, în loc să-şi suflece mânecile 
şi să se apuce de treabă. Să nu se gândească decât la el, să nu 
vorbească decât despre el... Să-şi plictisească de moarte colegele 
şi prietenele cu cele mai neînsemnate amănunte ale ultimei lor 
întâlniri... Să-i caute neobosită cravate asortate ori articole din 
ziare care l-ar putea interesa... Un astfel de comportament nu 
este doar nesănătos: e calea cea mai sigură de a-l pierde. 

În primul rând, s-ar putea simţi sufocat de atâta atenţie. În 
al doilea rând, e posibil să nu te ceară niciodată în căsătorie. 
Iar în al treilea rând, se prea poate să nu te salveze nicicând — 
emoţional și financiar — în felul imaginat de tine. Chiar dacă 
vă căsătoriţi, e posibil să nu renunţe la seara lui de ieșit «cu 
băieţii», să-și vadă mai departe de hobby-uri sau de obiceiul 
de a juca o partidă de fotbal ori tenis duminică dimineaţa. Și 
este posibil să-şi dorească o soţie care să aducă bani serioşi în 
casă... Prin urmare, mai bine să te obişnuiești de pe acum cu 
ideea că trebuie să ai propria ta viaţă — un serviciu, preocupări, 
hobby-uri, prieteni cu care să-ţi umpli timpul dintre întâlnirile 
cu el și chiar timpul de femeie căsătorită. Cel mai neplăcut rol 
pe care-l poți repartiza bărbatului cu care te întâlneşti este acela 
de maestru de ceremonii al distracţiilor tale. Nu-l suna doar 
pentru că te plictiseşti sau vrei să-ţi dea cineva atenţie. Fii fe- 
ricită şi ocupată. Trebuie să te surprindă mereu în mişcare — 
venind sau plecând. 

Auzim adesea despre femei ale căror universuri se îngus- 
tează când întâlnesc «bărbatul ideal». Când îl vei cunoaşte pe 
al tău, să ştii că a venit momentul să te apuci de gimnastică, 
să-ți dai doctoratul sau să pleci cu câţiva vechi prieteni într-o 
lungă excursie. 


Regula nr. 7 


Nu accepta o întâlnire pentru sâmbătă seara 
care ţi se propune mai târziu de miercuri 


Se obişnuieşte adesea în vremurile noastre ca bărbaţii să ceară 
femeilor o întâlnire chiar în seara respectivă sau în ziua urmă- 
toare. Şi este la fel de obişnuit ca femeile să accepte asemenea 
invitaţii neprotocolare, venite în ultimul moment, de teamă că 
nu li se va oferi ceva mai bun în săptămâna cu pricina. Dar o 
asemenea întâlnire nu e conformă cu Regulile. Bărbatul care 
va dori până la urmă să se însoare cu tine nu e omul capabil 
să aştepte ultimul moment ca să-ţi facă o invitaţie. El este, 
din contra, drăguţ, plin de consideraţie și prevenitor — și în ace- 
laşi timp neliniștit că dacă nu fixează data întâlnirii cu cinci 
zile înainte, s-ar putea să nu te mai vadă încă o săptămână. lar 
când un bărbat este îndrăgostit de tine, o săptămână i se pare 
o veșnicie! 

Inutil s-o spunem, nu toţi bărbaţii știu că nu ar trebui să te 
sune în seara de joi sau vineri pentru întâlnirea de sâmbătă seara. 
Au fost răsfăţaţi de alte femei, care acceptau oferte venite în 
ultimul moment. Cum spuneam, ideal ar fi să-ţi facă invitaţia 
la sfârşitul precedentei voastre întâlniri ori să te sune — pentru 
sâmbăta următoare — nu mai târziu de luni sau marți. Graţie 
Regulilor, nu-i poţi ieşi din minte, ești primul lucru la care se 
gândeşte dimineaţa, ai devenit obsesia lui! Și dacă nu-i poţi 
ieşi din minte, nu se va hotărî să aştepte până miercuri... 

Când un bărbat nu te sună la începutul săptămânii, poţi ghici 
imediat ce simte pentru tine. Cel mai bun mod de a-l determina 
să telefoneze mai repede este să-l refuzi când te sună miercuri 
ca să fixeze întâlnirea de sâmbătă seara. Să sperăm că va pricepe. 

Nu este vorba de un joc. E foarte important ca bărbaţii să te invite 
la început de săptămână pentru că, fiind o adeptă a Regulilor, nu-ţi 
poţi suspenda, pur şi simplu, viaţa până joi sau vineri! Ai prie- 
teni şi nu ştiu câte treburi de făcut. Trebuie să ştii din vreme 
dacă sâmbătă seara te întâlneşti cu vreun bărbat sau mergi cu 
prietenele tale la un film. Când un bărbat te sună tocmai joi, 
devii un pachet de nervi. Îţi verifici şi răsverifici robotul telefonic 
(dacă ai așa ceva), iar dacă locuiești cu părinţii o întrebi tot timpul 
pe maică-ta cine te-a sunat. Eşti, prin urmare, la un pas de ne- 
vroză. Adeptele Regulilor nu se poartă aşa. Ele au planuri. 

Dacă n-a sunat până miercuri seară, fă-ţi alte planuri pen- 
tru weekend. Și atunci o să-l poţi refuza politicos dacă te sună 
Joi, întrebându-te nonșalant: «Spune-mi, ce faci sâmbătă seara?» 
Exersează următorul răspuns, dat cu cel mai drăguţ glas din lume: 
«Nici nu ştii ce rău îmi pare, dar mi-am făcut deja alt program.» 
Nu claca ieşind cu el, chiar dacă ai prefera de o mie de ori să 
faci asta decât să te plimbi «cu fetele» ori să te întâlnești cu alt 
bărbat, care nu-ți place la fel de mult. Şi nici nu oferi o alterna- 
tivă, zicând: «Dar luni sunt liberă!» Bărbaţii trebuie să-ţi facă 
invitaţii fără ajutorul tău. Însă nu-l certa că te-a sunat cu atâta 
întârziere. Fii foarte drăguță, dar foarte fermă când spui nu. Mai 
mult, nu-i spune ce planuri ai, pentru că asta nu are nici o im- 
portanță. Important e mesajul pe care-l transmiţi, iar mesajul 
este: dacă vrei să te întâlneşti cu mine sâmbătă seara, trebuie 
să mă cauţi luni, marți sau miercuri. 

În clipa asta, s-ar putea să-ți spui în sinea ta: «Prea multă 
rigiditate, o grămadă de bărbați îşi fac planuri când le vine cheful, 
de ce e rău să fii spontan?» Asemenea argumente par convin- 
gătoare, însă realitatea nu e chiar aşa de plăcută. Când Gaby 
a sunat-o prima oară pe Clara, o prietenă de-a noastră, într-o joi 
seara, propunându-i să iasă împreună sâmbătă, ea a spus ime- 
diat da. Și astfel s-a stabilit prostul lui obicei de a o suna întot- 
deauna în ultimul moment pentru următoarea întâlnire. Deşi au 
ieşit vreo câteva luni împreună, el nu se gândea prea mult la ea 
în timpul săptămânii, iar Clara nu mai știa ce să creadă despre 

această relaţie: nu era niciodată absolut sigură că-l va vedea 
sâmbătă... 

Nu uita, Regulile se referă la cursa lungă. Felul în care se 
poartă un bărbat când te curtează — sau, mai degrabă, felul în 
care îi permiti să se poarte cu tine — coincide, de obicei, cu fe- 
lul în care se va purta în căsătoria voastră. Dacă, de pildă, e 
omul ultimului moment în ce priveşte întâlnirile cu tine, va fi 
omul ultimului moment (şi lipsit de consideraţie faţă de tine) și 
în alte privinţe. lată de ce propunerile de ultim moment sunt 
pur şi simplu inacceptabile. Bărbaţii care te sună, vrând să te vadă, 
cu zece minute înainte de a ajunge în cartierul tău s-ar putea 
să fie nişte parteneri nemaipomeniţi, dar oare cât ești tu de 
ocupată şi de greu accesibilă dacă te pot vedea în zece minute? 
Dacă cedezi, bărbaţii de acest tip vor sfârși tratându-te ca pe 
o femeie pe care o pot avea în zece minute... 

Aminteşte-ţi însă că trebuie să spui nu cât se poate de dră- 
gut. Nu alege partea rea a lucrurilor: «Tipul ăsta n-are o părere 
prea bună despre mine din moment ce-mi telefonează că vrea 
să mă vadă imediat», nici nu ţipa: «Nu pot, am treabă!», trân- 
tindu-i telefonul în nas. El nu gândeşte deloc așa. Nu se gândeşte 
că nu te tratează ca pe o făptură altfel-decât-toate-celelalte. 
Acordă-i puţin timp. Adeptele Regulilor aparţin unei rase ieşite 
din comun. Aşa cum sugeram, spune drăguţ: «Nu pot... aș fi 
vrut, dar sunt ocupată!» Pe urmă oftează și încheie convorbirea. 
Îşi va da curând seama că vrei să fii invitată din timp. Încă o 
dată, bărbaţii nu vor să te rănească atunci când îți telefonează 
în ultimul moment. Nu fi jignită, pur şi simplu învaţă-i să te 
sune mai devreme, fără să le-o ceri însă direct. 

Spontaneitatea nu înseamnă «Bună, vrei să vezi un film astă-sea- 
ră?» Originea unui astfel de telefon poate fi plictiseala sau faptul 
că femeia cu care el ar vrea într-adevăr să se întâlnească e ocu- 
pată. Nu te-a sunat din vreme, nu a visat la tine toată săptămâna, 
tulburându-se la gândul că o să-ţi cuprindă umerii cu braţul în 
timpul filmului. Nu s-a gândit la întâlnirea voastră ca la ceva 
de preţ, care trebuie programat dinainte, aşa cum se fac rezervări 

la un restaurant de mare lux. Spontaneitatea e minunată, dar ea 
trebuie să aibă loc în timpul întâlnirii, să zicem sub forma unei 
(neplanificate) plimbări cu barca pe lac... 

Auzim adesea despre femei «spontane» care ies cu un bărbat 
în urma unei propuneri făcute cu douăzeci şi patru de ore mai 
devreme. Le dorim noroc. Când un bărbat ştie că te poate avea 
la cinci minute după ce prietena lui l-a trimis la plimbare, te va 
suna pentru că se simte singur sau plictisit, nu pentru că e nebun 
după tine. În astfel de cazuri, fereşte-te ca de dracu”: nu va dura. 
Spiritele independente s-ar putea să protesteze la cele spuse 
acum, dar dacă vrem rezultate durabile credem că întâlnirile 
cu un bărbat trebuie tratate ca o... profesiune, cu regulile şi 
reglementările ei. Exact așa cum trebuie să lucrezi de la nouă 
la cinci, indiferent ce simți, trebuie, credem, să-i înveţi tacit 
pe bărbaţi să-şi facă din vreme program cu tine (tu — femeia 
cea evazivă, ocupată, fericită!). Când aplici Regulile nu faci 
de fapt decât să transmiti bărbaţilor codul secret, tacit, pe care 
ei îl înţeleg prea bine. Când le uşurezi calea, vor abuza în mod 
sigur, şi atunci poţi să-ţi iei adio de la o căsătorie după Reguli. 

Ne dăm seama cât de lungi și chinuitoare pot fi acele zile 
dintre întâlnirile cu bărbatul de care te-ai îndrăgostit nebu- 
nește... Dar nu uita, e şi mai rău să spui da, fără să stai pe 
gânduri, ori de câte ori vrea să te vadă, făcându-l astfel să se 
plictisească eventual de tine. Dacă joci bine, va ajunge la con- 
cluzia că singura cale să te vadă oricând vrea, până în ultimul 
moment, este să se însoare cu tine! 


Regula nr. 8 


Așteaptă întâlnirea cu un bărbat 
găsindu-ţi cât mai multe ocupaţii 


Majoritatea femeilor își pun nenumărate speranţe în întâl- 
nirea cu un bărbat. Vor ca el să le considere frumoase, să le pro- 
pună şi alte întâlniri, să devină tatăl copiilor lor. Asemenea 
femei, nu e nevoie s-o spunem, vor fi cel mai adesea dezamăgite. 
lată de ce credem că e util — esențial, de fapt — ca înainte de o 
întâlnire să fii cât se poate de prinsă cu tot felul de treburi. Cel 
mai bine este să fii ocupată exact până în clipa când el sună la 
ușă, astfel ca, întâmpinându-l, să ai respiraţia ușor sacadată şi 
să pari debordantă de energie. 

lată câteva sugestii pentru ocupațiile din ziua întâlnirii: 


e Ca să-ţi potolești anxietatea, mergi la gimnastică, fă-ţi ma- 
nichiura sau cufundă-te un ceas într-o baie fierbinte, plină 
de spumă. 

e Cumpără-ţi o bluză nouă ori deodorantul pe care voiai de 
mult să-l încerci. Fă-ţi un tratament cosmetic... îngri- 
jeşte-te! 

e Dormi. Dacă faci parte din categoria celor care la zece seara 
încep să caşte, un somn bun te va menţine în formă. 

e Mergi la un film (o comedie, nu un film de dragoste, pentru 
ca mintea să nu-ţi fugă mereu la iubire), citeşte un ziar 
sau o carte, astfel încât să ai altceva în cap decât sunetul 
numelui lui de familie pus după numele tău mic. Dacă eşti 
ocupată toată ziua, când o să vină să te ia de-acasă n-ai 
să mai pari neajutorată şi lipsită de conţinut. 

Şi acum, iată ce nu trebuie să faci: 

e Nu vorbi toată ziua cu prietenele tale despre întâlnirea de 
diseară, despre cum se potriveşte zodia lui cu a ta, despre 
cum ţi-ai dat seama că este «chiar eb — sau despre relații 
între sexe în general. Adevărul e că n-ar trebui să te gân- 
deşti deloc la întâlnirea care te așteaptă. 

e Nu discuta despre el cu mama, bunica sau oricine altcineva 
care tânjeşte să te vadă măritată și cu copii. Discuţia cu ele 
te poate face să emani un iz de disperare în cursul întâlnirii... 
S-ar putea să-ţi scape, din greșeală, cuvântul care începe 
cu c (căsătorie), făcându-l pe bărbatul din faţa ta s-o ia la 
sănătoasa. 

e Nu te cufunda în visare, încercând să-ţi imaginezi cum ar 
suna numele tău şi al lui combinate în diverse feluri... N-ai 
altceva mai bun de făcut?! 


Regula nr. 9 


Ce trebuie să faci la întâlnirile 
nr. 1, nr. 2 și nr. 3 


Dacă eşti cu adevărat femeie, te-ai gândit temeinic la câte 
aveți voi doi în comun mai înainte ca el să fi venit să te ia de-a- 
casă. Şi ai găsit numele copiilor voştri înainte ca el să fi spus 
bună-seara. Visarea aceasta aparent nevinovată de dinaintea unei 
întâlniri este periculoasă, ba chiar e cel mai nociv lucru posibil, 
exceptând declarațiile de dragoste pe care i le-ai putea face în 
timp ce mâncaţi o îngheţată. Astfel de fantezii duc la nostalgii 
neîmplinite şi la sperante deşarte de romantism şi pasiune, care 
te îndeamnă să zici nerozii, precum «Am două bilete la con- 
cert», după prima voastră întâlnire. (Poţi avea şi tu inițiative, 
fireşte, dar mult mai târziu — vezi Regula nr. 4.) 

Încearcă să nu te gândeşti deloc la el înainte de a sosi — nu 
e nevoie la primele trei întâlniri. Găseşte-ţi ocupaţii exact până 
în clipa când sună la ușă. (Nu accepta să te ia de-acasă la prima 
voastră întâlnire. E preferabil să vă întâlniți în apropierea casei 
tale — pe stradă ori într-un local populat. Adeptele Regulilor 
nu-și asumă nici un risc.) La aceste prime trei întâlniri nu-i po- 
vesti ce ai făcut în ziua respectivă — de parcă v-aţi cunoaște 
de ani şi ani —, sperând că asta o să vă apropie. Nu fi prea seri- 
oasă, nici prea autoritară: nu te purta ca o matroană. Nu rosti 
sub nici un motiv cuvântul care începe cu c — nici măcar în 
legătură cu fratele tău care, să zicem, tocmai s-a căsătorit. 

Nu uita că eşti o făptură altfel-decât-toate-celelalte, o femeie 
frumoasă (pe dinăuntru şi pe dinafară). Deci nu te simţi îndem- 
nată să te «pregăteşti», asistând, de exemplu, la o conferință 
despre iubire sau recitind pasajele semnificative din cine ştie 

ce roman de dragoste, ca să fii în formă. Nu trebuie să simţi 
nici o constrângere, nici o tensiune. 

De fapt, singurul lucru pe care-l ai de făcut la primele trei 
întâlniri este să apari, să fii relaxată şi să-ţi imaginezi că ești 
o actriță care joacă un rol secundar — dar expresiv — într-un film. 
Reciteşte Regula nr. 1: Fii o făptură altfel-decât-toate-celelalte. 
Fii dulce şi suavă. Râzi la glumele lui, dar nu căznit. Zâmbește 
mult și nu te simţi obligată să umpli golurile de conversaţie. 
În general, lasă-l pe el să facă tot — să te ia din locul indicat de 
tine, să găsească locul în care să mergeţi, să-ți deschidă uşa, 
să-ţi potrivească scaunul când te aşezi. Poartă-te, de fiecare dată, 
cât se poate de firesc, de parcă ţi-ai petrece tot timpul întâlnin- 
du-te cu bărbaţi, astfel că nu ţi se întâmplă nimic neobişnuit 
(poartă-te aşa chiar dacă n-ai mai ieşit cu un bărbat de ani şi 
ani). Dacă e musai să te gândești la ceva, gândește-te la altă 
întâlnire — cu altcineva — pe care o s-o ai în aceeași săptămână. 
Încearcă întotdeauna să obtii și alte întâlniri, astfel încât să nu 
rămâi niciodată agăţată de un unic bărbat. 

Dă tu semnalul că întâlnirea s-a încheiat (vezi Regula nr. 11), 
mai ales dacă cel de lângă tine îți place. Dacă v-aţi întâlnit ca 
să beţi o cafea, uită-te la ceas cam după două ore; dacă aţi ieșit 
la plimbare şi ca să mâncaţi, să zicem, o pizza, poți lăsa să treacă 
trei—patru ore. Uită-te deci la ceas, oftează — fără să fii teatra- 
lă — şi spune: «Doamne, cum a trecut timpul! A fost foarte plăcut, 
dar mâine am o zi groaznică!» Nu-i spune ce anume ai de făcut 
mâine. La sfârşitul primei întâlniri poţi accepta o sărutare pe 
obraz sau pe buze, dar numai o sărutare scurtă, chiar dacă te 
topești după mai mult. 

Nu-l invita, la sfârşitul primei întâlniri, să vadă unde stai. 
La urma urmei, nu este deocamdată decât un străin. E de ajuns 
să vadă holul de la intrarea blocului în care locuieşti — atât pen- 
tru siguranţa ta, cât şi pentru corecta aplicare a Regulilor. Nein- 
vitându-l la tine și neacceptând să mergi la el acasă, reduci drastic 
probabilitatea să se întâmple ceva neplăcut. Aceeaşi regulă se 
aplică în cazul când faci cunoştinţă cu un bărbat la o petrecere 

sau într-un local. Nu intra sub nici un motiv în maşina lui (căci 
s-ar putea să ajungi, la sfârşitul călătoriei, în portbagaj!). Nu-l 
invita la tine acasă şi nici nu te duce la el — nu când abia vă 
cunoaşteţi. Trăim într-o lume plină de nebuni... Nu te pune în 
pericol! 

La a doua întâlnire, tu hotărăști. Dacă te simţi în largul tău 
cu el, poate veni să te ia de-acasă și-l poți invita să urce un pic 
la tine, înainte de a vă despărți. Dacă ai dubii însă, întâlnește-te 
cu el în holul de la intrarea blocului şi spune-i noapte bună tot 
acolo. Adeptele Regulilor nu-şi asumă riscuri. 

Ştim că îţi cerem acum să te împotriveşti, pur şi simplu, 
propriilor sentimente. Dar vrei să te căsătoreşti, nu-i aşa? Scopul 
tău presupune mai mult decât satisfacția unei singure seri. Pe 
scurt, primele trei întâlniri trebuie să semene cu «ființa şi ne- 
antul». Îmbracă-te drăguţ, fii amabilă, spune la revedere și... 
acasă cu tine! Fără prea mult sentiment, fără investire afectivă, 
fără să pui suflet. Te întrebi probabil câtă vreme va trebui să 
joci acest rol, nu-i aşa? Fii liniştită, curând totul va fi mai uşor. 


Regula nr. 10 


Cum trebuie să te porţi de la întâlnirea nr. 4 
încolo — până la declaraţia de dragoste 


La primele trei întâlniri te-ai «arătat», purtându-te cu toată 
dulceaţa de care ești tu capabilă. La cea de-a patra întâlnire poţi 
să dezvălui un pic mai mult din tine. Poţi să vorbeşti despre 
sentimentele tale, cu condiţia să nu devii prea gravă şi apăsătoare, 
să nu faci pe psihologul şi să nu intri în pielea personajului numit 
«mamă». Arată-ţi căldura, farmecul, generozitatea. Dacă tocmai 
i-a murit câinele sau dacă echipa lui preferată de fotbal a pierdut, 
exprimă-ți compasiunea. Uită-te în ochii lui, concentrează-ţi în- 
treaga atenţie și arată-i că ştii să asculti: își va da seama astfel 
că eşti profund umană şi că o să-i fii, ca soție, un adevărat sprijin 
în viaţă. Totuşi nu pronunţa cuvinte precum căsătorie, nuntă, copii 
sau viitorul nostru. Nu tu, ci el trebuie să aducă în discuţie ase- 
menea subiecte. El trebuie să imprime direcţia. Vorbeşte-i despre 
lucruri exterioare relaţiei voastre, cum ar fi un hobby al tău, emi- 
siunca TV preferată, un film extraordinar, romanul pe care tocmai 
l-ai citit, un articol interesant din presă, expoziţia nemaipo- 
menită pe care tocmai ai văzut-o... ai înţeles, cu siguranţă, la 
ce ne referim. 


e Nu-i spune ce crede astrologul, dieteticianul, antrenorul, 
psihologul sau instructorul tău de yoga — și nici prietena ta 
cea mai bună, în care ai totală încredere — despre relația 
voastră. 

e Nu-i spune ce dezastru erai înainte să fi descoperit «Ca- 
lea» citind filozofie orientală, practicând autosugestia ori 
educându-ţi voinţa. 

e Nu-i da note proaste la capitolul relaţiilor lui sentimen- 
tale din trecut. Acest capitol nu e în nici un caz treaba ta! 

e Nu-i spune, pe un ton grav: «Trebuie neapărat să stăm de 
vorbă», căci s-ar putea s-o ia la sănătoasa... 

e Nu-l copleşi cu succesele tale profesionale. Încearcă să-l 
laşi pe el să strălucească. 

e Nu-l plictisi povestindu-i despre perioadele tale proaste şi 
crizele depresive prin care treci. 


Linișteşte-te însă, n-o să fie nevoie să ascunzi mereu toate 
aceste lucruri. Doar în primele câteva luni — până când îţi spune 
că e îndrăgostit de tine. În cele din urmă, te vei arăta așa cum 
eşti. Numai că bărbaţii păstrează de-a pururi amintirea prime- 
lor impresii, din primele luni ale relaţiei cu o femeie... 

Dacă ţi-e greu să joci un astfel de rol, scurtează întâlniri- 
le sau rărește-le. Nu te dezvălui însă prea curând — e împotriva 
scopurilor tale. Multe femei (urmând, adesea, sfatul psiholo- 
gilor) cred că e bine să-şi deschidă sufletul cât mai repede. 
E minunat s-o faci cu o prietenă, dar, pentru Dumnezeu, nu pro- 
ceda așa cu un bărbat! Regulile spun să ne deschidem încetul 
cu încetul, astfel ca bărbaţii să nu se simtă sufocaţi. Nu crezi 
că e cam egoist şi nepoliticos să arunci asupra cuiva, de-a lun- 
gul a trei ore, povara vieţii tale întregi? Adu-ţi aminte că Re- 
gulile sunt prin natura lor neegoiste. 

Nu într-atât de neegoiste totuși încât să te determine să răs- 
punzi la întrebările prea personale, în opinia ta, sau la cele de- 
spre lucruri care (încă) nu-l privesc! Nu te lăsa furată de o 
sinceritate pe care s-ar putea s-o regreți. Există bărbaţi cărora 
efectiv le place să «stoarcă» secrete feminine. Iar femeile spun 
uneori mai mult decât ar vrea cu adevărat, în speranţa că prin 
aceste dezvăluiri se va produce o apropiere, dar după ce-au fă- 
cut-o se simt expuse, manipulate și înşelate. Zâmbeşte, mai bine, 
când ţi se pune o întrebare prea personală şi spune: «Ştii ce, n-am 
chef să vorbesc despre asta acum, poate altă dată...» 

Sigur că genul acesta de chestiuni intime pot apărea ori- 
când într-o discuţie. Ai grijă ce-i spui. Dacă te întreabă câtă 
vreme vrei să mai stai în garsoniera ta închiriată, răspunde-i 
vag — spune-i că ai de gând să-ţi reînnoiești contractul. Nu-i 
mărturisi că sperai să întâlneşti un bărbat suficient de repede 
ca să-ți schimbi garsoniera, când actualul contract de închi- 
riere expiră, pe un apartament mai mare. Chiar dacă asta e, 
în realitate, speranţa ta cea mai fierbinte, n-o mărturisi, pen- 
tru că bărbatul cu care te întâlneşti va fugi mâncând pământul. 

Poartă-te ca un om independent, nu-i da impresia că te 
aştepţi să-ţi poarte de grijă. Este un lucru tot atât de valabil 
la a cincizecea întâlnire ca şi la prima. Dina îşi aminteşte cum 
s-a dus la un magazin de mobilă cu prietenul ei Tony, pe care-l 
cunoscuse cu şase luni în urmă, ca să-şi cumpere o saltea de 
o persoană, în loc de una dublă. Simţea că moare de ciudă 
procedând astfel, căci Tony era «alesul» şi, dacă aveau să se 
logodească şi pe urmă să facă nunta, salteaua de o persoană 
devenea inutilă. Şi totuşi, n-avea altă soluţie. În loc să-și 
consulte prietenul — întrebându-l ce tip de saltea i-ar plăcea 
lui şi sugerându-i astfel că s-ar putea s-o folosească împreună 
într-o bună zi — Dina a cumpărat obiectul cu pricina de parcă 
nu i-ar fi trecut nici o clipă prin minte că e posibil să se că- 
sătorească în curând. 

De vreme ce viitoarea nuntă nu părea pe atunci deloc si- 
gură, era vital ca Tony să nu ştie că ea achiziționează un obiect 
casnic cu gândul să-l împartă cu el. Povestea s-a sfârşit cu 
bine: socrii Dinei (părinţii lui Tony) au cumpărat ei salteaua 
aproape nouă, găsindu-i o întrebuințare. 


Regula nr. 11 


Încheie întotdeauna tu întâlnirea voastră 


Dacă n-ai trăit până acum după Reguli nu ştii probabil că 
prima şi a doua întâlnire nu trebuie să dureze, luate împreună, 
mai mult de cinci ore. O bună soluţie de încheiere este să te 
uiţi cu nonşalanţă la ceas şi să spui ceva de genul: «Doamne, 
ce târziu s-a făcut! Trebuie să plec, am o zi foarte grea mâine.» 
(Așa cum îţi atrăgeam atenția mai devreme, nu trebuie să spui 
şi ce ai de făcut. Nu contează şi nu e deloc treaba lui.) 

A încheia tu întâlnirea voastră nu e așa ușor când bărbatul 
din faţa ta îţi place suficient de mult ca să-l vrei drept soţ şi 
pe deasupra, chiar în clipa aceea, vă simţiţi minunat împreună. 
Şi totuşi trebuie s-o faci, pentru simplul motiv că la sfârşitul 
întâlnirii el trebuie să te vrea mai mult, nu mai puţin decât 
la început. Dacă tocmai dorea să afle şi alte lucruri despre tine 
când tu ai dat semnalul de încheiere, n-are decât să te sune a 
doua zi ori să te roage, odată ajunşi în faţa casei tale, să vă 
întâlniți din nou. Știm din experienţă că bărbaţii vor la început 
să te vadă des, dacă se poate în fiecare zi, pentru ca foarte 
repede să se plictisească. Așa că rămâi credincioasă Regulilor 
dacă vrei ca dragostea lui să rămână tot atât de proaspătă ca 
în prima zi... 

A nu încheia tu întâlnirea este destul de grav. Dar chiar mai 
grav este s-o prelungeşti după ce ea, în mod firesc, s-a terminat. 
La sfârșitul celei de-a doua întâlniri a lor (fuseseră la o cofetărie, 
văzuseră un film), Nora a simţit că Andy îi «scapă», aşa că i-a 
propus, sub pretextul că moare de sete, să bea undeva o bere. 
Nevrând s-o supere, el s-a arătat de acord; dar după aceea n-a 

mai căutat-o niciodată. Bineînţeles că Nora ar fi trebuit să pună 
capăt întâlnirii imediat după film, dar pur şi simplu nu putuse 
rezista tentației de a-l «aprinde» pe Andy, aducându-i aminte, 
în faţa unui pahar cu bere, de secvențele sexy de pe ecran. 

Alte femei încearcă să prelungească întâlnirea nr. 1 sau nr. 2 
invitându-şi, de pildă, noul prieten să bea o cafea la ele acasă. 
Speranţa lor secretă este că bunul gust cu care și-au aranjat 
apartamentul și arta lor de a prăji cafeaua îi vor suci complet 
minţile... NU! În primul rând, bărbatul trebuie să se zbată ca 
să prelungească întâlnirea, nu tu. Lui îi revine sarcina să-ţi pro- 
pună ceva inedit, astfel încât să nu vă despărțiți aşa de repede. 
Dacă n-o face înseamnă că lucrul cu pricina nici nu era cazul 
să se întâmple. Nu-ţi bate capul cu tactici prin care întâlnirile 
voastre să devină mai lungi — sau mai palpitante. Singura ta 
grijă trebuie să fie ca tu să dai semnalul de încheiere. 


Regula nr. 12 


Nu te mai întâlni cu el dacă nu-ţi face cadouri 
romantice de ziua ta 


Ce gen de cadou ar trebui să primeşti de ziua ta de la un 
bărbat îndrăgostit? În principiu, o bijuterie, însă orice alt obiect 
romantic este la fel de potrivit. Nu ne înţelege greşit! Nu e vorba 
de o Regulă care să consfințească lăcomia — sau pofta de aur — 
a anumitor femei. E vorba doar de faptul că, în mod firesc, un 
bărbat dornic să se însoare cu tine o să-ţi ofere mai degrabă 
bijuterii decât obiecte distractive sau practice, cum ar fi un 
dispozitiv de desfăcut conserve ori un set de cuțite de bucătărie. 
Nu valoarea e importantă aici, ci genul de cadou care ţi se face. 
O mapă de birou poate costa mai mult decât o pereche de cercei 
fără pretenţii, o maşină de scris e foarte scumpă şi s-ar putea 
crede că din cauza asta ea are, când este oferită cuiva, conotații 
erotice. Dar cadourile de acest gen izvorăsc din cap, nu din 
inimă, aşa că nu pot fi semne adecvate de dragoste. Prin urmare, 
Regula spune: dacă nu-ţi dăruieşte o bijuterie sau alt cadou ro- 
mantic de ziua ta (ori cu alt prilej semnificativ), poţi să-i pui 
cruce, fiindcă nu e îndrăgostit de tine. Și se prea poate să nu 
capeţi niciodată de la el cadoul esenţial — inelul de logodnă. 

Persoana care știe cel mai bine această regulă e Ada. De Sfân- 
tul Valentin ea a primit de la bărbatul cu care se întâlnea de 
trei luni un superb trening de tipul celor pe care le vezi doar 
în marile magazine de sport. Când i-am spus că povestea lor 
de dragoste s-a sfârșit, Ada a replicat că treningul costase o 
groază de bani şi că e foarte sexy şi la modă. Noi însă ştiam că 
i-ar fi prins mai bine nişte flori şi o cutie cu bomboane... căci 
darul prietenului ei, deşi foarte scump, nu avea pic de romantism. 

Când un bărbat e îndrăgostit, el reuşeşte să dăruiască obiecte cu 
mesaj sentimental chiar dacă stă prost cu banii. Flori, bijuterii, 
versuri, excursii afară din oraș la sfârşit de săptămână — iată genul 
de cadouri caracteristice pentru bărbaţii îndrăgostiți. Treningurile, 
cărțile (exceptând volumele cu poeme de dragoste), mapele, sa- 
coşele de voiaj, prăjitoarele de pâine şi alte asemenea obiecte 
practice sunt tipul de cadouri pe care bărbaţii le oferă când te 
admiră, când ţin la tine (aşa cum ţii la o soră), dar n-au de gând 
să se însoare cu tine... (Ada a fost, firește, părăsită de prietenul 
ei peste câteva luni.) 

Nu uita, arta de a face cadouri n-are nimic de-a face cu banii! 
Știm un student sărac care n-a putut cumpăra pentru prietena 
lui, de Sfântul Valentin, nimic altceva decât o carte poştală de 
felicitare. Dar a muncit ceasuri în şir ca să-i scrie pe cartea aceea 
poştală un întreg poem de dragoste... Un cadou într-adevăr în 
spiritul Regulilor! Mai toate ştim că lucrul cel mai de preţ pe 
care ni-l poate oferi un bărbat este, de fapt, timpul lui. 

Un ultim amănunt despre cărțile poştale de felicitare: vezi 
dacă a scris «te iubescy sau «cu dragoste» la sfârşit, înainte să 
semneze. E posibil ca un bărbat să-ţi trimită o felicitare fără nici 
cea mai mică intenţie sentimentală. Dacă nu scrie «cu dragos- 
te», ori măcar «cu drag» să nu-ţi imaginezi că simte pentru tine 
ceva mai mult decât prietenie. În vremea când Max se întâlnea 
cu Alice, cărţile lui poştale se terminau cu «Pe curând, Max». 
«Pur şi simplu știu că mă iubeşte!» — spunea Alice prietene- 
lor ei. Până la urmă, au avut «o discuţie» şi el i-a spus că, de 
fapt, nu e îndrăgostit de ea. Așa că nu-ţi imagina nimic. Pur 
şi simplu citeşte ce scrie! 

Cadoul romantic este absolut obligatoriu în cazul zilei de 
naştere, pe 14 februarie (de Sfântul Valentin) şi la diverse ani- 
versări, dar trebuie să ştii că un bărbat cu adevărat nebun după 
tine o să-ţi ofere tot felul de lucruri oricând. Este mereu cu 
gândul la tine, aşa că te poţi pomeni din senin cu un animăluţ 
de pluş pe care l-a văzut din întâmplare într-o vitrină sau cu un 
lucruşor nostim «făcut anume» pentru tine. De exemplu, când 
Patricia a spus că-i lăcrimează ochii, de la o vreme, de prea multă 

lumină, prietenul ei i-a cumpărat niște ochelari de soare ultra- 
moderni. Dacă n-ar fi iubit-o, i-ar fi dăruit probabil ochelarii de 
ziua ei, dar cum era îndrăgostit până peste urechi, i-a cumpărat 
atunci un colier şi flori, iar ochelarii i-a oferit sub pretextul ani- 
versării a şase luni şi zece zile de când se cunoscuseră. 

Când ţi se face un cadou, nu reacționa exagerat. În momentul 
în care Vicky a primit trandafiri de la Greg (la cea de-a treia 
lor întâlnire), s-a simţit în al nouălea cer: bărbaţii care o intere- 
saseră îi oferiseră rareori flori... Dar Vicky s-a purtat după Re- 
guli — a zâmbit, a pus trandafirii cu naturalete într-un vas şi a 
zis, simplu, «mulțumesc». 

În general, Regula spune că bărbatul care te iubeşte se va 
simţi îndemnat să-ţi dăruiască orice. Nu e vorba doar de cadouri. 
Dacă sunteţi la masă și paharul tău s-a golit, el o să vrea să ţi-l 
umple. Dacă sunteți la cinema și tu nu vezi tot ecranul, o să vrea 
să-ți dea alt scaun, chiar și cu preţul busculării a cinci persoane 
fără nici o vină. Dacă te vede scormonind în geantă în căutarea 
unui pix, o să ţi-l dea pe-al lui (pentru totdeauna). În esență, va 
remarca tot ce te privește, mai puţin lucrurile rele. Dacă ai pus 
cinci kilograme, lui nu i se pare că te-ai îngrăşat, ci că ai devenit 
mai nostimă. Dar dacă prietena ta (de care nu e îndrăgostit) are 
exact aceeași greutate ca tine, deși e puţin mai înaltă, o consideră 
de-a dreptul «obeză». În schimb, când un bărbat nu e îndrăgostit 
de tine, nu remarcă nimic — sau remarcă doar lucrurile rele. 
S-ar putea, de pildă, să-ţi spună: «Dă Jos câteva kile şi te iau 
cu mine în weekend!» Ai încontinuu sentimentul că trebuie să-i 
câştigi dragostea. Iar asta e în afara Regulilor: înseamnă iubire 
condiționată, nu e iubirea pe care o visăm. 

Încă o dată, nu se pune problema că am fi ahtiate după aur 
sau că am vrea să ni se aducă mereu ofrande, ca unor zeițe. 
Problema constă în a determina dacă un bărbat e realmente 
îndrăgostit de tine, iar dacă nu — a trece la următorul. Dacă a- 
jungi să te măriţi cu un bărbat care-ţi oferă de ziua ta o servietă, 
nu o brățară, s-ar putea ca viaţa să-ţi fie plină de obiecte şi 
gesturi utile, dar să nu poţi pricepe niciodată de ce te simţi atât 
de nefericită. 


Regula nr. 13 


Nu te întâlni cu el decât o dată 
sau de două ori pe săptămână 


Majoritatea bărbaţilor se îndrăgostesc mai repede decât 
femeile. Dar se şi dez-drăgostesc mai repede. S-ar putea ca un 
bărbat să dorească — la început — să te vadă de două sau de trei 
ori pe săptămână, ba chiar în fiecare zi. Dacă cedezi și accepţi 
să vă întâlniți când vrea el, va deveni foarte repede nerăbdător 
şi nervos, şi până la urmă va înceta să te caute. Bărbaţii par, în 
faza asta, neobişnuit de capricioși şi spun lucruri de genul: «Nu 
ştiu ce se-ntâmplă, niciodată n-am fost atât de ocupat...» 

Ca să nu-i dai prea repede mai mult decât trebuie, în prima 
lună nu te întâlni cu el decât o dată pe săptămână. Lasă-l să 
creadă că ai «alte planuri», că nu e singurul personaj masculin 
interesant din viaţa ta. Când auzim pe cineva spunând că tocmai 
a cunoscut un bărbat extraordinar, pe care-l vede în fiecare zi, 
primul nostru gând este «Hm, treaba asta nu miroase-a bine». 
Femeia este cea care trebuie să imprime un ritm lent relației. 
Nu te aştepta la aşa ceva din partea unui bărbat. 

Da, ştim la ce chinuri te condamnăm... E absolut firesc să 
vrei să fii tot timpul cu acest bărbat apărut de curând în viaţa 
ta, care-ţi place şi care te place. Ai vrea să ştii tot despre el: 
culoarea lui preferată, femeile pe care le-a iubit înainte, ce-i 
place să mănânce dimineaţa — şi totul cât mai repede! Bineîn- 
teles că-ţi este greu să spui nu când îţi propune să vă vedeţi 
sâmbătă seara, duminică dimineaţa şi luni după-masă. Și totuși, 
trebuie să pui picioru-n prag! Nu-i netezi calea. Nu-i da impresia 
că e uşor să te vadă. Bărbaţilor le plac sportul şi jocul — de la 

fotbal şi tenis, la ruletă şi poker — pentru că le place provocarea. 
Fii deci o provocare! 

Nu uita însă că e vorba de o Regu/ă temporară. După ce, 
în prima lună, l-ai văzut o dată pe săptămână, într-a doua poţi 
să-l vezi de două şi chiar de trei ori pe săptămână, iar în a treia 
de trei-patru ori. Totuşi, nu depăși niciodată patru sau cinci în- 
tâlniri pe săptămână, exceptând cazul în care v-aţi logodit. 
Bărbaţii trebuie... dresați să-şi imagineze că nu te vor putea 
vedea de șapte ori pe săptămână decât dacă se căsătoresc cu tine. 
lar până când se va face auzită binecuvântata cerere, tu trebuie 
să spui cu încăpățânare nu la orice întâlnire în plus, chiar dacă 
te topeşti să-l vezi mai mult, chiar dacă ai decis, în sinea ta, 
că «el este»... 

Să presupunem că la sfârșitul celei de-a doua întâlniri îţi 
zice, după ce te-a sărutat înnebunitor: «Ce facem mâine?» Ei 
bine, recurge în acest moment la glasul tău cel mai dulce şi 
spune-i: «Îmi pare foarte rău, dar am deja un program...» Afun- 
dă-ţi bine picioarele în pământ, chiar dacă mirosul coloniei lui 
te îndeamnă să-ți iei zborul. Și nu-i dezvălui, bineînţeles, «pro- 
gramul» tău, nici nu-i găsi și lui un locşor în el. 

Un bărbat îndrăgostit şi care speră să se însoare cu tine nu 
va considera inacceptabilă frecvenţa de una sau două întâlniri 
pe săptămână, impusă de tine la început. Potrivit experienţei 
noastre, susceptibili să se supere ori să-și piardă răbdarea sunt 
doar bărbaţii care nu vor de la tine decât sex şi distracţie. Nu 
te lăsa păcălită când genul acesta de personaje îți susură la 
ureche vorbe din care ai putea deduce că te vor de nevastă. Ase- 
menea lucruri se petrec de când lumea: le-am numit, în ce ne 
priveşte, «strategia tipică de amăgire». 

La prima voastră întâlnire, un astfel de bărbat îţi va arăta, 
de pildă, o anumită alee a parcului în care vă plimbaţi și îţi va 
spune: «Uite, aici a cerut-o taică-meu în căsătorie pe mama», 
lăsându-te să-ţi imaginezi că şi el va face cândva același lucru 
cu tine. Sau va vorbi despre viitor, zicându-ţi ceva de genul: «La 
vară, tare aş vrea să mergem împreună la mare... măcar câteva 


66 / REGULILE SEDUCȚIEI 


zile.» Tu eşti, bineînţeles, în al nouălea cer şi crezi că în min- 
tea celui din faţa ta vieţile voastre sunt unite pentru totdeauna. 
S-ar putea să fie adevărat — şi el să te sune din nou şi să-ți 
propună alte și alte întâlniri. Dar s-ar putea să fie doar o 
stratagemă prin care să te aducă în patul lui de la prima sau 
măcar a doua întâlnire. 

Dacă vorbele lui te cuceresc şi accepţi să-l vezi seară de 
seară în prima săptămână, răspunzând astfel interesului atât de 
«serios» pe care ţi-l arată, e foarte posibil să ajungeţi la sex 
prea devreme. Dar este şi foarte probabil ca el să nu te mai 
sune niciodată sau, şi mai rău, să vă întâlniți în continuare şi 
să observi cum interesul lui pentru tine păleşte treptat. Să vezi 
cum iubirea i se stinge... Ce poate fi mai dureros? Dacă aplici 
Regulile şi încetineşti procesul, determinându-l să te cunoască 
şi să se îndrăgostească profund şi cu adevărat de tine, lucrul 
acesta nu se va întâmpla. 

Regulile te vor face mai greu accesibilă, astfel că un băr- 
bat care nu te place cu adevărat n-o să-şi piardă vremea cu tine. 
Pentru binele tău, aplică Regulile şi nu te întâlni cu el decât o 
dată sau de două ori pe săptămână! 


Regula nr. 14 


La prima întâlnire, o mică sărutare şi atât 


Toată lumea ştie că bărbaţii încearcă să obţină din start cât 
mai mult. A-i tempera e sarcina noastră. Lasă-l să te sărute la 
prima voastră întâlnire, dar nu-i permite mai mult. Obligându-l 
să se rezume la un simplu sărut, îl faci să nu se gândească după 
aceea la tine doar ca la un obiect fizic. Dacă îţi este dat ca vi- 
itoarea voastră relaţie să se conformeze Regulilor, el trebuie 
să se îndrăgostească de sufletul tău, de întreaga ta ființă, nu 
numai de trupul tău. Prin urmare, cu cât contactul fizic dintre 
voi este mai redus, cu atât mai bine. În plus, e mai uşor să pui 
capăt unui lucru dacă, de la bun început, nu laşi evenimentele 
să se precipite şi să devină serioase. 

Regula asta, ştim foarte bine, nu e uşor de urmat, mai ales 
dacă ai ieşit în oraş cu un personaj fermecător care ar vrea 
să te sărute la fiecare colț de stradă. Sărută nemaipomenit și 
ajungi să te întrebi ce alte talente o mai fi având... Dar chiar 
în clipa când îți pui această întrebare, trebuie să-ţi mobilizezi 
întreaga energie şi să judeci cu mintea, nu cu inima: «Regula 
spune «la prima întâlnire, doar o sărutare». Nu, n-am să-l invit 
la mine și nici n-o să merg la el acasă. N-o să-i las mâinile să 
ajungă peste tot.» Dacă te simţi prea tulburată, du-te repede 
acasă, ca nu cumva să faci lucruri pe care mai târziu să le re- 
greți. Lasă-l să te caute și să-ţi propună o nouă întâlnire, de 
vreme ce vrea mai mult de la tine. 

Unii bărbaţi vor avea grijă să insinueze că ești demodată 
şi faci pe «fetiţa cuminte». Alţii s-ar putea să-și bată joc de 
tine sau chiar să se înfurie. Spune-le cât poţi tu de drăguţ şi 
de politicos că, dacă nu le place, n-au decât să se ducă dracului! 

Bărbatul care, sub o formă sau alta, exercită presiuni asupra 
ta nu este cel dorit de tine. Spune-ţi cu încăpățânare că e vorba 
de oameni pe care alte femei i-au răsfățat, culcându-se cu ei 
de la prima întâlnire, însă tu, ca adeptă a Regulilor, nu te gră- 
beşti. Dacă îi pasă cu adevărat de tine, o să-ţi respecte ho- 
tărârile. Dacă este un gentleman, o să accepte ca partea fizică 
a relației voastre să evolueze în ritmul dorit de tine şi n-o să-ţi 
smulgă niciodată nimic cu de-a sila. Uită de frumoasele teorii 
din anii '60 ale «iubirii libere». Pe deasupra, o sarcină neaş- 
teptată sau o boală nu e un lucru amuzant și nici o dovadă de 
inteligență. 

De fapt, dacă urmezi Regula nr. 9 (Ce trebuie să faci la în- 
tâlnirile nr. 1, nr. 2 şi nr. 3), nu ai de ce să pierzi controlul. Așa 
cum spuneam mai devreme, subiectele voastre de conversație 
ar trebui să fie politica, ultimele evenimente de pe mapamond, 
filmele bune pe care le-aţi văzut — și nu căsătoria, copiii, dragos- 
tea, iubiții şi iubitele precedente, poziţiile preferate în timpul 
sexului. Conversaţia trebuie să fie prietenească, nu erotică, astfel 
ca după aceea să nu aterizezi în patul lui. Și apoi, dacă el îţi 
place cu adevărat, un sărut — şi atât — ar trebui să-ţi fie de ajuns! 


Regula nr. 15 


Nu te grăbi să ajungi la sex — și alte Reguli 
referitoare la intimitate 


Când este bine să te culci cu el? Regula spune că asta de- 
pinde de vârstă şi de propriile tale concepții. Dacă ai optspre- 
zece ani și ești virgină, vei dori probabil să aştepţi până când 
relația voastră devine profundă și sigură. Dacă ai treizeci și nouă 
de ani, o aşteptare de o lună-—două e suficientă. Dacă resimţi se- 
xul premarital ca pe ceva inadmisibil, este firesc să-l amâni până 
după nuntă. De vreme ce te iubeşte, el îţi va respecta decizia, 
oricare ar fi ea. 

Nu te mira însă dacă bărbatul cu care te vezi o să devină 
nervos — furios chiar — când, la sfârşitul celei de-a doua întâlniri, 
o să-l săruţi de rămas-bun în holul blocului în loc să-l inviti să 
urce la tine. L-au răsfăţat probabil alte femei, culcându-se cu el 
de la prima sau a doua întâlnire, şi acum simte că plăcerea asta 
i se refuză. Totuși, nu te îngrijora. Nervozitatea, furia sunt un 
semn de interes — dovadă că, foarte probabil, te va suna din nou. 

Ce este însă de făcut dacă și ţie îți place sexul, dacă îţi e la 
fel de greu să ţi-l refuzi ție pe cât îţi este să i-l refuzi lui? Ai 
să te poți culca atunci cu el de la prima sau a doua întâlnire? 

Din păcate, răspunsul e nu şi de data asta. Va trebui pur şi 
simplu să-ţi exersezi autocontrolul şi să-ţi căleşti un pic carac- 
terul, având încredere că nu vei regreta amânarea de numai 
câteva săptămâni ori luni. De ce să rişti să te numească uşuratică 
(şi să te creadă astfel) a doua zi, când stă de vorbă cu amicii lui 
de la serviciu? Mai bine să fie furios, să cugete la cea mai bună 
tactică de a te seduce, decât să te părăsească satisfăcut, îndrep- 
tându-se către următoarea victimă. Lasă-l să aştepte — şi dorinţa 

lui o să crească, iar focul pasiunii voastre, când tu o să fii gata 
să-l accepţi, va fi mult mai puternic astfel... 

Suntem întru totul de acord cu tine: ce poate fi mai chinui- 
tor decât să amâni sexul cu cel care te atrage? Dar trebuie, şi 
de data asta, să gândești pe termen lung. Dacă «joci» bine, te 
vei putea bucura de el când va fi soţul tău, noapte de noapte, 
o viaţă întreagă! 

S-ar putea să replici în clipa asta că nu te deranjează, indi- 
ferent de risc, să te culci cu el de la prima sau a doua întâlnire, 
că n-o să-ți pese dacă nu te mai sună — pentru că sunteți adulți, 
nu copii Mici — şi că vei fi în stare să treci peste asta. Știm totuși 
din experienţă că majoritatea femeilor care spun asemenea lu- 
cruri se mint pe ele însele. În străfundul sufletului, simţi întot- 
deauna că nu e deloc în ordine ca un bărbat care s-a culcat cu 
tine să nu te mai caute. Orice femeie vrea ca bărbatul cu care 
tocmai a făcut dragoste s-o caute iarăși sau, în orice caz, vrea 
asta dacă îl place (şi sperăm că-l place de vreme ce s-a culcat 
cu el). Orice femeie care afirmă că nu i-a păsat că el n-a sunat-o 
după aceea a fost, în realitate, profund rănită. Când te culci cu 
el de la a doua întâlnire, n-ai cum să ştii dacă o să se poarte 
ca un gentleman ori ca un ticălos. Adeptele Regulilor nu se pun 
în pericol. Ele amână sexul până când sunt sigure cu cine au 
de-a face. 

Să presupunem însă că ai aşteptat îndeajuns și eşti acum 
pregătită să te culci cu el. Ce Reguli trebuie să urmezi în pat? 
Prima şi cea mai importantă este să nu te implici afectiv, indi- 
ferent cât de «fierbinte» devine atmosfera. Adevărul este că ma- 
joritatea femeilor pun pe fugă bărbaţii nu atât pentru că acceptă 
prea repede sexul, cât pentru că vorbesc prea mult despre asta 
în pat. Ele încearcă să se folosească de intimitatea fizică pentru 
a dobândi intimitatea afectivă, sentimentul de securitate şi toate 
asigurările posibile în ce privește viitorul. Teoriile lui Masters 
şi Johnson (cei doi sexologi celebri, soț şi soţie, care între timp 
au divorţat) nu trebuie ignorate, însă nici nu e cazul să te dedai 
dintru început, în timpul sexului sau după, la lungi prelegeri 

despre nevoile tale stringente. Nu face pe sergentul-major, ordo- 
nându-i să procedeze ba aşa, ba altfel. Fii sigură că, de îndată 
ce te vei relaxa, lăsându-l să-ţi exploreze trupul ca pe un te- 
ritoriu necunoscut, totul va fi bine şi o să fii mulțumită. Sexul 
cu tine nu trebuie să reprezinte pentru el ceva complicat și 
solicitant. Nu adăuga nimic — becuri roşii, lumânări parfumate, 
casete video erotice — experienţei sexuale pure. Dacă ai nevoie 
de asemenea lucruri ca să-l stârnești, ceva nu e în ordine. 
Simplul fapt de a se afla cu tine în pat trebuie să-i fie de ajuns. 
Când stai la pieptul lui, epuizată și fericită, după ce aţi fă- 
cut dragoste, nu e momentul să-i spui: «Vrei să-ţi eliberez un 
raft în dulap ca să-ţi așezi lucrurile?» sau «Ai în baie, sub oglin- 
dă, o periuţă de dinți pusă special pentru tine!» Nu aduce vorba 
de căsătorie, de copii sau de viitorul vostru în doi — nu în pat! 
(Şi nici când se pregătește de plecare.) Amintește-ţi că încerci 
astfel să-ţi satisfaci anumite nevoi proprii, în vreme ce Regulile 
reprezintă un mod neegoist de a trăi şi a dirija o relație. Când 
sunt animați de afecte puternice, bărbaţii vor pur şi simplu să 
stea întinşi în tăcere lângă cea pe care o iubesc. Femeile sunt 
mai curioase, aşa că vor neapărat răspunsuri la întrebări de genul: 
«Acum, că m-am culcat cu tine, ce-o să se-ntâmple cu relația 
noastră?» sau «Ce înseamnă pentru tine ceea ce am făcut?» 
Când astfel de gânduri ţi se învârtesc în minte și dorinţa de a-l 
transforma într-un bun al tău devine din clipă-n clipă mai pu- 
ternică... încearcă să te relaxezi şi să nu te gândeşti la nimic. 
Nu te agăța disperată de el dacă trebuie să plece chiar în acea 
seară (sau a doua zi dimineaţă). Poartă-te firesc, fără să pari afec- 
tată de încheierea întâlnirii voastre. Dacă procedezi așa, e foarte 
posibil ca el să înceapă să tragă de timp. Nu încerca în nici un 
caz să-l reţii, zicându-i că o să vă luaţi micul dejun în pat. Dacă 
faci asta, probabil că va simţi brusc nevoia să-și bea cafeaua 
de dimineaţă la barul din colţ. Nu, vezi-ți liniștită de treburile 
tale: perie-ţi părul, spală-te pe dinţi, fă-ţi mișcările cotidiene 
de gimnastică, râșnește cafeaua — și se prea poate ca el să în- 
ceapă iar să te mângâie, încercând să te readucă în pat. 

E o chestiune de fairplay ca atunci când te întâlneşti vre- 
me de o lună sau două cu un bărbat, dar n-ai de gând să te culci 
deocamdată cu el — să i-o spui. Altminteri vei deveni pentru 
el o eternă, chinuitoare ispită. Ce se întâmplă însă dacă sexua- 
litatea fa e mai puternică decât a lui? Răspunsul Regulilor este 
să nu fii totuşi tu inițiatoarea sexului, rămânând astfel ferită de 
sentimentul nesiguranţei. După ce relaţia voastră va căpăta 
profunzime, după ce vei şti că e nebun după tine, ai voie — în 
joacă şi ca din întâmplare — să faci tu primul pas. 

În fine, dar nu în ultimul rând, nu renunţa niciodată la pre- 
zervativ, indiferent cât de arzătoare îți sunt sentimentele. Nu 
ceda când el îți spune «numai de data asta!». Eşti o adeptă a Re- 
gulilor, ceea ce presupune să-ţi porți întotdeauna de grijă. 


Regula nr. 16 


Nu-i spune tu ce să facă 


Dacă prietenul tău vrea să meargă o dată pe săptămână la 
un bazin de înot unde obişnuiesc să vină cele mai sexy fete din 
oraș, nu remarca înțepată că ar fi mai bine să joace fotbal cu 
băieţii sau că ai prefera să se lase complet de sport. Spune-i 
«bună idee!» şi vezi-ţi de ale tale. Nu-i arăta că eşti geloasă 
ori nesigură pe el. Dacă te iubește, n-are importanţă câte femei 
frumoase în costum de baie vede pe săptămână. 

Presupunând că are tendinţa să-şi petreacă weekendurile mai 
degrabă cu vechii lui colegi de școală decât cu tine, fie accep- 
tă asta, fie desparte-te de el — dar nu-i spune tu ce-ar trebui 
să facă. Prietena noastră Mona se întâlnea cu Daniel de câteva 
luni când, dintr-odată, el a început să plece sâmbetele la schi 
cu nişte prieteni. Învăţată să spună cinstit şi deschis ce gân- 
dește, Mona i-a mărturisit că se simte părăsită, iar el, părân- 
du-i rău, a reînceput să-şi petreacă weekendurile cu ea. Mona 
era în al nouălea cer... Numai că, după exact o lună de mi- 
nunată (re)apropiere, Daniel nu a mai căutat-o: a dispărut din 
viaţa ei de parcă-l înghițise pământul. 

Morala acestei istorioare este că nu trebuie să fii tu «res- 
ponsabila» cu timpul lui liber. Dacă Daniel nu voia să-și petreacă 
sâmbetele cu Mona, rugăminţile ei n-aveau cum să-l determine 
să se răzgândească. Bărbaţii fac numai ce vor ei. Dacă nu pot 
trăi fără tine, asta e şi gata. Dacă pot trăi fără tine, iarăşi asta 
e. Nu te crampona. Ghiceşte-ţi în cafea sau dă cu banul şi treci 
— dacă e cazul — la următorul! 

Dacă nu te-a prezentat părinţilor sau prietenilor lui, deşi vă 
întâlniți de câteva luni bune, înseamnă, pur şi simplu, că nu vrea 
să-i cunoşti părinţii sau prietenii. S-ar putea, pe de altă parte, să 
fie vorba doar de timiditate. Oricum, nu forţa lucrurile, dându-i 
de înţeles că ai vrea să-i cunoști, dacă el nu zice nimic. Nu ne 
putem impune cu de-a sila într-o familie, după cum nu putem 
să-l facem pe prietenul lui cel mai bun să ne simpatizeze. Nu-i 
telefona maică-sii ca s-o inviti la o cafea, sperând că după aceea, 
cucerită, îl va sfătui să se însoare cu tine. Nimeni nu-l poate 
determina să se însoare cu tine! Nu ai decât două soluţii: să 
accepţi situaţia așa cum este ori să te întâlneşti cu altul. În nici 
un caz nu încerca să intervii în cursul firesc al lucrurilor. 

În sfârșit, dar nu în ultimul rând, nu încerca să-i schimbi via- 
ta — în nici un fel. Nu-i tria dulapul și nu hotărî tu că perechea 
lui veche de blugi, în care se simte atât de bine, dar care arată 
oribil, trebuie neapărat aruncată și că e cazul să cumpăraţi îm- 
preună, sub ochiul tău vigilent, viitoarea pereche. Nu încerca 
să-l transformi într-un fan al tenisului, când lui îi place să vadă 
meciuri de fotbal şi să bea bere. Nu te zbate să-i găsești un nou 
serviciu pentru că fie nu-ți place serviciul lui actual. Şi nici nu-i 
impune ceea ce fu crezi că e bun: dacă lui îi plac fripturile în 
sânge, nu ridica în slăvi virtuțile vegetarianismului. 

El nu e un obiect pe care să-l posezi, așa că nu-l «modela», 
nu-l fasona tu. Vei sfârși prin a-l castra, iar el va ajunge să te 
considere o scorpie care-l ţine sub papuc. Un bărbat vrea să aibă 
alături pe cineva care-l face să se simtă bine sau mai bun, nu 
inadecvat. Aşa că lasă-l în pace. Dacă te întreabă cum să se îm- 
brace sau îți cere sfatul, poţi să-l ajuţi. Până atunci, fii, pur şi 
simplu, alături. 


Regula nr. 17 


Lasă-l pe el să preia conducerea 


Întâlnirile cu un bărbat seamănă cu slowurile la dans. Dacă 
nu conduce el, te împiedici. El trebuie să spună primul «Te 
iubesc», «Mi-a fost dor de tine», «Le-am povestit alor mei 
despre tine şi vor neapărat să te cunoască...» 

El trebuie să fie perfect transparent, tu trebuie să fii un 
mister. Pentru numele lui Dumnezeu, nu-i spune că e prima 
persoană faţă de care simţi ce simți după ani și ani — sau că n-ai 
crezut că o să te mai îndrăgosteşti vreodată! 

Nu uita: trebuie să-l laşi să preia conducerea. El are întâie- 
tatea în declarațiile de dragoste, tot aşa cum, de regulă, el trebuie 
să aleagă filmele, discotecile, concertele, expoziţiile la care 
mergeţi împreună. Sigur că e posibil să te întrebe ce anume 
preferi, în care caz poţi să-ţi manifeşti libertatea. 

În mod normal, ar trebui să faci cunoştinţă cu părinţii lui 
înainte ca el să-i cunoască pe ai tăi — exceptând, desigur, si- 
tuaţia în care locuiești cu părinţii, iar el, venind să te ia de aca- 
să, îi întâlneşte. Las-o pe mama ta (sau pe tatăl tău) să-i deschidă 
uşa, dar ai grijă să nu stea prea mult cu el. Instruieşte-o pe mai- 
că-ta să nu-i surâdă înduioșată, de parcă i-ar fi ginere, şi nici 
să nu-i povestească despre iminenta nuntă a surorii ori a veri- 
şoarei tale. Nu uita, mamele pot deveni nespus de preocupate 
de viața ta amoroasă. În consecinţă, fii gata de plecare când 
sună la ușă (nu întârzia în baie, desăvârșindu-ţi rimelul), astfel 
ca părinţii tăi să nu stea prea mult singuri cu el, întrebându-l 
lucruri de genul: «Unde lucrezi şi cum e acolo?» sau «Ce inten- 
ţii ai pentru viitor?» 

Aceeași Regulă se aplică în privinţa prietenilor. Trebuie să 
te prezinte prietenilor lui înainte ca tu să-l prezinți alor tăi. Tre- 
buie să participi la petreceri cu prietenii lui înainte ca el să 
participe la petrecerile cu ai tăi... 

Intră în joc, prezentându-ţi propriii prieteni, doar când ești 
sigură că relaţia voastră e pe calea cea bună. Nu le povesti 
prietenilor tăi prea multe despre el, căci s-ar putea să-i spună 
lucruri nepotrivite când îl întâlnesc. Dacă n-ai încredere în 
discreția şi capacitatea lor de-a tăcea, nu le povesti absolut nimic. 
Ultimul lucru de care ai nevoie este ca cineva nu prea isteţ să 
spună, cu cele mai bune intenţii, o frază de genul: «Vai, ce mă 
bucur că te cunosc! Lily nu-mi vorbeşte decât despre tine!» 

Nu te teme însă. După ce te va cere în căsătorie, o să-ţi 
cunoască și toată familia, şi toți prietenii. Până atunci, lasă-te 
condusă de el! 


Regula nr. 18 


Nu te aștepta ca un bărbat să se schimbe, 
nici nu încerca să-l schimbi tu 


Să zicem că ai întâlnit bărbatul visurilor tale — sau aproape. 
Sunt însă câteva lucruri la el pe care le-ai dori altfel. Ce faci? 
Nimic! Nu încerca să-l schimbi, pentru că bărbaţii nu se schim- 
bă cu adevărat niciodată. Fie accepţi câteva cusururi, fie găseşti 
altă persoană. Totul depinde, bineînţeles, de ce anume te supără 
la el. 

Dacă e un maniac al curăţeniei, dacă lipsa lui de punctualitate 
este fără leac, dacă nu poate suferi peştele (care ţie îţi place) și 
muzica disco (după care tu ești înnebunită), dacă nu poate re- 
nunta la colecţia lui de timbre din adolescenţă... în schimb te 
iubeşte cu disperare, atunci consideră-te norocoasă. E vorba de 
vicii neplăcute, desigur, dar relativ nevinovate, pe care le vom 
încadra în categoria A. 

Pe de altă parte, dacă flirtează cu alte femei în faţa ta, la pe- 
treceri de pildă, dacă are uneori comportamente violente, dacă 
nu e atent nici când îi spui ceva important sau uită de ziua ta 
de naștere, atunci se află în categoria B şi trebuie să te gândeşti 
foarte serios la ce ai de făcut. 

În cazul A, mobilizează-ţi întreaga toleranţă și nu-l bate la 
cap, pentru că oricum nu va avea efect. E suficient să înveţi că 
trebuie să fii gata abia la nouă dacă a spus că trece să te ia exact 
la opt seara. 

Când e vorba însă de comportamente de tip B, cum sunt in- 
fidelitatea şi lipsa de consideraţie, gândește-te serios să pui capăt 
relației. Oamenii nu se schimbă atât de radical și nu poţi miza 
pe o asemenea variantă. Vei avea exact ceea ce vezi acum. Dacă 

un bărbat te înșală în perioada în care îţi face curte, foarte pro- 
babil se va comporta la fel şi când veţi fi căsătoriţi. Se prea poate 
ca după ce l-ai prins prima oară să se poarte o vreme — cel puţin 
după standardele lui — perfect. Dar nu te amăgi. De obiceiurile 
rele nu se scapă ușor. 

Trebuie să hotărăşti: poţi trăi cu el aşa cum este? Indiferent 
dacă te va înșela sau nu în continuare, gândul acesta o să te 
obsedeze mereu. E posibil să ajungi până acolo încât să-i cauţi 
urme de ruj pe gulerul cămăşii şi bucățele de hârtie cu numerele 
de telefon ale rivalelor tale în buzunare — ori să-i telefonezi la 
birou în după-masa când pretinde că stă să lucreze peste program. 
Aşa vrei să trăieşti? Oricum, adeptele Regulilor decid — şi apoi 
trăiesc potrivit deciziilor pe care le-au luat. Secretul unei căsătorii 
reușite este să fii fericită cu ceea ce ai, nu cu ce ai putea avea 
în ipoteza că el s-ar schimba. 

Sigur că personajul gen playboy care s-a îndrăgostit de tine 
fiindcă ai aplicat Regulile îşi va amenda automat comportamentul 
obişnuit. Va dori o unică femeie pentru că tu, spre deosebire de 
femeile cu care a avut de-a face mai-nainte, eşti ocupată, nu-i 
telefonezi, nu te grăbeșşti să te culci cu el (făcându-l să aştepte) 
şi nu aduci vorba de căsătorie ori viitor. Prin urmare, obiectivul 
lui vital este să te cucerească. Nu e interesat prea mult de alte 
femei pentru că nici nu are timp pentru ele! Ziua întreagă nu 
face altceva decât să se gândească la tine, la căile de a te cuceri. 
Suprema provocare a vieţii lui eşti tu. Aplică Regulile — şi cel 
mai înrăit playboy devine doar al tău! 

Nu e uşor să hotărăşti dacă poţi sau nu convieţui cu relele 
deprinderi ale unui bărbat ori cu trecutul său (foste soții şi copiii 
făcuţi cu ele). În plus, există trăsături de caracter care nu sunt 
lesne încadrabile în categoria A sau B. De exemplu, bărbatul în 
cauză poate fi o persoană care câştigă bine, dar — din zgârcenie — 
trăieşte prost. Dacă poţi convieţui sau nu cu el așa cum este 
depinde de importanţa pe care tu o dai banilor, carierei, sta- 
tutului social. 

Indiferent de situaţie, trebuie să te analizezi în profunzime 
şi să reflectezi calm asupra soluţiei potrivite pentru tine. Sigur 
că a cere sfatul cuiva ajută, dar nu uita că tu eşti cea care va 
trebui să se confrunte cu tot. Întreabă-te pe tine însăţi dacă eşti 
capabilă să fii soţia cuiva cu reputaţie de afemeiat sau a unui 
fost alcoolic. Poţi trăi cu riscul că acest om te va înşela ori se 
va apuca din nou de băutură? Întreabă-te dacă nu te vor deranja 
copiii din fosta lui căsătorie sau infidelitățile de care s-a făcut 
vinovat în trecut. Dacă răspunsul este «Da, pot trăi așa», foarte 
bine. Dar dacă trecutul — sau comportamentul lui prezent — te 
afectează prea tare, trebuie să aplici încă o dată Regulile şi să-l 
părăseşti. Nu spera într-o convertire, căci asta se întâmplă foarte 
rar şi unele lucruri pur şi simplu nu se pot schimba. 

Orice ai face însă, nu-l bate la cap, pentru că în acest caz 
va avea cu siguranță resentimente faţă de tine. Gândeşte-te 
foarte bine, dar nu amâna prea mult hotărârea. La urma urmei, 
există milioane de bărbaţi pe lume! 


Regula nr. 19 


Nu i te destăinui 


Întâlnirile cu un bărbat nu sunt şedinţe de psihoterapie. 
Există zeci de căi prin care poţi ucide o relație: una din ele este 
să devii gravă şi să examinezi cu lupa orice fleac. Sfătuite de 
psihologi sau de diverse cărți să spună tot ce au pe suflet, femeile 
întrec de obicei măsura de la primele întâlniri. Încep să poves- 
tească despre vechile lor relaţii amoroase, despre chinurile şi 
temerile care le încearcă, despre problemele lor de sănătate... 
totul în speranţa de-a stabili o legătură profundă cu bărbatul 
necunoscut de alături. Dar pentru el astfel de lucruri sunt deza- 
greabile şi plictisitoare. Nu fi apăsătoare, fii inteligentă, intere- 
santă şi misterioasă. lată de ce te sfătuim să nu-ţi deschizi prea 
curând inima (vezi şi Regula nr. 9: Ce trebuie să faci la întâlnirile 
nr. l, nr. 2 şi nr. 3). Prima întâlnire trebuie să fie scurtă, aşa că 
nu vorbi prea mult. Adu-ţi aminte că persoana care vorbește 
cel mai mult pierde cel mai mult. 

Odată încheiată prima voastră întâlnire, el trebuie să fi ob- 
ținut doar câteva date despre tine: cum te cheamă, ce profesiu- 
ne ai, unde ai făcut liceul, din ce parte a ţării ești (tu sau familia 
ta), unde îţi place să-ţi petreci timpul liber. După prima voastră 
întâlnire el nu trebuie să-ţi ştie istoria relaţiilor amoroase. Nu-l 
certa că a venit să te ia de acasă cu o jumătate de oră mai târziu 
decât spusese şi nu-i destăinui ce teamă ţi-a fost că n-o să vină, 
cât de «părăsită» te-ai simțit și că, de fapt, ai senzaţia asta de 
«abandon» mai tot timpul. Nu-i spune că întârzierea lui ţi-a 
reamintit de fostul tău prieten care nu venea niciodată la timp... 
Chiar dacă este adevărul adevărat, nu i-o spune. N-ai nici un 

motiv de îngrijorare: aplicând Regulile, vei prinde sigur în mreje 
un soţ iubitor şi atent pe care o să-l ai mereu alături, astfel că 
vei uita de orice senzaţie de «abandon». 

Dacă arzi de nerăbdare să-i spui măcar unul dintre secre- 
tele tale, adu-ţi aminte că, potrivit Regulilor, «Graba strică treaba». 
E întotdeauna preferabil să aştepţi înainte de a-i face cuiva o 
destăinuire, pentru că mai târziu s-ar putea să-ţi fie ruşine ori 
să îți pară o imprudenţă. Așteaptă măcar câteva luni. Sau, și 
mai bine, aşteaptă până când îți spune «te iubesc». Oricum, 
secretele tale nu-l pot privi decât dacă te iubeşte. 

Majoritatea femeilor intră în cele mai intime detalii ale vieții 
lor mult prea curând. Nu numai că e o imprudenţă, dar n-are 
nici un efect. Nici un bărbat nu vrea să devină, doar pentru că 
s-a întâlnit cu tine, recipientul zbuciumului tău sufletesc. Nici 
un bărbat nu vrea — când încă nu te iubește cu adevărat — să 
ştie cât de mizerabilă ori dezastruoasă ţi-a fost viața. 

Nu te-ai întâlnit acum cu el ca să-i trezești compasiunea, 
ci ca să petreci o seară plăcută şi să-l determini să te caute în 
continuare. Aminteşte-ţi Regula nr 9, care spune că la primele 
trei întâlniri trebuie să fii suavă şi fermecătoare precum o adiere 
de vară. După primele trei întâlniri, bărbaţii trebuie să-și aducă 
aminte doar de misterul tău. Şi, de obicei, prima lor impresie 
este hotărâtoare... Când lucrurile devin serioase — dacă devin — 
poţi să-i vorbeşti, în treacăt, despre copilăria ta nefericită sau 
despre temerile care te macină. Chiar şi atunci, nu fi gravă, 
spune-i totul cu simplitate şi pe scurt. Nu-ţi dramatiza trecutul. 
Nu intra în detalii complicate şi inutile. Nu deveni o povară. 

Să zicem că momentul cel mai dureros al vieții tale este eşecul 
la admiterea în facultate, deşi acum lucrezi undeva şi eşti multu- 
mită. Când te întreabă, la prima voastră întâlnire, dacă ai făcut 
vreo facultate, nu te grăbi să-i spui toată povestea — cât ai învăţat, 
cum n-ai putut atinge media de intrare pentru că nu ştiu ce 
subiect fusese prost formulat (şi în plus aşa eşti tu, fără pic de 
noroc), cum a trebuit după aceea să-ţi cauţi serviciu pentru că 
părinții tăi... etc. etc. Mulţumeșşte-te să-i spui «Nu, din păcate...» 


82 | REGULILE SEDUCȚIEI 


şi surâde-i. Peste câteva luni, când o să fie îndrăgostit nebunește 
de tine şi vei simţi că e în stare să înţeleagă prin ce-ai trecut, 
poţi să-i spui ceva de genul: «Ştii, am vrut foarte mult să fac 
facultatea cutare, dar am căzut la examen și în anul următor 
n-am mai dat. Am trecut prin momente grele, acum însă mă 
simt mulţumită cu ce am.» — După care zâmbeşte-i şi treci la 
subiecte de conversaţie mai plăcute. Dacă te iubește, o să înţe- 
leagă şi o să-ţi sară în ajutor, încurajându-te, de pildă, să mai 
dai o dată examenul sau, dimpotrivă, consolându-te că o să-ţi 
meargă mai bine cu serviciul pe care-l ai. 

Dacă ai suferit cumva o intervenţie chirurgicală serioasă şi 
eşti stânjenită de cicatricele vizibile care ti-au rămas, aşteaptă 
până când sunteţi pe punctul să faceţi dragoste: în vreme ce 
te dezbraci pe întuneric, spune-i cu simplitate, ca pe un fapt 
divers, că ai fost bolnavă. Dacă te iubeşte, o să te ia în braţe și 
o să te mângâie. Nu face din boala ta subiectul conversatiei «se- 
rioase, deschise şi sincere» a primei voastre întâlniri. Ţine minte: 
mai ales la început, nu arăta în nimic din ce spui participarea 
ta afectivă, nici nu-ți dezvălui toţi așii din mânecă. În genere, 
vei avea cu atât mai multă simpatie — din partea oricui — cu 
cât îți dramatizezi mai puţin povestea vieţii. Pretinde simpatia 
celor din jur şi n-o vei avea niciodată! 

Dacă ești incapabilă să-ţi gospodărești banii, nu-i explica 
şi lui câte datorii ai, ce risipitoare eşti şi cum ai moştenit asta 
de la taică-tău, care n-a fost în stare toată viaţa să pună un ban 
deoparte... În acest moment, s-ar putea să ai impresia că îţi cerem 
să-ţi ignori, pur şi simplu, cele mai grave probleme personale. 
Dar realitatea este că el va vedea singur, şi încă foarte repede, 
că banii sunt punctul tău slab. De ce să mai afle şi despre taică-tău 
sau despre persoanele cărora nu le-ai înapoiat datoria? Nu, singurul 
lucru pe care trebuie să-l ştie este că buna gospodărire a banilor 
nu face parte, din păcate, dintre calitățile tale. 

Nu spunem că trebuie să minţi sau să-ţi ascunzi zonele je- 
nante din viaţă, ci că nu este cazul să-l împovărezi prea curând 
cu toate micile detalii detestabile. Oare e absolut necesar să 

ştie că ultimul tău prieten te-a părăsit pentru cea mai bună 
(fostă) prietenă a ta? Nu crezi că e mai înţelept să-i spui, dacă 
întreabă, că precedenta ta legătură «pur şi simplu n-a mers»? 

Ar trebui să aibă mereu sentimentul că e îndrăgostit de femeia 
ideală, nu de o ființă mai mult sau mai puţin vătămată. Dacă 
te simți vătămată (lucru des întâlnit la femei), citește iar și iar 
Regula nr. 1. Adu-ţi aminte că eşti o făptură altfel-decât-toate-ce- 
lelalte. Nu conţinutul celor mai negre secrete ale tale contează, 
ci când şi cum i-l dezvălui. 

În momentul logodnei voastre, el trebuie să fi aflat tot ce 
e cu adevărat important despre tine, familia ta şi viaţa pe care 
ai dus-o înainte. La nivel fundamental, Regulile pledează pentru 
adevăr şi dreptate. E imoral să accepţi un inel de logodnă fără 
să-i fi dezvăluit viitorului soţ acele adevăruri despre tine însăţi 
pe care simţi nevoia să le împărtășești. Spune-i-le — cu calm 
şi fără accente tragice — dinainte. Nu-l pune în situaţia neplă- 
cută, cum fac atâtea femei, de a afla secretele jenante abia după 
ce v-aţi căsătorit: nu atunci trebuie să-i aduci la cunoştinţă că 
ai mai fost o dată măritată sau că n-ai reuşit să-ți iei bacalau- 
reatul... Nu e corect faţă de el şi nu e bine nici pentru căsătoria 
voastră, aflată sub semnul Regulilor. 


Regula nr. 20 


Fii onestă, dar misterioasă 


Bărbaţilor le place enorm misterul. Pe la începutul seco- 
lului, femeilor le era mai ușor să-şi păstreze misterul în faţa 
sexului opus. Distanţele erau mai greu de străbătut, telefonul nu 
ajunsese la îndemâna tuturor, autoritatea părinţilor era mai pu- 
ternică şi, în genere, în calea relaţiilor amoroase se ridicau 
nenumărate bariere. Pe scurt, bărbaţii vedeau abia după căsă- 
torie dormitorul fetei pe care o curtau. Azi, ei vin să te ia de-a- 
casă, îți văd lenjeria pusă la uscat în baie, îţi lasă mesaje pe 
robotul telefonic (Şi ti le pot auzi pe celelalte), te sărută pe cana- 
peaua din living... Chiar dacă o asemenea «transparență» este 
benefică pentru viitoarea căsătorie, e important ca în perioada 
când ţi se face curte să-ţi fabrici o anume aură de mister. 

ÎI căutăm pe cel căruia să-i dăruim gândurile, sentimentele 
şi, în definitiv, însăşi viaţa noastră... dar, aşa cum te sfătuiam 
în Regula nr. 19, aşteaptă până când îți spune «te iubesc» ca 
să-i dăruieșşti secretele tale cele mai intime. Când vine la tine 
acasă, nu-l lăsa să afle cine sunt celelalte persoane care îţi 
telefonează. Sigur că e posibil ca la capătul firului să nu fie 
decât una dintre prietenele tale — deprimată de felul în care evo- 
luează relaţia ei amoroasă —, dar el nu are cum să ştie asta. 

Dacă te sună o prietenă ca să te întrebe cum mai merg lu- 
crurile cu voi şi el e de faţă, nu șopti în receptor: «Chiar acum 
a venit, nu pot vorbi! O astfel de frază înseamnă că ai povestit 
despre el cunoştinţelor tale — şi, prin urmare, că este o persoană 
relativ importantă pentru tine. Chiar dacă e adevărat, el nu tre- 
buie să ştie că se află în centrul preocupărilor (şi al conversaţiilor 

tale telefonice), pentru că atunci şi-ar putea imagina că nu e cazul 
să se zbată prea mult ca să te obțină. Spune-i, aşadar, interlo- 
cutoarei tale doar «Nu putem sta acum de vorbă, te sun eu mai 
târziu». Și după ce închizi telefonul nu explica cine te-a căutat 
sau ce voia. 

Înainte ca el să vină la tine acasă, încuie cartea asta în cea 
mai sigură ascunzătoare pe care-o ai, împreună cu orice alte 
cărți de sfaturi practice aflate eventual în biblioteca ta. Lasă 
la vedere numai romanele celebre şi, în general, cărți cu tema- 
tică neutră. Ascunde în dulap orice capoade ori halate de baie 
ponosite, ca şi toate obiectele pe care nu vrei să le vadă, cum 
ar fi punga de ceai laxativ. 

Ca regulă generală, nu oferi nici o informaţie de care nu 
este absolută nevoie. Dacă ești ocupată în seara când te invită 
să ieşiţi în oraş, nu-i povesti ce intenţii ai. Spune-i doar că ești 
ocupată. Dacă vrea să vă petreceţi weekendul împreună, nu-i re- 
plica: «Vreau neapărat să merg la fratele meu, nevastă-sa a născut 
şi încă nu le-am văzut copilul.» Spune-i, pur şi simplu, «Îmi 
pare rău, dar am alt program». Mai puțin înseamnă mai mult. 
Lasă-l să se întrebe, neliniștit, ce faci. Nu trebuie să te ştie ca 
pe buzunarele lui: e mai bine şi pentru el, şi pentru tine. Este 
ceea ce alimentează intriga... Doar nu vrei ca întâlnirile cu tine 
să devină atât de simple şi de previzibile încât el să-şi piardă 
orice interes față de persoana ta. Nu uita niciodată că o să vină 
vremea când vei putea să-i spui absolut tot! 

Pe de altă parte, adeptele Regulilor nu mint. Nu-i spune unui 
amator de viaţă în aer liber că eşti nebună după excursiile pe 
munte, când de fapt tu nu poţi suferi urcușul cu rucsac în spate 
şi deteşti dormitul în cort. Și, bineînţeles, nu-i spune prietenului 
tău că-ţi plac copiii şi ţi-ai dori unul, dacă numai lui — nu fie — 
îi plac de fapt. Ascultă-ne sfatul: nu minţi! E una din marile 
legi ale universului. 


Regula nr. 21 


Pune accent pe calități — şi alte Reguli 
referitoare la anunţurile matrimoniale 


Anunţurile din rubrica «Matrimoniale» a micii publicităţi 
au devenit o modalitate relativ răspândită de a cunoaşte un băr- 
bat. Totuși, există femei care nu îndrăznesc să apeleze la ele, 
având impresia că din asemenea anunţuri emană un iz de dis- 
perare. Nu este cazul să te temi! Cunoaştem nenumărate femei 
care au dat anunţuri — sau au răspuns la anunţuri — fără să pară 
nici cuprinse de disperare, nici interesate excesiv de ofertă. De 
ce? Pentru că în ambele situații au procedat conform Regulilor. 


Cum se scrie un anunţ. Ca să nu cheltuieşti prea mult, nu-l 
face mai lung de patru-cinci rânduri. Anunţurile care nu se mai 
sfârșesc nu înseamnă doar o risipă de bani, ci şi un țipăt de 
deznădejde (altminteri, de ce ar cheltui atâta autoarea?). Con- 
secința, deloc surprinzătoare, este că ele conţin prea multe 
informaţii care nu interesează pe nimeni şi, fireşte, prea multe 
dulcegării romanţioase (sigur că-ți place mângâierea soarelui 
plăpând de primăvară — cui nu-i place?). Cei mai mulți oameni 
citesc anunţurile lungi pe sărite ori sar de-a binelea peste ele. 
Ca atare, la asemenea anunţuri nu se prea răspunde. Gândeş- 
te-te, când scrii, la marile campanii publicitare: «Gustul care du- 
rează mult, mult mai mult» sau «...grozav de aromat, la un preţ 
nepiperat». Anunţul tău trebuie să fie scurt, plin de nerv şi co- 
chetărie — o plăcere să-l citeşti. Singurele informaţii pe care 
trebuie să le dai sunt sexul, înălțimea, culoarea părului, confe- 
siunea religioasă (dacă e mai puţin obișnuită) şi profesia. Nu 
oferi date despre trecutul tău, de pildă că ești divorțată sau 

că ai rupt recent o legătură nefericită. Nu spune lucruri de ge- 
nul: «serioasă şi muncitoare» sau «sunt plinuţă, dar mă simt 
bine aşa». E posibil ca unui bărbat să nu-i pese, văzându-ţi ochii 
frumoși, că ai zece kilograme în plus, însă există riscul să nu 
răspundă unui anunţ atât de candid. 

Multe anunţuri dau greş pentru că pretind simpatia seme- 
nilor. Autorii lor vor să te «agaţe» spunându-ți că sunt ființe umane 
suferinde! De exemplu: »Văduvă cu mică infirmitate la picior 
caută suflet sensibil şi iubitor.» Cinstit, nimic de zis, însă cam 
deprimant, nu crezi? Ca să-ţi dai seama mai bine, inversează 
rolurile: ai răspunde la anunţul unui bărbat care scrie «Tânăr 
fără ocupaţie caut soţie înțelegătoare»? 

Regula este, prin urmare, ca atâta vreme cât nu spui min- 
ciuni sfruntate să nu fii nici onestă până-n pânzele albe. Pur şi 
simplu eludează: de pildă nu spune că ești «suplă» dacă ești grasă; 
fă abstracţie de greutate şi pune accentul pe ochii tăi albaştri şi 
părul lung şi blond. 

Pe urmă, nu fi timidă! Eşti perfect îndreptăţită să pretinzi 
exact genul de bărbat pe care-l dorești. Știm cazul cuiva care 
a scris explicit că vrea doar un proprietar de Mercedes. Îţi spui, 
poate, că n-ai mai văzut atâta tupeu ori că bărbaţii s-ar cuveni 
s-o ia la sănătoasa citind un astfel de anunţ, dinapoia căruia se 
profilează o ahtiată după bani. Nici vorbă de așa ceva! Persoana 
cu pricina a primit zeci de scrisori cu fotografii de bărbaţi în faţa 
Mercedesurilor lor — şi s-a căsătorit cu unul dintre ei. Altcineva 
dorea numai un bărbat poet. Zeci de persoane i-au trimis versuri. 
Bărbaţilor le place provocarea — inclusiv cea dintr-un anunț —, 
după cum le place să impresioneze femeile... Aşa că dă-le ocazia 
s-o facă! Cere exact ce vrei. Nu spune însă că vrei să te căsătoreşti. 

Când ti-au sosit destule răspunsuri, sortează-le în categorii 
de tipul «da», «nu» şi «poate». Nu exclude scrisorile neînsoţite 
de fotografii. Bărbaţii sunt adesea leneși în privinţa asta. Dacă 
îți place scrisoarea şi vocea de la telefon, acceptă o scurtă în- 
tâlnire. Fii însă prudentă în cazurile când diverse puncte-cheie 

n-au fost atinse în scrisoare: s-ar putea să ai surprize neplăcute 
când vei da ochii cu expeditorul. 


Cum se răspunde la un anunţ. Folosește o coală de hârtie 
albă, de bună calitate, format «ministerial». N-o parfuma, nu-ţi 
imprima la sfârşit, în chip de sărut, buzele rujate și nu-ţi indica 
niciodată adresa dacă nu vrei ca apartamentul să-ți fie pândit 
de cine ştie ce nebuni (vezi şi alte sfaturi privind siguranţa per- 
sonală la sfârșitul acestui capitol). Scrie, păstrând o notă de 
umor şi de cochetărie, câteva rânduri care să se rezume la 
esențial, fără explicaţii şi divagaţii inutile. Dacă anunţul cu pri- 
cina spune: «Tânăr cu trăsăturile lui Tom Cruise, având intenții 
serioase de căsătorie...», poţi să i te adresezi cu «Dragă Tom 
Cruise...» Nu trebuie să aduci însă vorba de căsătorie nici dacă 
el a făcut-o cu litere de-o şchioapă. 

Nu uita când scrii că vrei doar să te amuzi, nimic mai mult, 
vrei pur şi simplu să-ți lărgeşti cercul cunoscuţilor cu un bărbat 
simpatic. Scrisorile care vorbesc despre căsătorie, copii și dăruire 
eternă îi fac pe cei mai mulţi bărbaţi s-o ia la sănătoasa chiar 
dacă au şi ei asemenea dorinţe. Începe cu ceva lipsit de «greu- 
tate», precum: «Anunţul tău mi-a atras privirea» sau «Ţi-am 
văzut din întâmplare anunţul în ziar...» (Astfel, dai impresia 
că nu interesul, ci hazardul te-a făcut să citeşti rubrica de «Ma- 
trimoniale» din ziarul cutare. Nu e nevoie să se ştie că a-ţi căuta 
un soţ prin mica publicitate face parte din ritualul tău de week- 
end, nici că ai mai răspuns luna asta la încă vreo zece anunţuri.) 

Nu încerca să ieşi din comun cu tot dinadinsul. Nu-i trimite 
o poză lascivă sau de-a dreptul vulgară, nici un colaj cu chipul 
tău peste corpul lui Cindy Crawford. Astea sunt puştisme şi, ceea 
ce-i mai grav, denotă disperare. Modul perfect de a răspunde 
este să scrii câteva rânduri nostime fără să te gândești prea mult, 
în timp ce te uiţi la ştirile TV de seară. Sfârşeşte-ţi scrisoarea 
spunând: «Şi acum trebuie să fug la o prietenă. Pe curând!» 
Păstrează mereu un ton lipsit de gravitate. 

Fotografia este, de fapt, partea importantă. Majoritatea băr- 
baţilor se vor hotărî să-ţi telefoneze privindu-ţi poza, nu citind 
ce-ai scris. Or să te privească — și or să te placă sau nu, prin urma- 
re străduieşte-te să trimiţi o poză cumsecade. Trebuie să fie mări- 
şoară, adică nici uriașă ca un poster, nici minusculă, ca pentru 
actele de identitate. Trebuie să te reprezinte de preferinţă singură 
şi zâmbind. Nu-i trimite o poză în care-ţi strângi în braţe nepoa- 
ta de un an, nici una în bikini sau alături de o prietenă. 

Nu trebuie să te miri dacă doar o persoană-două din două- 
zeci reacționează la scrisoarea trimisă de tine în urma anun- 
ţurilor lor. Statistic, bărbaţii primesc de la femei zeci (dacă nu 
sute) de răspunsuri. Unora dintre ei le trebuie săptămâni sau chiar 
luni ca să telefoneze. Când eşti sunată, aranjează ca întâlnirea 
să fie scurtă — la o cafea, de pildă, într-un local frecventat. La 
urma urmei, nu ştii cum arată corespondentul tău şi e foarte 
probabil ca el să-și fi exagerat în anunţ farmecele masculine. 
Pe de altă parte, s-ar putea să fie într-adevăr un al doilea Tom 
Cruise. O scurtă întâlnire îți va fi suficientă ca să decizi dacă te 
interesează — ceea ce e singurul lucru important. 

Câte ceva despre precauţie: întâlnirile prin intermediul anun- 
ţurilor din mica publicitate presupun un risc de care celelalte, 
mijlocite de cunoştinţe comune, sunt ferite. Nu poţi şti dinainte 
cu cine vei avea de-a face, aşa că fii foarte prudentă! Când te 
sună ca să fixaţi întâlnirea, nu te simţi obligată să ieși cu el dacă 
îți pare ciudat, nervos sau grosolan. Dacă îţi place însă vocea 
de la telefon şi cum vorbeşte, acceptă să-l întâlneşti într-un lo- 
cal din apropierea casei tale. Sub nici un motiv nu-i da adresa 
ta, nu accepta să vină la tine acasă şi nu te urca în mașina lui. 
Dacă se arată foarte indispus că nu-l lași să te ia de acasă ori 
râde de tine, zicând că îţi imaginezi, probabil, lucruri nebunești, 
spune-i cu simplitate: «Mă tem că m-am înșelat în privinţa ta» — 
şi închide telefonul. Când însă totul ţi se pare în ordine, află-i 
neapărat numărul de telefon (sub pretextul că-ţi va trebui în 
eventualitatea unei schimbări de program). Pe urmă formează 
numărul ca să verifici că este într-adevăr al lui (închide în clipa 

când răspunde). Înainte de a te întâlni cu el, dă-i mamei tale sau 
unei prietene numărul lui de telefon, astfel încât, dacă ţi se 
întâmplă ceva, să poată fi găsit. Știm că toate precauţiile astea 
ți se par complet lipsite de romantism... Dar adeptele Regulilor 
nu se pun în primejdie. 


Regula nr. 22 


Nu locuiţi împreună, 
nici nu-ţi lăsa lucrurile la el acasă 


A locui împreună sau a nu locui împreună?... Aceasta-i 
întrebarea care te frământă? Prietenii tăi, necunoscând Regulile, 
s-ar putea să spună că da, bineînţeles, aşa trebuie să faci. Părinții 
tăi, probabil conservatori şi de modă veche, se vor pronunța 
mai mult ca sigur împotrivă. Regulile spun: «Locuiţi împreună 
doar dacă aţi stabilit data nunţii.» Cu alte cuvinte, singurul mo- 
tiv de a trăi sub acelaşi acoperiș cu cineva este viitoarea că- 
sătorie, în aşteptarea căreia n-are rost să plătiți de două ori 
întreţinerea. 

Contrar unei convingeri destul de răspândite, traiul împre- 
ună nu este o «perioadă de încercare» — astfel ca el să-şi dea 
seama ce simte cu adevărat pentru tine. Sau te iubeşte, sau nu 
te iubeşte, iar jocul de-a gătitul, spălatul și călcatul pentru el 
nu va schimba cu nimic acest lucru. Ba dimpotrivă, uneori cea 
mai bună metodă ca el să afle ce simte pentru tine este să nu 
te mai vadă deloc. Poţi fi nevoită chiar să-l părăseşti atunci când 
nu dă semne că vrea să-și exprime sentimentele. Dacă te iu- 
beşte, o să te roage să vă reluaţi legătura. Dacă n-o face, n-ai 
pierdut nimic; ai economisit doar timp şi acum ești liberă să 
porneşti o nouă relație. 

Femeile care își imaginează că interesul unui bărbat pentru 
ele va creşte după o perioadă de trai în doi învaţă adesea, în 
chip dureros, că nu e defel cazul. Bineînţeles că în clipa când 
ştiu, în fine, lecţia încrederea de sine le-a fost profund zdrunci- 
nată şi sunt cu trei-patru ani mai bătrâne... Nu cumva scenariul 
acesta îți sună cunoscut? După ce s-a întâlnit cu Victor un an 

şi jumătate, Dianei i s-a părut că a venit vremea inelului de 
logodnă. Dar Victor nu făcea nici o mişcare. Au hotărât să lo- 
cuiască împreună, să vadă «ce iese» (ideea şi expresia lui). Nici 
o schimbare. Victor pleca des în provincie, însă n-o suna nici- 
odată și, în mod evident, nu se prea gândea la ea. După aproape 
un an — și tot atâta vreme pierdută — tot n-o iubea, astfel că a 
plecat din casa ei. Diana a pus ruptura pe seama divorţului com- 
plicat al părinților lui. De fapt, ar fi trebuit să pună ea capăt relaţiei 
de vreme ce el nu-i demonstrase în nici un fel că o iubeşte. 

Dacă te mângâi cu iluzia că traiul împreună — în lipsa iu- 
birii adevărate — va avea efectul unei apropieri, află că multe 
femei ne-au mărturisit cum au fost cerute în căsătorie după 
ce au mărit, nu după ce au micşorat, distanţa faţă de partener. 
Una dintre ele, care tocmai aniversase un an de când îşi cunos- 
cuse prietenul, a plecat în vacanţă cu o colegă de şcoală; alta 
a devenit, pe neașteptate, foarte ocupată toată săptămâna și 
complet indisponibilă în weekenduri; a treia s-a gândit să se 
mute din localitate... Ei bine, află că abia atunci femeile aces- 
tea au fost cerute în căsătorie. 

Ține minte: un bărbat nu simte neapărat impulsul de a te 
cere în căsătorie când stai întinsă comod și voluptuos pe cana- 
pea, uitându-te la o casetă video, ci mai degrabă când îi e teamă 
că te pierde. În Love Story — un film pe care ar trebui să-l studiezi 
ca pe o evanghelie — Oliver o cere de nevastă pe Jenny (exem- 
plară adeptă a Regulilor!) după ce ea îi spune că are de gând 
să meargă în Franţa, cu o bursă, şi că statutul lor diferit (ea să- 
racă, el bogat) este o piedică în calea dragostei lor. Jenny nu era, 
în clipa aceea, nici recunoscătoare, nici iubitoare — era, dimpo- 
trivă, pe punctul de a rupe relaţia cu Oliver. Nu e nevoie să 
mergi atât de departe. Dar fii puțin distantă şi dificilă. Ceea ce 
nu se poate obţine este întotdeauna mai interesant. Adesea, băr- 
baţii vor mai mult un lucru tocmai pentru că nu-l pot avea ușor. 

Dacă urmezi Regulile (în special Regula nr. 13: Nu te întâlni 
cu el decât o dată sau de două ori pe săptămână), nu vei putea 
de fapt să locuiești cu el — nici intenționat, nici «din întâm- 

plare». Femeile care pretind că au ajuns să trăiască în aceeași 
casă cu un bărbat fără să fi vrut, ci «din întâmplare» — ca o 
consecinţă a lungilor weekenduri petrecute împreună — au în- 
călcat în mod evident o serie de Reguli. Stai prea mult cu el 
şi un lucru duce la altul... Mai întâi capeţi un sertar, pe urmă 
un raft întreg şi în cele din urmă tot dulapul. Înainte ca vreunul 
din voi să-şi dea seama, poșta începe să-ţi vină pe adresa lui 
şi prietenii te caută acolo la telefon... 

Astfel de lucruri, nu e nevoie s-o spunem, n-ar trebui să 
se întâmple. Dacă aplici Regulile, n-o să ai niciodată nevoie 
de un dulap pentru haine și alte obiecte personale la el acasă. 
Nu-ţi lăsa acolo, din proprie iniţiativă, periuta de dinţi şi ha- 
latul de baie. Trebuie să fii rugată de el să ţi le laşi, după cum 
tot lui trebuie să-i vină ideea să elibereze un raft pentru tine. 
Pe scurt, această «invazie spațială» nu trebuie să vină din partea 
ta. Tu eşti independentă, tu nu «te bagi», tu ai iniţiativa înche- 
ierii întâlnirii seara (sau dimineaţa). Pe deasupra, cu cât îţi cu- 
noaşte mai puţin obiceiurile cotidiene nu prea nobile — precum 
felul în care scuipi când te speli pe dinţi sau zgomotul pe care-l 
faci când sorbi, dimineaţa, prima gură de cafea — cu atât mai bine. 

Există oare vreun motiv de a locui cu un bărbat când nu aţi 
stabilit încă data nunţii? Există — şi motivul este că el vrea, în 
timp ce tu nu vrei! E îndrăgostit nebunește de tine, pe când tu 
nu eşti prea sigură pe sentimentele tale. În cazul acesta, el este 
cel care riscă, nu tu. Fii totuşi prudentă. Dacă locuiești cu el 
n-o să te mai poţi întâlni cu alţii... iar între ei s-ar putea afla 
bărbatul de care tu ești îndrăgostită nebunește. Deci n-ar fi un 
pas prea inteligent, nu-i așa? 


Regula nr. 23 


Nu te întâlni cu bărbaţi căsătoriți 


A te întâlni cu bărbaţi căsătoriți (sau, în general, nedispo- 
nibili) nu este doar o pierdere de vreme, ci şi ceva necinstit şi 
pe deasupra stupid. Atunci, de ce atâtea femei o fac? Unele cred 
că e mai bine așa decât să n-aibă pe nimeni, altele găsesc că 
tocmai lipsa de corectitudine şi pericolul unei asemenea relații 
(vezi întâlnirile în locuri secrete!) îi dau o savoare specială, 
iar cele dintr-o a treia categorie trăiesc cu iluzia că într-o bună 
zi bărbaţii cu pricina îşi vor părăsi soțiile pentru ele. 

La toate aceste femei, nivelul încrederii de sine este, pesem- 
ne, tare coborât — altminteri de ce s-ar mulțumi cu atât de puţin? 
Nu suntem defel adeptele psihoterapiei, dar credem că merită 
să plăteşti o şedinţă ca să afli de ce te pedepsești astfel. 

Când ai o relaţie cu un bărbat însurat, îți petreci viaţa, în fond, 
aşteptând să divorţeze. Amâni mereu termenul — ba după ziua 
lui, ba în primăvară, ba la toamnă. Aștepţi și stai cu sufletul la 
gură lângă telefon, sperând ca nevastă-sa să-l ducă pe ăla micu” 
la maică-sa şi el să-şi poată petrece câteva ceasuri cu tine. Și 
plângi, şi te doare că nu vă puteţi vedea de Sfântul Valentin — 
sau de Paşti, sau de Crăciun, sau de Revelion. Eşti întotdea- 
una pe locul al doilea. La început, legătura voastră pare plină 
de perspective şi sexul dintre voi e minunat. Dar până la urmă 
fii sigură că o să plângi pe umărul prietenei tale celei mai bune, 
dorind ca nevastă-sa să piară de pe faţa pământului... 

Nu-ţi putem arăta prea multă simpatie. A te întâlni cu băr- 
baţi căsătoriți este neonest şi întru totul contrar Regulilor. Nu 
trebuie să iei ce nu-ţi aparține. Pe deasupra, capeti o reputaţie 

proastă: toate femeile din jur își vor feri soţii sau prietenii 
de tine. 

Să zicem că ai cunoscut chiar zilele astea un bărbat căsă- 
torit care îţi place la nebunie: singura soluţie este să te abţii. 
Dacă are tot ce-ţi dorești la un soţ, menţine cu el o relație amicală 
ŞI... speră că o să divorţeze de la sine. Până atunci, consolează-te 
spunându-ţi că există cu siguranţă în lumea asta un bărbat ne- 
căsătorit, aidoma lui, care te așteaptă. După care treci la acțiune: 
mergi undeva să dansezi, răspunde la un anunţ matrimonial din 
ziar şi dă la rândul tău unul, cere-le prietenelor tale să-ţi aranjeze 
ceva... Ocupă-ţi cât mai mult timpul: mergi la gimnastică, vezi 
un film în oraș, ia-ti ceva suplimentar de lucru. Fă în aga fel 
încât să n-ai vreme să visezi (la el). Fii atât de ocupată încât 
să n-ai când să-ţi pui în practică visele! 

E comod să te întâlneşti cu un bărbat căsătorit pentru că 
poţi fantaza fără opreliști asupra viitoarei lui disponibilități. Dar, 
cu riscul de-a deveni obositoare, nu vom pregeta să-ţi repetăm 
că relaţia cu un bărbat însurat nu are cum să-ți aducă mult dorita 
liniște. Chiar dacă îşi părăseşte nevasta, cum poți fi sigură că 
o să se căsătorească pe urmă cu tine? 

Eşti o adeptă a Regulilor! Viaţa ta nu poate intra niciodată în 
criză din cauza unui bărbat. Pentru tine există doar două va- 
riante: bărbatul liber şi care te iubeşte sau cel «ocupat», care 
nu-ţi aparține, iar atunci nu poate fi nimic sentimental între voi. 
Nu eşti persoana disperată, care să aştepte oricât va fi nevoie 
o schimbare a situaţiei lui. Nu eşti persoana care să stea cuminte 
şi încrezătoare în viitor, în vreme ce el pleacă în concediu cu 
toată familia... Ai şi tu o viaţă de trăit! 

Să nu crezi că suntem naive. Știm bine că există pe lumea 
asta nenumărate relaţii extraconjugale şi că bărbaţii căsătoriți 
divorţează câteodată de soțiile lor pentru a se însura cu femeia 
pe care o vedeau în secret. Cunoaștem o astfel de persoană: a 
aşteptat cinci ani până când bărbatul cu pricina s-a îndurat să se 
despartă de nevastă-sa. Iar acum s-au căsătorit şi sunt foarte feri- 
ciţi... Iată o femeie neobișnuit de norocoasă. Vrei cu adevărat 
să-ţi asumi același risc? 


Regula nr. 24 


Introdu-l treptat în familia ta — şi alte Reguli 
pentru femeile cu copii 


Dacă eşti divorțată sau, fără să fi fost căsătorită, ai un copil, 
trebuie să urmezi toate Regulile, dar cu ceva în plus: ai mare 
grijă, când te întâlneşti cu un bărbat, să nu treci în revistă tot 
ce-ai avut de îndurat în prima căsătorie ori să vorbeşti prea mult 
despre progenitura ta. 

Să presupunem că l-ai întâlnit într-un loc public sau cu 
ocazia unui eveniment social oarecare. În acest caz, nu e deloc 
necesar să-i spui că ai un copil. Lasă-l să-ţi ia numărul de te- 
lefon, pe urmă aşteaptă până te sună ca să strecori ușor în con- 
versaţie acest detaliu. Nu spune pe un ton grav: «Trebuie să 
discutăm ceva!» Adu-ţi aminte că în Regula nr. 19 (Nu i te destăi- 
nui) te sfătuiam să-i povesteşti despre tine cât mai «în treacăt». 
Spune-i, pur şi simplu, pe un ton firesc: «Ceea ce se aude (la 
telefon) e muzica pe care-o ascultă băiatul meu» — sau ceva 
asemănător. 

Când te invită să ieşiţi împreună sâmbătă seara, nu-i spu- 
ne: «Ora şapte îmi convine, numai că trebuie să vorbesc cu 
bunica lui Dan ca să vină să stea cu el.» Nu-l exceda cu amă- 
nunte despre creşterea și educaţia copiilor, nu-i povesti cum fos- 
tul tău soţ ar fi trebuit să-şi viziteze băiatul chiar în după-masa 
aceea, numai că nu poţi pune nici o bază pe ce promite. Nu e 
nevoie ca bărbatul care-ţi face curte să afle că de trei luni n-ai 
mai primit nici un ban pentru copil şi că lui Dan i-ar trebui 
adidaşi noi. Mulţumește-te să spui: «Sâmbătă la şapte e perfect.» 
Deocamdată el e interesat de persoana ta, nu de familia sau 
problemele tale. 

Nu interpreta greșit acest sfat. Nu-ţi cerem să te simţi stân- 
jenită de trecutul ori de copilul tău. Nu te grăbi însă să-l im- 
plici în asemenea lucruri. La primele voastre ieşiri împreună, 
este mai potrivit să te întâlneşti cu el în holul clădirii în care 
stai sau într-un loc public, aşa că nici nu are cum să-ţi vadă 
copilul: ceea ce este atât spre binele lui, cât şi al copilului... 
N-are rost ca ultimul să știe de fiecare bărbat cu care se în- 
tâmplă să ieși o dată sau de două ori, e suficient să-i cunoască 
pe pretendențţii tăi serioşi. Lasă-l pe el să-și exprime dorința 
de a-ți cunoaşte copilul. Ba chiar încearcă să-l faci curios în 
privinţa lui. A-ţi cunoaşte copilul trebuie să reprezinte pentru 
el un eveniment plăcut şi onorant, nu unul plicticos. La fel 
ca toate celelalte lucruri pe care nu i le oferi, de la bun început, 
pe tavă, şi acesta trebuie amânat. Lasă-l să transpire (din nou? — 
da!) pentru privilegiul de a-i cunoaşte pe cei dragi ţie. 

Pe de altă parte, nu-ţi folosi calitatea de mamă — divorțată 
sau nemăritată — pentru a nu mai ieși din casă și a nu vedea 
lume. A fi părinte presupune adesea să ai de-a face cu oameni 
căsătoriţi; şi e posibil să te simți (la şedinţele cu părinţii, de 
pildă) ca a cincea roată la căruţă. Nu uita însă că în asemenea 
situaţii poţi întâlni o mulțime de taţi divorțaţi, dornici să se re- 
căsătorească. Mergi prin urmare la şedinţele cu părinţii (purtând 
pe chip un zâmbet şi îmbrăcată drăguţ!) şi poartă-te feminin 
oriunde te duci cu copilul. Nu se ştie niciodată de unde sare 
iepurele. 


Regula nr. 25 


Exersează, exersează, exersează! — sau cum 
devii perfect stăpână pe Reguli 


Cum poate stăpâni cineva la perfectie Regulile? Din păcate, 
nu există decât soluţia valabilă în cazul cântatului la pian, al 
jocului de tenis, al dactilografierii ş.a.m.d.: exerciţiu, exercițiu 
şi din nou exercițiu! 

Odată ce te-ai convins că ai nevoie de Reguli, trebuie să 
citeşti cartea asta de nenumărate ori, până când practic o ştii 
pe dinafară; după care trebuie să-i exersezi preceptele cât se 
poate de mult. Nu te aştepta s-o faci bine de la început sau 
de fiecare dată. Să nu-ţi imaginezi că noi am reușit. Am greșit, 
am suferit... şi până la urmă ne-am hotărât să aplicăm Regulile 
cu toată seriozitatea, neabătându-ne nici un pic de la litera lor. 

Nu te simţi descurajată. Exersează în continuare! Testează 
Regulile în orice moment, cu orice bărbat. Până şi cu portarii, 
hamalii sau măcelarii... Nu-i saluta tu prima, lasă-i pe ei s-o facă 
Şi, ca răspuns, mulțumeşte-te să zâmbeşti. Fără, Doamne fereşte, 
să-i ignori (pe cei de mai sus sau pe alţii), exersează tehnica de 
a răspunde în loc de a iniţia tu conversaţia. Astfel, când un bărbat 
o să-ți spună «Sunt sigur că ai fost regina neîncoronată a 
balului...» (deși la «balul» cu pricina tu nici n-ai fost invitată), 
îi vei zâmbi în chipul cel mai firesc posibil, fără să scoţi o vorbă. 
Altminteri, dacă faci parte din categoria celor obișnuite să pă- 
lăvrăgească tot timpul, s-ar putea să-i mărturisești că nu, n-ai 
fost acolo, că pe atunci aveai vreo cincisprezece kilograme în 
plus şi arătai aşa de prost că nimănui nu îi trecea prin cap să 
te scoată în lume. 

Dacă vrea să se însoare cu tine, ai să-i povestești până la 
urmă, n-avea grijă, absolut tot despre perioada neagră a vieţii 
tale — şi, dată fiind intenţia lui, probabil n-o să mai conteze. 
Majoritatea femeilor regretă însă enorm că şi-au livrat de la 
primele întâlniri gândurile şi sentimentele cele mai intime. 
Vei avea mai puţin de regretat dacă înveţi să fii, pe cât posi- 
bil, tăcută şi misterioasă. Recitește Regulile nr. 19 şi nr. 20. 

Când simţi impulsul incoercibil de a-l suna, telefonează-i 
unei prietene, unei rude, robotului care dă ora exactă... scoa- 
te-ți câinele la plimbare, răspunde unui anunţ publicitar matri- 
monial, în sfârșit, fă orice până când impulsul trece (şi va trece 
cu siguranță). Sună-ţi o prietenă care tocmai a încălcat Regu- 
lile, ca să-ţi aduci aminte ce dureros e să alergi tu după un 
bărbat. lar dacă trebuie să vorbeşti neapărat cu cineva de sex 
masculin, mai bine sună-l pe fostul tău iubit (în ipoteza că 
ați rămas prieteni) decât pe actualul erou al visurilor tale. Ve- 
chea relaţie s-a terminat şi nu mai poţi strica nimic, pe când 
noul tău amor s-ar putea să-şi piardă orice interes pentru tine 
dacă începi să-l «vânezi». 

Îți dăm totuși o veste bună: cu cât exersezi mai mult, cu atât 
Regulile devin mai ușoare. Dacă ţi se pare chinuitor, adu-ţi 
aminte că nici una dintre noi nu le aplică perfect. Încearcă să 
le aplici însă cât poti tu de bine. Să încheiem după doar zece 
minute o convorbire telefonică ni se părea la început nu numai 
o cruzime, ci şi un lucru imposibil de realizat. Însă cu cât am 
folosit mai mult cronometrul, cu atât ni s-a părut mai firească 
fraza: «Mi-a făcut mare plăcere să vorbim, dar acum trebuie 
să fug!» 

Nu e nevoie să ai un coeficient de inteligenţă prea ridicat 
pentru a aplica Regulile, ci doar un pic de voinţă. Adevărul este 
că femeile cu mai multă instrucţie — intelectualele — au cele mai 
mari dificultăţi în aplicarea Regulilor, iar asta pentru că înclină 
să se creadă mai presus de așa ceva. Își spun că, de vreme ce 
sunt absolvente de facultate, n-or să se preteze la un asemenea 
joc. Sau că, de vreme ce fac parte din conducerea unei instituţii, 

sunt îndreptăţite să se arate bărbaţilor exact aşa cum sunt — cu 
nevoile şi părerile lor; aşa că refuză să fie evazive şi să zâm- 
bească din moment ce nu asta au chef să facă. 

Dacă îți închipui că eşti prea inteligentă ca să aplici Regulile, 
întreabă-te: «De ce nu m-am căsătorit?» Nu cumva pentru că 
nu procedezi bine? Nu cumva pentru că nu ştii cum trebuie 
procedat? 

Chiar dacă pe moment nu tânjeşti după căsătorie, cândva 
s-ar putea să te răzgândești. Fiecare dintre noi am întâlnit femei 
care pe la douăzeci şi ceva de ani erau absolut sigure că nu-şi 
doresc nici copii, nici un cămin al lor. Cunoașteţi genul de fete 
interesate, cum susțin ele, numai de carieră, un cerc de prieteni 
şi o relaţie amoroasă acceptabilă... Astfel că nu-și bat capul, 
când întâlnesc un bărbat, cu jocul «de a te lăsa greu». Îi tra- 
tează pe bărbaţi întocmai ca pe femei — prieteneşte. Și iată că 
într-o bună zi cunosc pe cineva care le taie respirația: brusc, 
nu numai că-l vor pe el, ci şi să-i poarte copiii... Dar femeile 
de acest tip fie nu ştiu nimic despre Reguli, fie nu le-au urmat 
niciodată, astfel că sunt complet dezarmate. lată de ce trebuie 
să aplici încontinuu Regulile: oricât de incredibil ţi se pare, va 
veni vremea când o să vrei, mai mult decât orice pe lume, să te 
căsătorești. 

Şi mai există un motiv. Aplicând Regulile, îi împiedicăm pe 
cei din jur — bărbaţi sau femei, şefi sau rude — să ne rănească. 
Aflăm cine ţine la noi cu adevărat. Adevărul acesta poate fi pe 
moment dureros, dar este preferabil să-l ştim și să-i îndepărtăm 
pe cei în cauză decât să continuăm relaţii fără nici o şansă de 
succes. Să presupunem, de pildă, că îi sugerezi unui bărbat să 
ieşiţi undeva în oraș. Fie că refuză, fie că acceptă doar din po- 
liteţe pentru ca apoi să nu te mai caute niciodată, asta te face 
să suferi. Dar n-ai fi suferit dacă nu aveai o astfel de inițiativă. 
Dintre voi doi, tu ești de vină... Sau, să zicem, vecinul tău de 
apartament trece pe la tine doar când i s-a terminat pâinea ori 
se plictiseşte. Nu-i trece prin minte să te invite la un film, așa 

că faci tu primul pas. Se scuză că n-are timp... şi tu suferi. Dar 
vina este, din nou, numai a ta. 

Dacă un bărbat nu-ţi propune să ieşiţi împreună înseamnă, 
pur şi simplu, că nu-l interesezi. Vezi-ţi de treabă şi fii încre- 
zătoare: o să întâlneşti alți bărbaţi care te vor plăcea şi vor dori 
să-ți stea alături. S-ar putea să te simţi o vreme însingurată și 
tristă, dar e mai bine așa decât să fii respinsă. 

Regulile îşi arată utilitatea în multe împrejurări ale vieții. 
Dacă, de pildă, afecțiunea pe care o ai pentru sora ta este mai 
mare decât a ei pentru tine, nu o suna în fiecare zi. Mulţu- 
mește-te să-i returnezi apelurile. Renunţă să «clarifici o dată 
pentru totdeauna lucrurile» sau să-ţi analizezi sentimentele din 
copilărie. Aranjează-ţi doar viaţa în așa fel încât relaţia cu ea 
să nu mai fie principala ta grijă. Fii ocupată şi — când, în sfârşit, 
te caută ea — poartă-te drăguţ. Nimănui nu îi place să stea de 
vorbă cu cineva furios sau deprimat. 

În clipa asta s-ar putea să-ţi spui: «Dar fără X n-am să mai 
am pe nimeni cu care să merg la discotecă ori măcar să stau 
de vorbă...» Ba poţi foarte bine să mergi și singură la discotecă! 
Mai mult, e cazul s-o înlături pe persoana X, făcând loc unor 
prieteni de calitate mai bună. Nu trebuie decât să aplici Regulile. 
Nu te gândi la efectele pe termen scurt. Fii sigură că vei găsi 
modalități de a umple golul. Ştim din experienţă că ori de câte 
ori renunţi la o relaţie, găsești curând alta mai bună. 

Problema este că iubind pe cineva mai mult decât te iubeşte 
el, ajungi inevitabil la suferință. Modul de a gândi şi de a acţiona 
al Regulilor te păzeşte de dureri inutile. Cu cât te vei strădui 
să cucerești iubirea şi atenția cuiva, cu atât o să te simţi mai 
frustrată şi mai nefericită: este o lege etern valabilă. Aplicând 
Regulile, evităm zbuciumul; acceptăm că există pe lume şi oa- 
meni care nu ne vor... şi trecem mai departe. Nu forțăm pe nimeni 
să ne iubească. 

Dar mai întâi a trebuit să ne redefinim noţiunea de «relaţie 
satisfăcătoare». O relaţie satisfăcătoare este cea care rezistă în 
timp şi e reciprocă, nu durează puţin, chinuindu-te! 

Indiferent că este vorba sau nu despre căsătorie, când aplicăm 
Regulile ne delimităm în fond de ceilalţi. Suntem uneori atât de 
prietenoase cu subalternii sau cu femeia care ne face curat, încât 
aceştia profită de slăbiciunea noastră şi nu-și mai fac treaba; 
putem fi prietenoase, dar continuând să conducem. Acceptăm 
invitaţia de ultim moment a unui bărbat sau ne lăsăm interlo- 
cutorul să încheie el convorbirea telefonică, după care ne mi- 
răm că am rămas cu un gust amar... Ne străduim prea mult să 
plăcem colegilor la serviciu, iar ei ne intuiesc motivele şi ne 
consideră o pacoste... 

Regulile sunt utile până şi la serviciu. Dacă şeful te ignoră 
sau nu te place prea tare, nu încerca să-i intri în graţii spunându-i 
verzi şi uscate, interesându-te ce hobby-uri are sau oferindu-i 
prăjiturele de casă. Dacă şeful nu-ți adresează cuvinte amabile 
înseamnă că nu vrea s-o facă. Nu încerca să i te bagi sub piele 
cu de-a sila — concentrează-te asupra muncii tale şi atât. 

Cel care-și vâră nasul peste tot nu poate fi simpatic nimănui, 
aşa că vezi-ţi de ale tale. Îndeplineşte-ţi sarcinile bine şi fără 
tam-tam. Nu-i spune şefului câtă treabă faci tu. Nu sta peste 
program ca să impresionezi lumea. Nu apărea cu chipul răvăşit 
şi părul nepieptănat pentru că ai venit foarte devreme dimineaţa 
sau ai plecat târziu cu o zi înainte. Adevărul este că atât şefilor, 
cât și colegilor le fac o mai bună impresie oamenii bine organizați, 
care îşi termină treburile în timpul orelor de serviciu și nu-și 
neglijează viaţa socială. Îmbracă-te când mergi la birou de parcă 
ai avea o întâlnire imediat după ce termini programul. 

Să sperăm că, văzând în Reguli mai degrabă un manual de 
reușită în viață decât un cod de norme ducând la căsătorie, le 
vei aplica tot timpul. O să ai astfel suficient exerciţiu când vei 
da ochii cu bărbatul visurilor tale. 


Regula nr. 26 


Chiar logodită sau căsătorită, tot ai nevoie de 
Reguli 


În mod ideal, Regulile trebuie aplicate din momentul în care 
faci cunoștință cu un bărbat până când el îţi spune «te iubesc» 
şi te cere în căsătorie. Dacă n-ai avut însă șansa să le înveţi 
înainte de a citi aceste pagini, te sfătuim să apelezi chiar acum 
la tot ce ai mai bun în tine: căci este de o mie de ori preferabil 
să aplici Regulile mai târziu decât niciodată. 

Pe de altă parte, dacă până acum n-ai avut habar de Reguli, 
să nu-ţi închipui că o să poţi şterge cu buretele genul de relație 
pe care l-ai stabilit cu logodnicul sau soţul tău încă de pe când 
îți făcea curte. Dacă, să zicem, tu ai fost inițiatoarea relaţiei, 
tu obişnuiai să-i telefonezi, să-i propui întâlnirile ş.a.m.d. — pe 
scurt, tu erai motorul legăturii voastre —, atunci el se va aştep- 
ta să faci asta mereu. Nu s-a frământat deloc întrebându-se dacă 
o să te căsătoreşti sau nu cu el, a ştiut că-i aparții (căci i-ai spus-o 
cu fiecare vorbă şi gest al tău), așa că reprezinţi pentru el ceva 
sigur şi de la sine înţeles. Și se prea poate ca tot tu să fii şi 
astăzi motorul: inițiatoarea sexului ori a momentelor de roman- 
tism, cea care-l întreabă mereu «ce simţi tu pentru mine?», cea 
care speră să i se dedice mai mult timp decât slujbei sau prie- 
tenilor. După cum e posibil să te întrebi câteodată dacă nu are 
cumva altă legătură... 

Cum n-ai aplicat Regulile de la începutul relaţiei voastre, e 
posibil ca soţul tău să te ignore, să-ţi vorbească grosolan ori să 
se poarte rău cu tine. Iar tu îți poţi imagina că o face din proastă 
creştere sau pentru că a fost marcat de cine ştie ce eveniment 
cândva, demult. Noi credem însă că alta e cauza: neaplicând 

Regulile, nu l-ai pus niciodată în situația de-a te trata ca pe 
femeia visurilor lui. Bărbatului ce se arată indiferent sau ne- 
glijent faţă de soţia care l-a «vânat» nici nu i-ar trece prin minte 
să se poarte așa cu o adeptă a Regulilor! 

Într-o relaţie «după Reguli» nu poţi fi înşelată cu altă femeie. 
Tu fiind aceea care «se lasă greu», iar el zbătându-se cu disperare 
să te obțină, vei fi considerată femeia cea mai frumoasă şi mi- 
nunată din lume, chiar dacă eşti departe de așa ceva. Te va trata 
ca pe o bijuterie de preţ... 

Nu dispera totuşi. Începe să aplici Regulile chiar acum — şi cât 
poţi tu de bine. Nu e exclus ca el să remarce că te-ai schimbat 
şi să te vrea mai mult. lată cinci sfaturi utile: 

1. Nu-l mai suna atât de des la serviciu, iar când îl suni fii 
concisă şi practică («La ce oră e filmul?»). Nu-i telefona 
ca să-i spui «Mi-e dor de tine... vreau să facem dragoste 
diseară...» EI ar trebui să te sune ca să-şi exprime pa- 
siunea, nu tu pe el. 

2. Nu avea tu inițiativa sexului — chiar dacă vrei cu disperare 
să faceţi dragoste. În dormitor, lasă-l pe el să fie bărbatul 
(agresorul). Dacă vei avea mereu iniţiativa, o să-l castrezi. 
Poartă-te ca o adeptă a Regulilor la prima întâlnire. Fii 
sfioasă. Când el încearcă să te sărute ori să te muşte uşor 
de gât, prefă-te că nu vrei. Asta o să-l transforme într-o 
adevărată bestie... 

3. Îmbracă-te mai bine — şi mai sexy. Nici unui bărbat nu-i 
place să găsească, venind acasă, o femeie purtând un tre- 
ning inform sau bine cunoscutul capod decolorat. De ce 
n-ai pune (în casă, da!) nişte jeanși mulati, o fustă mini ori 
o bluză foarte colorată, cu decolteu adânc în V? Pune-ţi 
puţin fard și parfum. Spală-te pe cap. Închipuiește-ți că 
al o întâlnire cu el! 

4. Poartă-te ca un om liber. Fii întotdeauna pe punctul de 
a pleca sau a sosi. Nu vegeta într-un fotoliu, aşteptându-l 
să vină acasă. Nu-l plictisi cu amănuntele vieţii de zi cu 
zi, cu suferinţele şi durerile tale. Aranjează-ţi cât mai 

multe programe cu prietenii, cu copiii tăi, cu vecinii. Du-te 
la cinema, du-te în oraş, du-te la piață. Du-te oriunde — 
numai mișcă-te! Asta îl va face să alerge cu disperare după 
tine ca să-ţi fure măcar un minut din timpul tău prețios. 
Nefiind mai niciodată disponibilă, o să vrea să te prindă 
măcar într-un colţ al bucătăriei, să te imobilizeze în bra- 
tele lui şi să-ţi smulgă un sărut. Va simţi că înnebunește 
văzându-te vorbind la telefon când el e acasă (pentru că 
o să vrea să-i aparții, toată, doar lui). Așa stau lucrurile 
când aplici Regulile... El o să simtă că nu obţine niciodată 
destul din tine, aşa că va începe să te sune de la serviciu, 
propunându-ți să ieşiţi undeva seara, numai voi doi — sau 
să faceţi, în weekend, o escapadă «ca-n vremurile bune». 
Or, asta îţi şi doreşti. Bărbaţii adoră femeile independente 
pentru că ele... îi lasă în pace. Adoră să alerge după femei 
cu preocupări proprii. Este ceva care-i excită la fel de tare 
ca o atingere intimă sau ca o fugă de-acasă! 

. Găseşte-ţi un hobby. Majoritatea bărbaţilor sunt fericiţi 
să zacă duminicile după-masa într-un fotoliu comod, bând 
bere ori şpriţ şi privind la televizor un meci de fotbal. Alţii 
îşi aduc de lucru acasă şi stau până seara târziu cu nasul 
în hârtii sau cu ochii în computer. Femeile, pe de altă parte, 
înclină să se simtă fără rost când prietenii sau soţii lor nu 
le implică în ce fac ori nu le dau, măcar, puţină atenţie. 
Dar nu care cumva să-l baţi la cap să renunţe la hobby-uri, 
la prieteni, la activitatea profesională doar fiindcă tu te 
plictisești! Ca să ţi se dea mai multă atenţie, trebuie să 
devii mai ocupată decât el. Fixează-le copiilor tăi «în- 
tâlniri de joacă», dă o fugă până la vecina cu care tocmai 
te-ai împrietenit, du-te cel puţin o dată pe săptămână să 
faci gimnastică. Toate astea te vor menţine nu numai 
ocupată, ci şi «în formă», aşa că-l vei atrage cu atât mai 
mult. S-ar putea să se întrebe dacă nu cumva îţi privesc 
şi alți bărbaţi trupul strâns în costumul lycra de gimnastică 
— lucru benefic pentru relația voastră, căci e posibil să 

stingă astfel televizorul sau computerul ca să se ocupe 
de tine. Orice activitate e bună: o slujbă suplimentară, 
lectura pasionată a unei cărți, o formă oarecare de sport... 
Secretul este să te menţii independentă şi ocupată. Aşa 
n-ai să te agăţi de el, plângându-te că nu-ți dă destulă 
atenţie! 


Din păcate, a aplica Regulile înseamnă uneori să te comporti 
în continuare, deși eşti măritată şi ai copii, ca o celibatară. 
Mulţumeșşte cerului că totuşi nu eşti! 


Regula nr. 27 


Aplică Regulile chiar dacă prietenele și părinții 
te cred nebună 


Ții minte reacția ta când ai auzit prima oară de Reguli (sau 
când ai citit primele pagini ale acestei cărţi)? Ţi-ai zis, bine- 
înțeles, că ideea e fie dementă, fie necinstită ori măcar exagerată. 
«De ce atâta lipsă de naturalete în iubire? De ce n-aş putea să 
propun eu unui bărbat să ne întâlnim? La urma urmei, ne apro- 
piem de secolul douăzeci şi unu...» Dar cum stilul tău n-a dat 
rezultate, ai devenit destul de repede receptivă. Ceva, în stră- 
fundurile sufletului tău, îți spunea că există șansa ca Regulile 
să reprezinte soluţia mult visată. 

Ei bine, nu te mira dacă noua ta filozofie de viaţă n-are 
asentimentul celor din jur. Nu fi surprinsă dacă lumea crede 
că ai luat-o razna ori dacă-ţi pune în discuţie orice gest, făcut 
sau nefăcut. Când bărbatul cu care te întâlneşti telefonează şi, 
negăsindu-te, îţi lasă un mesaj la mama ta, să nu te miri dacă 
ea se năpustește asupră-ţi, bătându-te la cap să-l suni imediat. 
În loc să-i zici: Nu-l pot chema eu fiindcă aplic Regulile», spune-i 
«Sigur că da, dar mai întâi să mă spăl pe cap». Secretul este să 
amâni orice activitate contrară Regulilor. 

Maică-ta doar o să te sâcâie, dar prietenele tale or să-ţi 
transforme, probabil, viaţa într-un iad, ceea ce se poate datora 
faptului că ele nu aplică Regulile. Nu fi surprinsă dacă te declară 
«de modă veche» sau «retrogradă». S-ar putea să-ți spună lucruri 
de genul: «Căsătoria, să ştii, nu-i o soluție. Nici un bărbat n-o 
să-ți rezolve problemele. Înainte de-a exista un «noi» trebuie 
să existe un «eu». Nu de Reguli ai tu nevoie... Ai nevoie de-o 
analiză serioasă care să te lămurească de ce vrei aşa mult să te 


108 / REGULILE SEDUCȚIEI 


măriți.» Nu le răspunde: «Mor dacă nu mă mărit!» şi nici «Femeia 
trebuie să-şi caute perechea, aşa-i de când e lumea lume!» Mulţu- 
meşte-te să zâmbeşti şi schimbă subiectul. 

E posibil ca prietenele tale să-ţi spună că Regulile sunt ne- 
cinstite, că trebuie să te arăţi bărbaţilor exact cum eşti, că e o 
gravă impoliteţe să nu-i suni ori să nu le returnezi apelurile. Cu 
excepţia cazului în care vor, la rândul lor, să le urmeze, nu te 
certa cu ele şi nu le explica de ce procedezi aşa și nu altfel. Aplică 
pur şi simplu, liniştită, Regulile, lăsând rezultatele să vorbească 
de la sine. Adevărul este că prietenele tale — ca şi alte femei — 
s-ar putea să nu se dea în vânt după căsătorie şi copii. Poate că 
sunt perfect mulțumite cu ce au — carieră, diverse hobby-uri — 
şi nu aspiră la mai mult. Tu, pe de altă parte, nu-ţi poți imagina 
viaţa fără un soţ. Te înțelegem perfect: te-am învăţat până acum 
Regulile tocmai ca să nu-ţi scape din mână bărbatul potrivit! 

Te sfătuim să-ți găsești sprijinul în femeile care gândesc 
ca tine, adică au încredere în Reguli şi vor să se căsătorească. 
Telefonează-le lor când vrei să-l suni pe el! Şi nu te osteni 
să-ţi întrebi cunoştinţele de sex masculin dacă le place să fie 
«vânaţi» de femei. S-ar putea să gândească altceva decât spun. 
Or să-ţi spună, foarte probabil, că se simt măguliţi când îi sună 
o femeie şi îi invită în oraș. Ce n-or să-ţi spună e că nu se vor 
însura niciodată cu genul acesta de femei, nici nu le vor vedea 
cu regularitate. 

Nu trage concluzii pripite din părerile celor din jur (even- 
tual ale cuplurilor căsătorite). S-ar putea ca prietenii sau rudele 
să ţi se laude: «N-am aplicat Regulile şi uite că m-am căsătorit! 
Vor găsi nod în papură fiecărei Reguli: cineva o să-ţi spună că 
la a doua întâlnire ea a făcut invitaţia, altcineva o să te asigure 
că la a treia întâlnire ea a achitat nota de plată... Nu te certa cu 
astfel de persoane. Nu le spune că aplici Regulile pentru că nimic 
altceva n-a avut efect. Zâmbeşte doar — şi spune: «Nu e nimic 
serios, sunt curioasă ce-o să se-ntâmple...», pe urmă schimbă 
vorba. Nu renunţa la aplicarea Regulilor doar pentru că prie- 
tenele tale căsătorite susţin că ele nu le-au folosit. De unde știi 

cum € căsătoria lor? De unde ştii că — ea fiind cea care l-a 
«vânat» — el nu o neglijează ori nu-și petrece mai tot timpul la 
birou? Ceea ce vrei e o căsătorie după Reguli, nu o căsătorie 
oarecare. 

Dacă nu poţi găsi nici o femeie care, gândind la fel ca tine, 
să te susțină în aplicarea Regulilor, atunci nu-ţi mai rămâne decât 
să recitești mereu cartea de față, s-o porți cu tine în geantă (ca 
să îţi fie la îndemână peste tot) şi să exersezi ce citeşti oricând 
ai ocazia. Îţi garantăm că aplicând Regulile vei fi atât de ocupată 
să te întâlneşti cu viitorul tău soţ, încât n-o să mai ai timp să te 
gândești la ce fac alții, nici la ceea ce cred ceilalți că faci tu. 


Regula nr. 28 


Fii perspicace — și alte Reguli pentru fetele de 
liceu 


Ții minte cântecul lui Janis lan — Z learned the rules at 
seventeen / That love was meant for beauty queens («Am învăţat 
regulile în anii tinereţii / Iubirea e sortită reginelor frumuseţii»)? 
Ei bine, adevărul este că anii de liceu pot fi teribil de duri dacă 
nu ţi se-ntâmplă să arăţi ca Brooke Shields. Acneea, neputința 
de a intra în «gaşca numărul unu» a liceului... ca să nu mai 
vorbim de faptul că la petreceri trebuie să mergi în grup ca să 
nu se vadă că n-ai încă un prieten. Firește că Regulile care ur- 
mează, scrise pentru fetele de liceu, n-or să-ţi aducă pe tavă 
prietenul visat, dar îţi vor pune în valoare tot ce ai mai bun, fă- 
cându-te mai seducătoare în ochii sexului opus. 


1. Dacă ai într-adevăr un ten acneic, mergi neapărat la der- 
matolog. Renunţă la felurile de mâncare grase — pizza, 
cartofi prăjiți, maioneză — care dau obrazului tău un aspect 
unsuros. Mănâncă fructe şi verdeţuri şi bea zilnic șase-opt 
pahare cu apă minerală. E de la sine înţeles că nu trebuie 
să-ți petreci sâmbetele seara zăcând pe canapea, în faţa 
televizorului. Distrează-te, organizează-ţi viaţa! Fii încre- 
dințată, începând chiar din clipa asta, că eşti o făptură alt- 
fel-decât-toate-celelalte (vezi Regula nr. 1). 

2. Cheltuiește-ţi banii de buzunar pe manichiură, cosmetice 
Şi, dacă se poate, câteva lucruri drăguţe de îmbrăcat. Far- 
dează-te, dar nu exagerat: atâta cât să devii mai drăguță, 
rămânând proaspătă. 

3. Dacă ţi-a căzut cu tronc un băiat — prietenul fratelui tău 
mai mare, să zicem — nu te purta cu el «băieţeştey». Nu-ţi 
pune pe cap o șapcă, urmărind așa, împreună cu toată gaşca, 
cine ştie ce meci. Când apare el, nu-i vorbi tu prima. Fii 
rezervată şi puţin misterioasă. Lasă-l pe el să te bage în 
seamă. 

4. leşi mereu, fii în contact cu lumea, nu între patru pereți, 
plângându-ţi soarta. Du-te la ştrand, la cinema, la petreceri, 
nu sta acasă singură, contabilizându-ţi defectele şi con- 
solându-te cu cazuri asemănătoare din literatură. lar când 
mergi la ștrand, la petreceri, la discotecă, nu te uita dis- 
perată în jur după un băiat care să intre în vorbă cu tine 
ori să te invite la dans. Nu mesteca gumă şi nu chicoti. 
Mergi dreaptă de parcă ai duce în echilibru pe cap o greu- 
tate, priveşte numai înainte şi emană în jur siguranţă de 
sine, chiar dacă în realitate te simţi însingurată şi plictisită 
de moarte. 

5. Dacă ai decis să te culci cu el, aşteaptă până când relaţia 
voastră se stabilizează. Foloseşte un mijloc contraceptiv, 
de preferință prezervativul: doar n-ai intenţia să te alegi 
cu o sarcină sau cu vreo boală... Comportamentele ires- 
ponsabile ori dictate de impulsuri necugetate nu sunt con- 
forme cu Regulile. În anii acestui sfârşit de secol este chiar 
mai interesant — şi mai sigur — să nu te grăbeşti cu sexul, 
să-l amâni pentru momentul când vei căpăta un plus de 
maturitate. 

6. ...Şi e la fel de interesant şi înţelept să nu te apuci de 
fumat, de băut sau de droguri, chiar dacă un băiat nespus 
de sexy te îndeamnă s-o faci «măcar o dată». Ştii foarte 
bine cât de nesănătoase sunt țigările. Drogurile şi alcoolul 
îți alterează, în plus, judecata şi bunul-simţ, produc de- 
pendență şi te pot determina să faci lucruri pe care în rea- 
litate le respingi (cum ar fi să te culci cu el de la prima 
voastră întâlnire). Să aplici întocmai Regulile înseamnă 
să fii mereu cu un pas înainte. Drogurile şi băutura îţi 

afectează luciditatea şi discernământul, ceea ce contra- 
vine întru totul Regulilor. 


. Anii de liceu sunt perioada ideală să te apuci de un sport, 


precum jogging, gimnastică aerobică, înot sau tenis. E bine 
s-o faci nu numai pentru frumuseţea și sănătatea trupului, 
dar şi pentru relaţiile tale sociale. Sălile şi terenurile de 
sport sunt locuri de intensă viaţă socială, unde poți întâlni 
băieţi bine făcuţi, de vârsta ta. Şi la fel ştrandurile, dacă pre- 
feri să înoți şi să te bronzezi. Pe deasupra, un hobby sănătos 
îți oferă o ocupaţie plăcută în timpul vacanței de vară. 


. Manifestă-ţi siguranța de sine, chiar dacă n-o ai în rea- 


litate. Observă ce tip de îmbrăcăminte, de pantofi, de genţi, 
podoabe şi coafuri poartă cele câteva fete din liceu care 
polarizează atenţia tuturor. Nu încerca să fii nici prea ori- 
ginală, nici prea calculată în privinţa asta: o să sfârşeşti 
prin a te simţi penibil, așa că nu merită să inovezi. Ca 
să-ți faci o idee despre ce este la modă și ce nu, răsfoiește 
câteva reviste pentru tineri — există destule în momentul 
de faţă. Nu-ţi asculta intelectul șoptindu-ţi că treburile 
astea sunt superficiale şi mai prejos de tine (folosește-ţi 
intelectul în domeniul la care se pricepe, adică la exa- 
mene și în alegerea viitoarei tale profesiuni). Nu-ţi plac 
băieţii care poartă cercel şi bocanci militari când asta 
e la modă? Ei bine, Jor le plac fetele care arată ca în 
clipurile de la MTV şi în pozele din Popcorn. 

. Dacă băiatul care-ţi place nu-ți dă atenţie, nu te ţine tu 
după el şi nici nu trece în extrema cealaltă, închizându-te 
în casă. leşi cu oricine te invită, chiar dacă-ţi place mai 
puţin, sau ieşi în gaşcă. Nu mai aștepta, fii o adeptă a 
Regulilor începând de astăzi! 

Dacă te numeri printre fetele norocoase şi ai un prie- 
ten în timpul liceului, lasă-l pe el să-şi facă probleme 
privind viitorul vostru. Alege-ţi facultatea sau meseria 
potrivită pentru tine, nu pe cea aleasă de el. (Cine ştie? 
S-ar putea ca tu să-l urmezi și în privinţa asta, iar el să-ţi 
răsplătească fidelitatea părăsindu-te pentru prima colegă 

mai răsărită!) Vezi-ţi de drumul propriu: optează pentru 
cariera care îţi convine ție. Dacă facultatea ta se află în 
altă localitate, lasă-l pe el să vină în vizită, să te sune 
şi să-ţi scrie. Exceptând cazul în care sunteţi logodiţi, 
acceptă și invitaţiile altor băieţi. Nu-ţi petrece tot timpul 
liber cu prietenul tău din liceu, cum fac unele fete, în- 
chipuindu-şi că fidelitatea absolută e cea mai mare ca- 
litate. Dacă îţi este dat să te căsătoreşti cu amorul tău din 
liceu, asta se va întâmpla indiferent câți kilometri se află 
între voi şi indiferent câţi bărbaţi ai cunoscut după ce 
ai terminat şcoala. 


Regula nr. 29 


Nu te pune în pericol — și alte Reguli pentru 
primii ani de facultate 


Dacă tocmai te pregătești să mergi la facultate sau la altă 
instituţie de învățământ postliceal, vrem să te scutim de cel puţin 
doi ani de bătaie de cap. lată şapte greșeli pe care e cazul să nu 
le mai faci de vreme ce Regulile au devenit o etapă obligatorie 
din educaţia ta: 


1. Nu-i învăţa pe de rost orarul, pândindu-l peste tot cu spe- 
ranta că până la urmă o să te remarce... Să alergi pe scările 
şi culoarele facultăţii este un foarte bun exerciţiu fizic, 
dar nu servește altminteri la nimic. Fie te remarcă singur, 
fie îți iei gândul de la el. 

2. Nu întârzia prin cantina unde mănâncă sau pe la bufetul 
din facultate, în ideea că nu se poate să nu-l zăreşti pe 
acolo la un moment dat, între opt dimineaţa şi opt seara. 
Ciudatele tale obiceiuri or să-ţi atragă, cel mult, zefle- 
meaua colegilor. Și de fapt chiar vrei să-ţi petreci anii 
studenţiei privind ţintă o uşă şi întrebându-te când va 
binevoi el să apară? 

3. Nu-ţi pune prietena cea mai bună să afle de la prietenul 
lui cel mai bun dacă el a băgat de seamă că exiști şi ce 
părere are despre tine. Nu te împrieteni cu vecina lui, nu 
te chinui să intri în cercul lui de prieteni, nu te oferi să faci 
servicii oricui îl cunoaște... Totul e pură pierdere de vreme. 
Nimeni — nici vecina, nici prietenul lui cel mai bun — nu-l 
poate face să te placă şi să se îndrăgostească de tine. 

4. Nu te chinui să afli ce CD-uri sau casete îi plac, ca apoi 
să arborezi un tricou imprimat cu numele formaţiei lui 
preferate de rock. (E ciudat cum în imaginarul feminin 
persistă ideea că bărbaţii sunt atrași de femei îmbrăcate 
în stil masculin — adică sportiv, ba chiar viril. Adevărul 
este că bărbaţii ajung întotdeauna în braţele femeilor care 
obişnuiesc să poarte jeanşi nostimi și bluze la modă.) Re- 
gulile spun să nu imiţi felul de a se îmbrăca al bărbaţilor, 
ci pur şi simplu să-i atragi. 

5. Nu deveni un lider de galerie ori un fan al fotbalului nu- 
mai pentru că joacă și el sau e înnebunit după meciuri. 
Același lucru este valabil în cazul fumatului şi al băuturii: 
nu e nevoie să-ți dovedeșşti fidelitatea adoptându-i vici- 
ile! Știm nenumărate femei care s-au mulțumit să-şi moaie 
buzele în apă minerală pe când se întâlneau cu bărbaţi care 
fumau şi beau alcool, ceea ce nu le-a împiedicat să fie 
cerute în căsătorie. În ce priveşte deprinderile, fii tu însăţi. 

6. Nu te oferi să-l ajuţi — să-i baţi ceva la mașină, să-i explici 
câte un curs dificil la care el a lipsit — în speranţa că până 
la urmă o să devină prietenul tău. Sau îl atragi prin tine 
însăţi, sau nu e nimic de făcut. 

7. Nu ignora prosteşte măsurile de siguranţă! Violul se poate 
petrece şi între colegi de facultate. Ia-ţi toate precauţiile. 
Dacă nu-l cunoşti bine, nu accepta să mergi în camera 
lui de la cămin ori la el acasă, chiar dacă aţi hotărât să în- 
vățaţi împreună în sesiune. Spune întotdeauna cuiva unde 
mergi, ca să poţi fi, la nevoie, reperată. Adeptele Regulilor 
nu-și asumă riscuri. Să nu-ţi închipui că riscul violului 
e neglijabil! 


Iar acum, pentru că ştii cum nu trebuie să procedezi, iată 
ce trebuie să faci ca să-l atragi pe colegul la care visezi: 


1. Învață. La urma urmei, de asta eşti la facultate. A fi o fată 
instruită e cât se poate de sexy! 

. Mănâncă rațional, chiar dacă prietenele tale căministe 


insistă să te îndopi din tot ce le-au trimis părinții de săr- 
bători... Gândeşte-te, în astfel de situaţii, cum ai să intri 
mâine în blugi. Ţine minte: a mânca excesiv e întru totul 
împotriva Regulilor! 


. Fardează-te. Ţine-te la curent cu noutăţile din cosme- 


tică şi modă, citind una dintre marile reviste pentru fe- 
mei (există destule pe piaţă în acest moment). 


. Implică-te într-o activitate extrauniversitară sistematică: 


de preferinţă, una care te pasionează și îți dă ocazia să în- 
tâlnești — în mod natural — bărbați. 


. Nu sta singură vinerea şi sâmbăta seara, în camera ta de 


acasă ori de la cămin, citindu-l pe Kant. Vinerea și sâmbăta 
seara există pe lume ca să fii între oameni. Poţi foarte bine 
să-l citeşti pe Kant luni. 


. Alege-ţi o specializare şi un ţel profesional. Facultatea nu 


înseamnă doar obţinerea unei diplome, chiar dacă se prea 
poate să-ți întâlneşti în studenţie viitorul soţ şi ca atare 
să renunti la orice carieră. Cu toate astea, e benefic să-ţi 
pui mintea la treabă. Prostia şi incultura nu avantajează 
pe nimeni! 


Regula nr. 30 


«Următorul!» şi alte Reguli de aplicat când 
ești respinsă 


Viaţa nu e întotdeauna dreaptă. Din fericire, Regulile te vor 
ajuta să nu fii niciodată lezată gratuit de bărbați. Comportân- 
du-te faţă de ei în stilul Regulilor — ca o femeie independentă 
şi ultraocupată, nu ca una care le cerşeşte mila sau, dimpotrivă, 
îşi reclamă agresiv drepturile — n-ai să ajungi în situaţia de a fi 
lezată. 

Cu toate astea, nu vei putea constrânge un anumit bărbat să 
te placă şi n-ai să poţi împiedica pe altul să curteze o femeie 
care-i place mai mult şi, în consecință, să te părăsească. După 
cum n-o vei putea împiedica niciodată pe fosta lui prietenă să-l 
recucerească... Așadar, ce faci când ești trimisă la plimbare? 

O posibilă reacţie — instinctivă — este să te retragi în tine însăţi 
şi să te izolezi de restul lumii, să-ţi spui că nu mai are sens să 
trăieşti, să nu te mai speli pe cap şi să renunti la orice fel de fard, 
să plângi, să dormi în neştire, să fredonezi cu ochii în lacrimi 
cântece triste de dragoste, să afirmi cu tărie că niciodată n-ai să 
mai întâlneşti un om atât de minunat ca el etc. etc. Poţi să-ţi gă- 
seşti alinarea în mâncare sau să le vorbeşti fără încetare prietenelor 
tale despre el... Reacţia este, evident, absolut ridicolă. Poartă-te 
aşa, dacă ţii neapărat, două-trei zile, pe urmă trezește-te şi... 
mergi înainte. 

Prescripţia Regulilor în situaţia când ai fost respinsă e ur- 
mătoarea: pune-ţi cea mai frumoasă rochie, fă-ţi un machiaj 
de zile mari şi du-te, astfel înarmată, în cea mai apropiată dis- 
cotecă sau la prima petrecere care se profilează la orizont! Nu 
uita să-ţi anunţi prietenele că de-acum înainte ești liberă. Să 

sperăm că ai respectat cu stricteţe Regulile până în momentul 
rupturii, astfel că programul tău social e deja supraîncărcat. Nu 
uita: cu excepția cazului în care ai primit deja de la prietenul 
tău inelul de logodnă sau ai decis să-i acorzi exclusivitate — 
«exclusivitatea» presupunând că ai siguranţa absolută a unei 
legături serioase, cererea în căsătorie fiind o simplă chestiune 
de timp —, trebuie să te întâlneşti și cu alţi bărbați, chiar dacă 
nici unul nu înseamnă mare lucru pentru tine. Nimic nu-ți va 
alina mai eficient durerea decât interesul şi adoraţia celorlalți 
bărbaţi. 

Indiferent ce faci, nu-ţi pierde siguranţa de sine din cauza 
acestui eșec. Acum e momentul să ai încredere în generozitatea 
naturii. Spune-ti că nu e ultimul bărbat de pe pământ: există 
încă milioane şi măcar unul dintre ei a apărut pe lume pentru 
tine. Stai de vorbă cu femei care, după ce-au suferit un eşec 
sentimental, l-au întâlnit chiar pe El. Or să-ţi spună ce fericite 
sunt acum că X le-a părăsit, deşi la vremea respectivă au fost 
distruse. Ridică-ţi moralul cu precepte tonice de genul: «Când 
o uşă se-nchide, alta se deschide» şi «Tot răul spre bine». 
Apelează la filozofii de viaţă care îţi oferă soluţii optimiste. 

Nu uita că adeptele Regulilor nu rămân agățate de bărba- 
ţii care le-au respins. Spun pur şi simplu: «El are de pierdut!» 
sau, pe scurt, «Următorul!» Îşi continuă viața. Nu se frământă, 
zicându-și că ar fi trebuit să procedeze altfel ori să nu fi spus 
aşa, ci altminteri. Nu scriu scrisori, promiţându-i celui care le-a 
părăsit că se vor schimba radical sau că de-acum înainte totul 
va decurge perfect. Nu-l sună, nici nu-i trimit mesaje prin pri- 
eteni. Adeptele Regulilor acceptă că totul s-a sfârşit şi merg 
înainte. Nu-şi irosesc timpul. 


Regula nr. 31 


Nu discuta Regulile cu psihologii 


Presupunând că faci şedinţe de terapie şi eşti obişnuită să 
spui psihologului tău tot ce ai pe suflet, este firesc să simţi 
impulsul de a-i mărturisi despre Reguli. Suntem absolut sigure 
că e o mare greşeală să-i dezvălui toate amănuntele — şi iată 
de ce: 

1. Unii psihologi vor considera Regulile necinstite și cu efect 
manipulator asupra celor din Jur. Te vor sfătui să fii des- 
chisă — deci vulnerabilă! — în relaţiile cu sexul opus; să 
spui lucrurilor pe nume, să nu-ţi reprimi sentimentele de 
iubire sau frustrare. Ideea asta se află, bineînţeles, chiar 
la temelia procesului terapeutic. Ea reprezintă o minunată 
soluţie în cazul conflictelor de familie şi cu prietenii, dar 
este inutilizabilă în primele etape ale unei relații amo- 
roase. La începutul unei povești de dragoste trebuie, din 
păcate, să fim misterioase, nu străvezii şi previzibile. 

2. Există psihologi care nu-şi dau seama în ce măsură sunt 
capabile femeile să se bage în sufletul bărbaţilor care nu 
le vor... în ce măsură pot să regizeze o relație amoroasă. 
Dacă ar şti cât ne-am chinuit să înscenăm, în timpul 
facultății, o întâlnire «ântâmplătoare»... Dacă ar şti despre 
poemele de dragoste pe care i le-am trimis, despre așa-zisele 
noastre pasiuni — simple prefăcătorii menite să-l determine 
să ne placă (fără nici un rezultat, bineînţeles)... Dacă ar 
şti cât ne-am străduit să intrăm în grațiile părinţilor lui, 
care ar fi putut (speram noi) să-şi determine fiul să ne ceară 
în căsătorie... Dacă vreun psiholog ar şti toate astea — şi 

nici o femeie n-a avut curajul să mărturisească absolut 
tot —, probabil că şi el ne-ar sfătui să ne concentrăm asupra 
noastră înşine şi să nu mai regizăm lucrurile. Femeia 
îndrăgostită de un bărbat care, în ce-l priveşte, nu e inte- 
resat de ea poate deveni periculoasă — atât pentru sine, 
cât şi pentru el. Singurul ei leac este, atunci, aplicarea 
Regulilor. 

3. Şi mai există un motiv pentru care nu trebuie să discuţi 
această carte cu psihologii: nu este cazul să-ţi analizezi ca- 
pacitatea sau incapacitatea de a aplica Regulile, căci o ase- 
menea analiză ţi-ar putea submina hotărârea de-a merge 
până la capăt. E îndeajuns de greu să aplici Regulile când 
crezi în ele, dar este infinit mai greu s-o faci când le dis- 
cuți cu oameni ce se declară împotriva lor. Din acelaşi 
motiv, nu trebuie să citeşti cărți care se opun filozofiei 
de viaţă presupuse de Reguli sau propovăduiesc alte meto- 
de, mai ales cărţi care sfătuiesc femeile să alerge după băr- 
baţi şi să-şi exprime «copilul lăuntric». 


Autoperfecţionarea interioară este un lucru minunat — toți 
putem deveni mai buni, în nenumărate privinţe. Dar autoperfec- 
ționarea nu-ţi va aduce relaţia după care tânjeşti. Peste ani şi 
ani de analiză și autoanaliză, când te vei fi simţit «deplină» și 
«pregătită», o să te întrebi de ce n-ai pus totuși mâna pe «băr- 
batul ideal». Motivul e foarte simplu: n-ai aplicat Regulile! Nu-ţi 
împlinești visul chinuindu-te să devii o ființă mai bună, ci apli- 
când cu încăpățânare Regulile... 

Te sfătuim să experimentezi vreme de şase luni Regulile 
înainte de a încerca altă metodă. Căci e absurd să aplici conco- 
mitent două procedee care se contrazic. 

Singura contribuţie benefică a psihologului este să te ajute 
să-ţi dezvolţi disciplina şi autocontrolul, atât de necesare apli- 
cării Regulilor. 


Regula nr. 32 


Nu încălca Regulile 


O să se mai căsătorească oare cu tine dacă încalci totuşi 
Regulile? 

Mai devreme sau mai târziu, ni se pune întotdeauna această 
întrebare. Femeile obişnuiesc să aplice Regulile o lună—două, pe 
urmă renunță. El n-a spus încă «te iubesc» şi, fireşte, n-a făcut 
cererea în căsătorie. Cu toate astea, ea are deja iniţiative proprii, 
pune problema mariajului, ba uneori îi face piaţa şi curăţenie 
în casă. Femeile de acest gen nu-şi dau seama că Regulile nu 
sunt un hobby, ci o religie. Le aplicăm cu perseverenţă până 
când avem inelul de logodnă în deget! 

Să luăm, de pildă, cazul unei prietene apropiate — Dora. l-am 
povestit despre Reguli şi a admis că a umblat ea după bărbaţi, 
iar ei n-au cerut-o niciodată în căsătorie. S-a hotărât până la 
urmă să ne aplice sfaturile în cazul ultimei «achiziții» — un băr- 
bat care o interesa mai mult ca toţi ceilalți. Regulile au 
funcţionat atât de bine, încât în două luni el o invita într-o ex- 
cursie în străinătate. În acel moment, sigură de succes, Dora 
a revenit la vechile ei deprinderi, ignorându-ne sfaturile. I se pă- 
reau inutile de-acum înainte... În timpul vacanței, i-a cerut 
nenumărate asigurări cu privire la viitorul lor. S-a purtat mai 
drăgăstos decât el — îi lăsa tot timpul scrisorele de amor pe 
noptieră şi-l atrăgea (ea pe el) în pat. Când s-au întors din ex- 
cursie, a continuat în același stil: insista să se întâlnească nu 
numai în weekenduri, ci şi în timpul săptămânii, iar când se 
întâlneau găsea o mie de tertipuri să prelungească momentul: 
un simplu sărut de plecare era transformat într-un lung episod 

voluptuos ş.a.m.d. «Îmi placi — i-a spus el, în cele din urmă —, 
însă nu sunt îndrăgostit de tine. Ciudat e că la început vedeam 
în tine ceva care mă atrăgea extraordinar... dar la un moment 
dat ceva-ul ăsta a dispărut.» Dacă îi spusese și scrisese atâtea 
vorbe de amor... 

Dora a avut tăria să pună capăt legăturii de îndată ce a înţeles 
că el n-o iubeşte şi n-are de gând să se însoare cu ea. Bărbații 
nu mint! Când spun că nu te iubesc, chiar așa e. Este ca şi cum 
ti-ar sugera să le întorci spatele şi să te-ndrepţi în altă parte: 
sugestie de care majoritatea femeilor nu ţin seama. Cel mai 
adesea femeia nu se clintește, pierzându-și timpul și sperând, 
împotriva evidenţei și a bunului-simţ, că bărbatul o să se răz- 
gândească. Ai trecut vreodată prin asta? Nu eşti sătulă de-atâta 
durere și deznădejde inutilă? După ce s-a despărțit de alesul 
inimii ei, Dora n-a mai încălcat niciodată vreo Regulă. Şi ne 
face plăcere să-ţi aducem la cunoștință recenta ei căsătorie — 
survenită în urma aplicării neabătute a Regulilor, în forma lor 
cea mai pură. E un eveniment ce-ar trebui să le dea de gândit 
acelor (multe) femei grăbite să le încalce... 

Adeptele Regulilor nu se agaţă de cei care nu le mai doresc. 
Nu încearcă să reînsufleţească o iubire moartă şi îngropată. Dacă 
ai încălcat în asemenea măsură Regulile încât el e convins că 
nu te mai iubeşte, nu continua să-i dai târcoale, implorându-l 
să-ți mai acorde o şansă. Nu uita că distanţa şi timpul pot uneori 
să-l facă să realizeze că tocmai a comis cea mai mare greşeală 
din viaţa lui. Dacă e cazul, o să-ți telefoneze — doar îţi ştie foarte 
bine numărul! Rolul tău este să pleci. Să treci mai departe. E 
preferabil să aplici Regulile aşa cum trebuie în următoarea ta 
relație decât să te agăţi de el, acceptând să rămână rece în faţa 
pasiunii tale. Așadar, răspunsul la întrebarea «O să se mai însoare 
cu mine dacă încalc Regulile?» este, din păcate: «Poate că da, 
dar foarte probabil nu.» Și atunci, de ce să riști? 

Tocmai de aceea, te sfătuim foarte serios să nu încalci deloc, 
în nici un fel, Regulile. E posibil, fireşte, să faci și greșeli. Când 
ai «vânat» tu, toată viaţa, bărbaţii, s-ar putea să-ţi închipui că 

ai înregistrat un progres dacă nu le mai trimiţi scrisori de dra- 
goste, ci doar... îi suni din când în când. Noi credem însă în 
năzuința spre perfecţiune. Când aplici Regulile perfect, nu mai 
trebuie să-ţi baţi capul cu «altă şansă», căci dragostea lui pentru 
tine nu se va termina niciodată. Când încalci Regulile, răpești 
de fapt bărbaţilor plăcerea de-a te «vâna», ceea ce o să-i facă 
până la urmă să te urască. În consecinţă, se vor purta rău cu tine, 
iar tu te vei întreba, mirată, de ce, ce-ai spus ori n-ai spus, ce-ai 
făcut sau n-ai făcut ca să meriţi asta. Răspunsul e incredibil de 
simplu: ai încălcat Regulile. 

Obişnuieşte-te cu ideea că după ce te vei fi întâlnit două-trei 
luni cu un bărbat o să fii cu siguranță tentată să încalci Regulile. 
Poţi avea sentimentul, de pildă, că relaţia voastră dă înapoi sau 
că nu pare să ducă nicăieri. El nu te mai sună așa des ca la 
început şi nici n-a pus problema căsătoriei. În vreme ce prietenele 
tale fac pregătiri de nuntă, tu nici măcar nu i-ai cunoscut părinții! 
Eşti îngrijorată. Vrei — şi e firesc — să-l scuturi puţin, să mişti 
cumva din loc lucrurile. Eşti tentată fie să-i scrii cât de mult ţii 
la el, fie să-l convingi că a venit vremea unei discuţii serioase — 
sperând că asta îl va apropia de tine. Ai vrea să-i arunci (fără 
să-l mai întrebi dacă e de acord) haina aia jerpelită de piele și 
să-i cumperi tu ceva frumos. Te porți de parcă i-ai fi nevastă, 
ceea ce ți se pare justificat de vreme ce vă petreceţi toate weeken- 
durile împreună şi ţi-a adus (de două ori!) flori. Mai mult, te-ai 
gândit să pui tu lucrurile la punct între el şi unchiul lui, cu care 
de la o vreme nu mai vorbește. Ei bine, dacă faci toate astea — sau 
altele similare —, diagnosticul este clar: ai luat-o razna! 

Continuă să te porți aşa doar dacă vrei să înlături şi cea mai 
mică șansă de-a fi cerută în căsătorie. Când lucrurile par să stag- 
neze, ceea ce ai de făcut — potrivit Regulilor — este să reciteşti 
comportamentul corect la primele întâlniri (vezi Regulile nr. 9 
şi nr. 10). Nu te crampona, asta e tot; ai încredere în evoluția 
naturală a lucrurilor, ai răbdare, nu-l bate la cap şi nu regiza tu 
«întâmplări». Dacă în câteva săptămâni sentimentul de frus- 
trare nu ţi-a trecut, pune-te în mișcare! Nu-l mai aștepta pe el 

să facă planuri, ci urmează-ţi programul propriu, cu prietenele 
tale şi alți bărbaţi. Nu te băga în sufletul lui: se va simţi sufocat, 
nu iubit. Mişcă-te, fii ultraocupată şi greu de prins, iar el va 
rata sau nu prada... Află — mai bine acum decât mai târziu — 
dacă poate trăi fără tine. 

Există nenumărate feluri de-a încălca Regulile în primele 
faze ale unei relaţii. lată doar un exemplu: 

După ce a ieșit peste o lună cu Paul, Emy a hotărât să re- 
nunţe la Reguli, pe care le urmase cu stricteţe la primele patru 
întâlniri, şi să-şi asculte doar inima. Logica ei suna cam aşa; 
de vreme ce Paul are să fie cândva soţul meu și tatăl copiilor 
mei, de ce să nu-mi dezvălui în faţa lui eul adevărat? (Ai gândit 
şi tu vreodată ca Emy?...) Prin urmare, a plănuit pentru ziua 
lui de naștere o petrecere de zile mari — stratagemă prin care 
spera să-i cunoască familia şi prietenii. 

N-a trecut nici o săptămână de la isprava asta, iar sentimen- 
tele lui Emy, lăsate să preia conducerea, au pus-o într-o lumină 
şi mai proastă. Trecând ei pe lângă un teren de joacă pentru 
copii, Emy are ideea, deloc strălucită, să se dea amândoi în 
leagăn (spera ca astfel lui Paul să i se trezească... instinctele 
paterne). El i-a ghicit intenţia şi singura reacţie a fost de plic- 
tiseală. Din acel moment, relaţia s-a deteriorat tot mai tare, 
până la ruptură. 

Morala e cât se poate de simplă: nu încălca Regulile! Nu-i 
organiza nici o petrecere de ziua lui, nu-i oferi un cadou scump, 
nu aduce vorba despre copii, nu interveni în relaţiile lui cu fa- 
milia, nu-l invita tu pe el să ieşiţi undeva, încearcă să nu-i 
telefonezi prea des. Pe scurt, nu te băga în viaţa lui dacă nu vrei 
să ratezi cererea în căsătorie! 

Când alergăm noi după un bărbat, în mintea lui se declan- 
şează o alarmă: gata cu provocarea! Şi, ca urmare, intensitatea 
sentimentelor lui scade. Brusc, povestea înflăcărată de dragoste 
se transformă în scrum. Tot ce i se părea mai înainte adorabil 
la tine devine plicticos. Nu mai ești femeia visurilor lui. E ca 

şi cum ai fi plătit tu consumaţia sau te-ai fi dat la o parte, să 
treacă el înainte: i-ai furat scopul în viaţă, i-ai făcut un rău. 

De aceea, când îţi spui că a nu-l suna și alte Reguli sunt 
nepoliticoase şi dure, adu-ți aminte că ele îl ajută, de fapt, să te 
dorească și mai mult. În realitate, Regulile îi priesc. Aşa că nu-ti 
asculta inima, ci mulțumește-te să le aplici ad litteram. 

Vestea cea bună — totuși — este că bărbatul care te iubește 
nu se va teme că s-ar putea face de râs dacă îți dă cinci telefoane 
într-o singură zi doar ca să-ţi spună mici nimicuri. (Da, da, el 
te poate suna de cinci ori pe zi, dar tu nu poţi — ar crede că ai 
înnebunit!) Tu, pe de altă parte, n-ai nevoie să-l suni de cinci 
ori pe zi pentru că, datorită Regulilor, ai cugetul împăcat. N-ai 
nevoie să-l suni ca să verifici soliditatea relaţiei voastre pentru 
că nu te simţi defel în pericol. Şi n-ai nevoie să rămâi trează 
până la două noaptea, încercând să-i găseşti scuze că nu te-a sunat 
deloc timp de două săptămâni, deoarece când aplici Regulile el 
sună sigur în fiecare săptămână, ba chiar în fiecare zi. 

Adeptele Regulilor nu se agită prea mult. Aplică Regulile, 
iar bărbaţii le oferă în schimb acel sentiment agreabil şi liniştitor 
că sunt iubite... dovadă invitaţia pentru sâmbătă seara, făcută 
nu mai târziu de miercuri sau chiar la sfârșitul întâlnirii pre- 
cedente. 

Sigur că există şi femei care, deşi au încălcat Regulile, s-au 
căsătorit. Cunoaștem şi noi o astfel de femeie: inițiativa momen- 
telor de intimitate îi aparţine întotdeauna ei. El spune că o iu- 
beşte, dar n-are niciodată impulsul s-o ia în braţe când o vede 
trebăluind prin casă şi este evident că preferă să vadă singur, 
din fotoliul lui, ştirile TV de noapte, în loc să se strecoare sub 
cuvertură, lângă ea. 

În concluzie, dacă încalci Regulile, ai cel puţin curajul să pui 
capăt relaţiei atunci când el îți spune că nu te iubeşte şi că povestea 
s-a terminat. Vei economisi astfel un timp prețios. O axiomă 
inspirată spune că trebuie să-l laşi din mână pe cel care îți scapă. 
Nu încerca să afli de ce nu te iubește sau ce i-ar fi convenit să 
faci. Este umilitor şi mai prejos de demnitatea unei adepte a 


126 / REGULILE SEDUCȚIEI 


Regulilor, la drept vorbind. Fii tare în momentul deznodămân- 
tului. Poţi să clachezi şi să plângi mai târziu, când o să fii 
singură sau cu cea mai bună prietenă. Chiar dacă ţi se pare că 
ai fi putut aplica Regulile mai bine, nu te învinovăţi. lubeşte-te 
ŞI... îmbunătăţește-ţi performanţa data viitoare. Nu-l suna, nu 
vorbi cu prietenii lui, nu încerca să menţii relații amicale cu 
el. S-a terminat. Următorul! Relaţia asta nu era sortită să dureze. 
Există cineva mai bun pe lumea asta, anume pentru tine. Între 
timp, aranjează-ţi două-trei întâlniri cu câţiva bărbaţi diferiţi, 
e cel mai sănătos lucru (şi cea mai dulce răzbunare). 


Regula nr. 33 


Aplică Regulile şi veți trăi fericiţi până la 
adânci bătrâneţi 


Ce speri să obţii când aplici Regulile? Răspunsul este: iubirea 
deplină, totală, din partea bărbatului la care ai visat dintotdeauna. 
Altminteri, de ce ne-am mai chinui? 

Să fim sincere: multe din lucrurile pe care, în cartea de față, 
îți cerem să le faci sau să nu le faci sunt, într-adevăr, greu de 
realizat. Să nu-l suni, să nu ajungeţi prea curând la intimitate, 
să nu pui problema căsătoriei şi a viitorului vostru, să închei 
mereu tu întâlnirea, toate acestea presupun o stăpânire de sine, 
o răbdare şi o perseverenţă considerabile. Câteodată simţi — cui 
nu i s-a întâmplat? — că pur şi simplu vei muri dacă nu faci ime- 
diat dragoste cu el. Sau disperarea care te cuprinde când nu-i 
dai telefon... Ai impresia — toate am încercat-o — că nimic nu 
e mai important pe lume ca timbrul vocii lui! 

Şi atunci, de unde puterea de-a aplica în continuare Regulile? 
Ce anume ne poate susține? Răspunsul e simplu: neasemuitele, 
incredibilele beneficii pe care le obținem. Douăzeci dintre ele 
alcătuiesc lista de mai jos. Dacă vei ajunge în situaţia de a refuza 
o anumită Regulă (nu vrei, de exemplu, să închei convorbirea 
telefonică după cinci sau zece minute, temându-te că el o să te 
considere nepoliticoasă şi, în consecinţă, n-o să te mai sune), 
citeşte lista următoare ca să prinzi curaj. Nu uita că bărbaţii te 
doresc mai mult când aplici Regulile şi îşi pierd mai repede 
interesul față de tine când nu le aplici! 


1. Mai întâi, beneficiul maxim: vrea să se însoare cu tine! 
Majoritatea femeilor pun problema căsătoriei și, în general, 

a viitorului la câteva săptămâni (în cel mai bun caz, la 
câteva luni) după ce-au început să se vadă cu un bărbat. 
Vor să ştie încotro se îndreaptă relaţia... Foarte probabil 
niciunde, deoarece bărbaţilor le displace profund să li se 
smulgă cu de-a sila cererea în căsătorie. Ca adeptă a Re- 
gulilor, ai învăţat că nu trebuie să aduci vorba de mariaj 
sau copii. Vorbeşti despre cărţi, despre serviciu, politică, 
fotbal, vreme... Când aplici Regulile, el te cere până la 
urmă în căsătorie. 

. Când ieşiţi împreună undeva, la un local, el se aşază în- 
totdeauna lângă tine, cât mai aproape, dacă se poate atin- 
gându-te. Fiind îndrăgostit până peste cap, să stea vizavi 
de tine i se pare mult prea departe! 

Îţi trimite flori după ce aţi făcut dragoste. 

. Îţi scrie, pe neaşteptate, diverse scrisorele de amor sau 
îți dedică versuri. 

. Ciudăţeniile tale îi par mai degrabă inocente și amuzante 
decât sâcâitoare. Nu trebuie să te temi că te părăseşte 
dacă nu-ţi schimbi proastele deprinderi. Desigur, nu se 
omoară după ele, dar nici nu sunt esenţiale pentru el. 

. Te sună după ce ai fost la doctor, îngrijorat de diagnos- 
tic. 

„ Se foloseşte de orice pretext ca să-ţi ofere mici cadouri, 
bijuterii şi flori. 

„ Se supără când nu-i acorzi destulă atenţie. Are nevoie 
nu numai de atenţia ta permanentă, ci şi de prezenţa 
ta fizică. Nu te uită, nu te ignoră nici un moment, te 
caută peste tot. Vrea să-l însoţești până și la meci 
(chiar dacă nici nu-ţi place, nici nu înţelegi jocul) ca 
să petreceţi cât mai multă vreme împreună. Ar vrea 
să faceţi totul împreună! 

. Este întotdeauna dispus să se împace (dacă v-aţi cer- 

tat). 

Se implică în toate detaliile vieţii tale: nimic din ce te 

interesează nu-l plictiseşte. 


1]. 


12. 


13. 


14. 


15. 
16. 


17. 
18. 


19. 


20. 

Dacă îi telefonezi la serviciu, lasă tot ca să-ţi vorbească, 
oricât de ocupat ar fi. De altminteri te sună și el, foarte 
des, de acolo. 

Nu-i place să facă ore suplimentare, deşi ar vrea să câş- 
tige în plus, pentru că asta îl împiedică să fie cu tine. 
Vrea să fie cu tine până şi când ai gripă ori altă boa- 
lă... 

Insistă întotdeauna, când pleci undeva, să-i dai numărul 
de telefon la care te poate găsi. 

Te păzeşte, te ocroteşte, te îngrijește. 

Nu e deloc încântat când îţi faci program separat, cu 
prietenele tale. 

Te ascultă când îi spui ceva. 

Când te vede sumar îmbrăcată... fluieră admirativ, cum 
fac bărbații când zăresc o fată frumoasă pe plajă. 

Are acasă și la el, în portvizit, fotografia ta: vrea să se 
uite mereu la tine. 

Pentru că te iubeşte, îţi iubeşte şi copiii. 


Să sperăm că măcar o parte din promisiunile precedente te 
vor convinge că merită — din plin — să aplici Regulile. Alt imbold 
ca să le aplici este ceea ce nu vei obţine: 


l. 


2: 


N-o să ai parte de divorţ. Căsătoria după Reguli este eter- 
nă: te va iubi cu-adevărat, până la capăt, şi-ţi va purta 
de grijă la bătrâneţe. 

N-o să ai parte de conflicte majore. Când aplici Regu- 
lile, el nu consideră că problemele ce apar între voi sunt 
grave. N-ar vrea ca tu să fi fost aşa şi pe dincolo sau altfel 
decât ești. Iubirea lui pentru tine nu e condiționată de ni- 
mic. Este posibil, desigur, să te fi vrut mai chibzuită cu 
banii, mai slabă cu cinci kilograme, mai ordonată... dar 
micile tale defecte nu-l preocupă şi nu-l supără, ci îl amuză, 
la drept vorbind. La urma urmei, este încredinţat că tot ce 
te definește merită iubit. Nu simte nevoia să-şi mărturiseas- 
că sentimentele unui specialist, de pildă unui psiholog. 

E prea ocupat cu planificarea viitoarei voastre vacanțe, e 
prea plină (de tine) viaţa lui. 

3. N-o să ai parte de neliniște. N-ai să te afli mereu pe te- 
ren minat. N-o să te întrebi tot timpul dacă l-ai jignit ori 
dacă n-ai spus ceva ce nu trebuia. Știi că o să te ierte, ştii 
că n-o să te rănească, ştii că e întotdeauna dispus să se 
împace imediat cu tine. 

4. N-o să ai parte de violență fizică. Când aplici Regulile, 
el se poartă cu tine de parcă ai fi o floare fragilă şi delicată. 
Îti cuprinde obrajii în palme, îţi mângâie părul ca şi cum 
ar fi de mătase... N-ai nici un motiv să te temi de forța 
lui fizică. 

5. N-o să fii înșelată. Când aplici Regulile, el te crede mai 
frumoasă şi mai sexy decât toate celelalte femei (chiar 
dacă în realitate nu ești). Nu vrea să se culce cu altcineva: 
niciodată nu se simte sătul de tine, niciodată nu e sigur 
că îl doreşti la fel de mult cât te doreşte el pe tine. Poţi 
să-l laşi liniştită într-o încăpere plină de femei superbe... 
Iubirea lui pentru tine e cel mai bun paznic. 


Regula nr. 34 


lubește-i doar pe cei care te iubesc 


Poate că suprema răsplată a aplicării Regulilor este că ajungi 
să-i iubeşti doar pe cei care te iubesc. Dacă ai urmat sfaturile 
din această carte, ai învăţat să ai grijă de tine. Ai o alimentaţie 
sănătoasă şi faci multă mișcare. Eşti ultraocupată, îţi cultivi 
hobby-urile şi ai nenumărate întâlniri, dar nu alergi după bărbaţi 
şi nu îi suni tu prima. Ai o bună părere despre propria-ţi persoană 
pentru că nu te culci cu oricine și refuzi legăturile cu bărbaţii 
însuraţi. lubeşti nu numai cu inima, ci şi cu capul. Eşti onestă: 
ai graniţe peste care nu treci, ai un sistem de valori, ai o morală. 
Eşti deosebită, eşti o făptură altfel-decât-toate-celelalte. Orice 
bărbat ar fi norocos să-i aparții! 

Pentru că te iubeşti, nu mai poţi fi interesată de bărbaţii 
care te ignoră, te înșală, te fac să suferi — fizic sau sufletește — 
şi nici, desigur, de cei ce se pot lipsi perfect de tine. Tipul acela 
de bărbaţi care-ţi făcea cândva greață, căci vedeai prin ei ca 
prin sticlă, te sunau tot timpul, îţi scriau epistole răsuflate, 
povesteau despre tine prietenilor şi părinților mai înainte să 
vă fi cunoscut, ei bine, tipul acesta ţi se pare, dintr-odată, fer- 
mecător şi interesant. Nu vrem, fireşte, să insinuăm că trebuie 
să iubeşti un bărbat doar pentru că el te iubeşte. Nu, îl iubeşti 
pe cel pe care-l iubeşti. Dar când un bărbat care te interesează 
se dovedeşte nebun după tine, lucrul acesta nu te mai lasă rece. 
Nu rămâi nepăsătoare şi apatică. Nu-ţi spui, în sinea ta, «Doam- 
ne, e prea uşor totul!»... Dragostea trebuie să vină uşor! 

Drept consecinţă a aplicării Regulilor, ţi-ai schimbat complet 
atitudinea. Adori să fii iubită. Eşti de părere că un bărbat care 

crede că eşti minunată este un om minunat, nu o catastrofă. 
N-ai nici cel mai mic chef să «vânezi» pe cineva căruia, în mod 
evident, puţin îi pasă de tine. La urma urmei, dragostea e simplă 
şi bună: ea trebuie să îţi aline, nu să îţi frângă inima. 

Dacă-ţi închipui cumva că ceea ce am spus acum e o ba- 
nalitate, gândeşte-te câte dintre noi n-am umblat după bărbaţi 
care nu ne voiau. Am crezut că este «menirea» noastră să-i 
transformăm, adică să-i determinăm să ne placă, deşi n-aveau 
nici urmă de înclinaţie naturală pentru noi. Am crezut că iubirea 
se obţine cu efort... Acum vrem ca totul să fie uşor. Mergem în 
discoteci sau la petreceri şi nu-i nevoie să ne străduim. Pur şi 
simplu apărem, aplicăm Regulile — şi cei care ne plac ne plac, 
după cum cei care nu ne plac... ei bine, nu ne plac. Acceptăm 
realitatea așa cum este. Ne păstrăm verticalitatea şi încrederea 
de sine. Nu ne zbatem să schimbăm ceea ce nu poate fi schimbat. 

Vei scăpa astfel de griji. Gata cu serile de duminică petrecute 
în singurătate, gata cu ceasurile nesfârșite când aşteptai să sune 
telefonul, gata cu jocul nebunesc al imaginaţiei în care-l vedeai 
pe cel iubit părăsindu-te pentru prietena ta cea mai bună, gata 
cu scenele de gelozie, cu inspecția sertarelor şi a buzunarelor 
lui în căutarea probelor vinovăţiei... Să te simţi, în sfârşit, iubită 
şi ocrotită! lată răsplata extraordinară a aplicării Regulilor — 
dulcea răsplată ce te aşteaptă! 


Regula nr. 35 


Viaţa cu tine să-i fie ușoară 


Până acum, Regulile s-au referit la «cum să te lași greu». 
După ce ai pus mâna pe el, jocul se schimbă şi, odată cu el, Re- 
gulile: rolul tău este acum să fii o parteneră comodă; viaţa cu 
tine trebuie să-i fie uşoară. 

O grămadă de lucruri pot şchiopăta în primele luni — sau chiar 
în primul an — de căsnicie. Vă puteți certa în legătură cu aranjarea 
casei. Puteţi avea probleme financiare şi cu familia fiecăruia. 
Dacă o duceţi bine cu banii, se poate ca tu să vrei să-ți laşi ser- 
viciul ca să faci un copil, în vreme ce el e de părere că aveţi timp 
de asta mai târziu. E posibil ca el să fi visat la genul tradiţional 
de mâncare pe care i-l gătea maică-sa, în timp ce tu preferi să 
recurgi în bucătărie la semipreparate şi conserve. 

Sau pot surveni probleme într-adevăr grave — şomajul, o 
boală. Ce Regulă trebuie aplicată acum? 

Regula este următoarea: pe cât te-ai străduit cândva să te 
«laşi greu», pe atât străduieşte-te acum să-i faci viaţa uşoară, 
să fii o parteneră agreabilă. Fii blândă, atentă și îngăduitoare. 
Încearcă să-i treci cu vederea defectele şi să-i dai încredere în 
sine: spune-i cât de bine arată, pune-i în valoare orice calitate. Nu 
te aştepta să fie mereu de aceeași părere cu tine. Acceptă că poate 
gândi altfel. 

E natural să ai tendinţa să-ţi ieşi din fire ori de câte ori ceva 
merge anapoda în imperiul iubirii (căci în imaginaţia ta raiul 
conjugal era fără fisuri). Dar dacă vrei să devii prinţesa fericită 
din povești, n-ai de ales: străduiește-te să fii senină şi neegoistă. 

Să presupunem că ai pregătit o minunată masă de duminică. 
Şi, când totul e gata, el te sună de la maică-sa, spunându-ţi că 

l-au oprit acolo la prânz, aşa că să mănânci fără el. Vezi roşu 
în faţa ochilor şi-ţi vine să tipi în receptor: «Cum poţi să-mi 
faci una ca asta?! M-am spetit toată dimineaţa pentru tine!» 
În loc să te dezlănţui, respiră însă adânc şi spune ceva dulce, 
de genul: «Te iubesc așa mult când ești drăguţ cu maică-ta şi nu 
o neglijezi... Pup-o din partea mea și poftă bună!» Promite-i 
că o să-i masezi, când vine acasă, vertebra care-l doare. Pe urmă, 
ocupă-ți timpul cu ceva: citeşte o carte, fă curat în cămară. Ab- 
ține-te să-i spui, când se întoarce, cât de rău te-a dezamăgit. Nu 
te transforma într-o scorpie cicălitoare. Înţelege că e dreptul — 
ba chiar şi calitatea — lui să-şi iubească mama. 

Sau este, să zicem, ziua ta. Ştii sigur că o să-ţi facă un ca- 
dou frumos, numai că ţie tocmai ţi s-a terminat crema de faţă și 
tare ai vrea marca nouă, căreia i se face acum reclamă la te- 
levizor. Cu siguranţă el nu s-a gândit la asta... Te perpelești 
toată ziua — să-i spui, să nu-i spui? Ei bine, discută despre noua 
cremă cu o prietenă (ca să te linişteşti), cumpără-ţi-o singură, 
dar lui nu-i sufla nici o vorbă! Învaţă-te să te bucuri de ceea 
ce primeşti în mod firesc de la el. Nu tânji să-ţi împlinească 
dorinţele tale secrete. Și, mai ales, aşteaptă. Cu vremea o să 
ştie să-ţi ghicească şi preferinţele, și nevoile. 

În general, nu uita că lucrează din greu toată ziua, chiar dacă 
tu personal te îndoieşti că lucrurile stau chiar cum le povesteşte 
el. Nu-i face câte o scenă de îndată ce intră pe uşă. Şi mai cu 
seamă, ţine minte: nu marile idealuri stau la temelia unei căsătorii 
fericite, ci micile gesturi prevenitoare şi tandre de zi cu zi. 

Sigur că nu e deloc uşor. Uneori pur şi simplu n-ai chef de 
nimic: n-ai chef să te epilezi pe picioare, n-ai chef să gătești, 
n-ai chef să fii dulce, atentă și iubitoare. Îţi dai brusc seama cât 
de puţin faci pentru tine însăţi — realizezi că eşti în pom cu 
lucrarea de doctorat, al cărei termen de predare se apropie 
vertiginos. Ce te-ar putea ajuta să nu clachezi? 

Realimentează-ţi «bateriile» apelând la procedeele naturale 
antistres, cum ar fi yoga, tehnicile orientale de meditaţie, gim- 
nastica aerobică, un sport ca tenisul, înotul, mersul pe bicicletă, 

şi bineînţeles câte un weekend petrecut afară din oraş. Sigur că 
să fii o soţie «după Reguli», şi nu una obişnuită, cere un mare 
efort, însă până la urmă ești răsplătită însutit, nu-i aşa? 

Mai poţi încerca să citeşti literatură religioasă, ba chiar să 
consulți un psiholog — dacă începi să te simţi depășită de eve- 
nimente şi, orice s-ar întâmpla, te cerţi încontinuu cu el pentru 
toate fleacurile. Indiferent însă de calea pentru care ai optat, 
adu-ţi aminte să te concentrezi asupra ta însăți. Nu te arunca 
în terapie ori în altă activitate cu gândul de a-ţi schimba soţul 
sau de a-l converti şi pe el la o «viaţă sănătoasă». Schimbă-te 
pe tine şi învaţă să-ţi controlezi reacţiile tale la ceea ce face 
(sau nu face) el. 

În fiecare zi, încearcă să-ţi aduci aminte că o atitudine re- 
cunoscătoare are cele mai durabile consecinţe. În zilele tale 
proaste, încearcă să-ți rememorezi motivele pentru care l-ai luat 
în căsătorie. Iar în clipa când te cerți cel mai tare cu el, opreşte-te 
o secundă şi amintește-ţi de toate eșecurile trăite cu alți bărbaţi, 
de lunga, de (aparent) nesfârșita căutare a «bărbatului ideal». 
Şi poate că, amintindu-ţi asta, n-ai să mai spui vorbele cumplite 
care-ţi stau pe limbă, precum «Mai bine nu te întâlneam nicioda- 
tă!» sau «Ce prostie am făcut să mă mărit cu tine!...» Nu răscoli 
trecutul şi nu fi meschină, emițând fraze de tipul «Mai ţii minte 
cum te-ai îmbătat la nunta soră-mii?!» Spune-ţi, mai bine, în si- 
nea ta: «Am găsit „bărbatul ideal“, asta e important...» 

lată alte câteva Reguli pentru fericirea căsătoriei voastre: 


1. Nu-i inspecta cămășile, buzunarele şi sertarele căutând 
«indicii» de genul: urme de ruj, numere de telefon puse 
lângă nume feminine, chitanţe suspecte. Adu-ţi aminte că 
dacă ai o căsătorie după Reguli el nu te înşală, așa că vezi-ţi 
de treburile tale: citește o carte, fă gimnastică... N-ai de 
scris vreo scrisoare sau de făcut ordine într-un sertar? 

2. Nu-i deschide corespondenţa decât dacă-ţi este adresată, 
în mod explicit, şi ţie. Deși e firesc să consideri că tot 
ce e al lui este şi-al tău, decizia în privinţa asta nu-ţi 

aparţine. Dacă el nu-ţi arată ceva sau nu te implică în 
anumite treburi înseamnă că nu te privesc. Pe de altă par- 
te, cu cât îţi vei băga mai puţin nasul, cu atât va vrea 
(poate) să-ţi spună mai mult. 

3. Încearcă să nu ridici vocea prea mult şi mai ales să nu tipi. 
Acest autocontrol e foarte dificil pentru femeile cu oarecare 
temperament. Când el se uită, de pildă, toată după-amiaza 
la meci în loc să te ajute la curăţenie, nu-i stinge brusc 
televizorul, într-un acces de furie. Spune-i drăguţ că ai 
nevoie de ajutor. lar dacă nu pricepe şi continuă cu meciul, 
lasă-l în pace. Spune-ti în sinea ta: «Ce mare lucru! Nu e 
atât de grav...» N-ajungi nicăieri dacă-ți pierzi cumpătul 
ori de câte ori nu obţii ce vrei. 

4. Nu-l opri de la lucruri care, în mod evident, îi plac, de exem- 
plu să meargă câteva zile pe munte cu vechii lui prieteni. 
Trebuie să se simtă întotdeauna liber. Nu e cazul să-i dai 
impresia că eşti genul acela de persoană care nu-l vrea 
fericit decât împreună cu ea. Dacă simţi nevoia să-l opreşti 
de la una sau alta înseamnă că există o hibă în relația 
voastră. Nu încerca să-l stăpânești. Ţine minte: e imposi- 
bil să schimbăm cursul firesc al lucrurilor! Viaţa cu noi e 
ușoară pentru că suntem maleabile şi nu ne punem de-a 
curmezișul. 

5. Încearcă să arăţi întotdeauna că eşti în deplin consens cu 
el, cu tine însăţi, cu întreaga lume. Vei avea astfel mai pu- 
ţine riduri şi dureri de coloană... Stresul va fi mai mic. 
Te va dori şi mai mult dacă-i vei arăta că eşti în continuare 
fata fără fasoane pe care a cunoscut-o cândva, făptura alt- 
fel-decât-toate-celelalte. Reciteşte Regula nr. 1. 

6. Dacă simţi că nu stăpânești cum trebuie Regulile şi in- 
suportabila ta personalitate de altădată — certăreaţă, lipsită 
de consideraţie, lacomă şi egoistă — reînvie din morti, re- 
citeşte Regulile de la un cap la altul. Învață să te porți ca 
o făptură altfel-decât-toate-celelalte şi reamintește-ţi avan- 
tajele acestui comportament. Avantajul esenţial este că 

soțul tău te va găsi din nou irezistibilă, din cap până-n 
picioare! 

. Găseşte-ţi timp pentru o viață amoroasă/sexuală sănătoasă 
şi nu irosi clipele pe care le petreceți împreună. Știm foar- 
te bine că la capătul unei zile grele — cu serviciu, apoi 
cumpărături, gimnastică aerobică și altele — e posibil să 
nu mai ai chef de partide sălbatice de sex, ori să te obo- 
sească să-l însoţești la meci. Când însă nu eraţi căsătoriți 
şi ieşeaţi împreună, făceai nenumărate lucruri doar ca să-i 
placi şi să te ceară de nevastă! Iar acum, pentru că este 
doar al tău, îţi închipui că nu mai e nevoie de efort... E 
foarte adevărat că Regulile nu mai sunt acum aşa greu 
de aplicat ca în primele trei luni ale relației voastre. Dar 
asta nu înseamnă că poţi fi egoistă, lipsită de consideraţie 
şi leneșă. Nu uita că pentru acele femei care-şi doresc o 
căsătorie perfectă Regulile nu se termină niciodată. 


În loc de încheiere 


La urmă, dar nu în ultimul rând, vrem să-ţi facem încă 12 re- 
comandări. Citeşte-le cu atenţie şi parcurge apoi, în chip de 
încheiere, lista celor 35 de Reguli, folosind cuprinsul acestei 


cărți. 


|; 


Succes! 


Când îți propune să ieşiţi împreună undeva, numără lent 
în gând până la cinci înainte de-a spune da. Treaba asta îi 
va da emoţii, ceea ce e de bun augur. 


„Nu-l suna chiar dacă simţi că este o adevărată infamie 


să n-o faci. Dacă te iubește, oricum te sună el. Când îţi cere 
să-l chemi tu, sună-l o singură dată. Trebuie să-ți reduci toate 
gesturile la strictul necesar! 


. Când te invită la o îngheţată, o cola sau la un meci pe 


stadion, în vreme ce tu sperai să mergeţi de data asta într-un 
local select, replica ta să fie: «E foarte bine așa!» Nu uita 
că, deși te «laşi greu», viaţa este ușoară cu tine. E timp 
destul şi pentru cina cu cristaluri, flori şi lumânări. 


. Când vă plimbaţi pe stradă, retrage-ţi tu (mai înainte s-o 


facă el) mâna dintr-a lui, fără brutalitate însă. 


. Regulile sunt literă de lege, dar modul lor de aplicare 


depinde de temperamentul tău. Dacă eşti o femeie ultra- 
amabilă, deschisă, caldă şi sinceră, aplică-le milităreşte: 
cu cât vei fi mai strictă, cu atât mai bine. Nu-l suna tu nici- 
odată şi returnează-i extrem de rar apelurile. 

Dacă, în schimb, ai o fire rece şi distantă, vei avea ne- 
voie când aplici Regulile de un plus de drăgălăşenie. 
Sună-l o dată la câte cinci apeluri ale lui. Fii afectuoasă. 


10. 

Atâta vreme cât nu-l inviti tu să ieșiţi în oraș, nu-i pro- 
pui să locuiti împreună sau nu ridici problema căsăto- 
riei, poţi să-i arăţi, de la o întâlnire la alta, că-l placi 
tot mai tare. 


. Dacă e băiat rău şi crede că ai devenit a lui pentru tot- 


deauna — sau dacă vrei să-l scuturi un pic, astfel ca mult- 
aşteptata cerere în căsătorie să vină mai repede —, pleacă 
în vacanţă o săptămână. Dacă totul merge bine, însă ai 
vrea să-ți ducă puţin dorul, petrece-ți weekendul cu o prie- 
tenă, afară din oraş. Spune-i cu o săptămână înainte, cu 
vocea ta cea mai nevinovată şi mai dulce, că pleci la 
mare să te bronzezi și să te odihnești puţin: «Îmi trebuie 
o mică vacanţă, iubitule, am să înnebunesc altfel!» 


. Dacă ai dubii în privinţa lui, aranjează o întâlnire în pa- 


tru, a doua persoană feminină fiind o prietenă a ta de 
încredere, familiarizată cu Regulile. Ea va putea mai bine 
să-şi dea seama dacă el intenționează sau nu să se însoare 
cu tine. 


. Până şi bărbaţii îndrăgostiţi de tine şi cu intenţii serioase, 


de căsătorie, îţi vor spune din când în când lucruri menite 
să te deprime ori să te enerveze — de genul: «O să mer- 
gem acolo la anu” dacă o să mai fim împreună... Ştii şi 
tu câte se pot întâmpla între doi oameni...» Nu te lăsa 
invadată de mania persecuției, ignoră ce-a spus și gata. 
Majoritatea femeilor se dau de ceasul morţii şi se înfurie 
în astfel de cazuri. Adeptele Regu/ilor rămân însă perfect 
calme când un bărbat le tachinează. 


. Nu-i dezvălui sub nici un motiv că fi-e frică să rămâi sin- 


gură, fără un bărbat alături. Femeile care îşi lasă partenerii 
să afle câtă nevoie au ele să fie cu cineva îi «invită», parcă, 
să le trateze prost. Va şti atunci că accepti orice — numai 
să nu rămâi singură. 

Nu te enerva dacă trece mai multă vreme decât sperai tu 
până să te ceară în căsătorie. Cele mai multe femei doresc 
să fi primit oferta ieri. Orice-ar fi, nu-ţi vărsa năduful 

11. 


12. 


pe el și nu încerca să grăbeşti deznodământul. Ai aşteptat 
atâta — nu mai poţi să ai un pic de răbdare? Dacă aplici 
Regulile, ce trebuie să se întâmple se va întâmpla! 

Nu începe să-ţi neglijezi înfățișarea. Continuă să faci 
mișcare. Bărbaţii nu obişnuiesc să părăsească femeile 
care se îngrașă cu douăzeci de kilograme — după nuntă 
sau după ce-au născut —, dar dacă vrei ca logodnicul ori 
soțul tău să-și menţină în ochi sclipirea aceea specială, 
bine cunoscută, când te ia în braţe... păstrează-te în 
formă! 

Parcurge presa şi citește cărţi, ca să poţi discuta cu par- 
tenerul tău de viaţă şi altceva decât problemele de la 
serviciu, starea scutecelor celui mic şi altele asemenea. 
Bărbaţii vor soţii care să-i satisfacă și intelectual, nu 
numai fizic şi sufletește. 

